
Ovaj skup rasprava i eseja nastavak je mojih 
ranijih radova, koje sam objavio u knjizi Društveni 
Razvitak Hrvata. Svi ovi radovi samo su odlomci 
jednog sistematskog djela o sociologiji Hrvata na 
kojemu radim. 


I. DIO 


D. T. 



SUKOB SVJETSKIH SILA I POLITIČKI 
RAZVITAK HRVATA 


I. 

Za vrijeme velikih seoba naroda, pa do početka 
sedmoga vijeka, završilo se doseljavanje raznih sla¬ 
venskih skupina u Podunavlje i na Balkan. Neke od 
tih skupina prodrle su do Alpa i zauzele čitavu 
obalu Jadranskoga mora. U to doba započela je i 
borba među nasljednicima rimskoga carstva; na 
Istoku je definitivno zavladao Bizant, a na Zapadu 
se je vodila borba između rimskoga pape i frana- 
čko-njemačkih vladara, između latinskog kršćan¬ 
stva i germanske kulture. A upravo na toj tromeđi, 
gdje su se sukobljavali bizantski, germanski i rim¬ 
ski utjecaji, u sjevero-zapadnom dijelu Balkana, 
razvila se je u toku devetog i desetog vijeka prva 
hrvatska država. Nema sumnje, da je sukob među 
nasljednicima rimskoga carstva bio jedan od odluč¬ 
nih činilaca u postanku hrvatske sredovječne države. 

Područje, koje su naselili Hrvati, bilo je u gor¬ 
skom dijelu teško prohodno, a u primorju vrlo po¬ 
desno za gusarenje uslijed visokih planina, koje 
strmo silaze prema moru praveći mnoge luke, za¬ 
ljeve i uvale, zaštićene dugim nizom otoka. Hrvati, 
organizirani u ratnička plemena i zaštićeni tako 
strateški povoljnim položajem svoje zemlje, nisu 
se dali pokoriti; jedina alternativa, koja je ostav¬ 
ljena okolnim vlastima, bila je da pomažu razvija¬ 
nje što jače centralne vlasti kod Hrvata, pa da tako 

posrednim putem, s pomoću kontrole nad tom cen¬ 
tralnom vlašću,, šire svoj kulturni i politički utjecaj 
na hrvatska plemena. Tako su Hrvati naizmjence, 
a često i u isto vrijeme, bili podvrgnuti german¬ 
skom, bizantskom i latinskom političkom i kultur¬ 
nom utjecaju, već prema tome na koju su stranu 
naginjali njihovi vladari. 

Široki narodni slojevi u toj hrvatskoj državi 
imali su svoju autohtonu slavensku kulturu, koja 
se je uvelike razlikovala i od germanske i od la¬ 
tinske, kao i od bizantskog načina života, mišljenja, 
vjerovanja i društvene organizacije. Zato je uva- 
đanje tuđega političkog i kulturnog utjecaja svagda 
izazivalo snažan otpor širokih narodnih slojeva; ši¬ 
roki narodni slojevi opirali su se uvađanju njima 
stranih shvaćanja i njima strane društvene orga¬ 
nizacije. 

U čitavoj daljnjoj povijesti sve do naših dana 
za politički i kulturni razvitak Hrvata ostala su i 
dalje odlučna ova dva osnovna činioca: hrvatsko je 
područje bilo i ostalo granično područje, na kome 
se križaju i sukobljuju rimski, germanski, bizant¬ 
ski i slavenski utjecaji; i drugo: na hrvatskom je 
području postojao gotovo neprekidan sukob između 
kulturne i političke orijentacije vladajuće skupine 
i kulturne i političke orijentacije širokih narodnih 
slojeva. Uslijed toga je vrlo često povijesni razvi¬ 
tak Hrvata i okolnih zemalja išao obratnim smje¬ 
rom od onoga, kakav su željeli oni, koji su nad 
Hrvatima vladali. U vezi s tim, pojedine okolne 
vlasti često su pokušale da iskoriste nezadovolj¬ 
stvo širokih narodnih slojeva kod Hrvata za svoje 
ciljeve i interese. 


II. 

Kad su srednjevjekovni hrvatski vladari ko¬ 
načno došli u potpunu zavisnost od rimske crkve, 
Bizant se je oslonio na široke narodne slojeve i ši¬ 
rio svoj utjecaj među njima u obliku borbe za 
slavenski jezik u crkvi, za istočne crkvene obrede 
i za veću jednostavnost u crkvenoj organizaciji. U 
toj borbi našao se je niži kler, široki narodni slo¬ 
jevi i manje ugledni rodovi na jednoj strani, a viši 
kler, vodeći plemenski glavari i dvor na drugoj 
strani. Borba protiv latinskog utjecaja širila se je 
također i u obliku raznih hereza (»krstjani«, »bo¬ 
gumili«, »patareni«), koje su se također oslanjale na 
široke narodne slojeve i koje su po svojoj crkvenoj 
organizaciji i po svojim shvaćanjima bile bliže puku 
nego što je to bilo latinsko kršćanstvo. 

Usprkos oštre stoljetne borbe Rima protiv upo¬ 
trebe slavenskog jezika u crkvenim obredima, Hr¬ 
vati su očuvali taj privilegij sve do danas, iako je 
poslije raskola veći dio Hrvata definitivno pripao 
latinskoj crkvi. Ali upravo taj dualizam latinskoga 
i slavenskog obreda kod Hrvata ostao je u toku 
stoljeća, pa sve do danas, podloga za ideju ujedi¬ 
njenja istočne i zapadne crkve, za koju su se uvi¬ 
jek naročito zalagali istaknuti hrvatski misionari i 
crkveni dostojanstvenici. Ideja ujedinjenja istočne 
i zapadne crkve znači u stvari ekspanziju katoli¬ 
čanstva prema istoku, a jedna od polaznih točaka 
i fronti toga prodiranja bio je hrvatski teritorij, 
na kome su se sukobljavali pravoslavno-bizantski, 
islamski, slavenski i latinsko-katolički utjecaji i 
težnje. 


10 


11 



S druge strane, kad je germanstvo prodiralo 
prema jugu i istoku u obliku reformacije i prote¬ 
stantizma, katolička je crkva posvetila naročitu 
pažnju hrvatskom području, a s tim u vezi je pro- 
tureformacija bila u hrvatskim krajevima naročito 
aktivna. Taj stav prema protestantizmu bio je u 
interesu i hrvatskoga plemstva i hrvatskog sve¬ 
ćenstva, jer su time ovi slojevi spriječili prodira¬ 
nje ugarskog protestantskog plemstva i svećenstva 
u Hrvatsku, a to je svakako znatno doprinijelo 
očuvanju hrvatske kulturne i političke posebnosti. 
Sprječavanjem širenja protestantizma na granici 
Hrvatske i Ugarske osnažene su protuliberalne 
struje u hrvatskom kulturnom i političkom životu. 


m. 

U doba kad se je razvijala hrvatska država na 
istočnoj obali Jadranskog mora, trgovačka republika 
Venecija došla je do naročite moći i ugleda zato, 
što je držala gotovo čitavu trgovinu s istokom u 
svojim rukama. Ali Venecija nije mogla biti sigurna 
za svoje brodove sve dotle, dok su istočnom oba¬ 
lom Jadrana vladali Hrvati, koji su tražili od Ve¬ 
necije danak za sigurnu plovidbu u svojim vodama. 
Iz tih razloga je Venecija u toku stoljeća sve do 
svoje propasti nastojala definitivno zavladati isto¬ 
čnom obalom Jadrana, što joj je djelomično uspi¬ 
jevalo. 

Poslije ujedinjenja svih država na Apeninskom 
poluotoku, nova nacionalistička Italija preuzela je 
u nasljedstvo ulogu Venecije, a s time i aspiracije 


za dominacijom istočne obale Jadrana, na kojoj 
obitava isključivo hrvatski etnički elemenat. 

K razlozima, koji su Veneciju silili, da teži za 
dominacijom istočne obale Jadrana, nadošli su još 
i drugi. Industrijski razvitak Italije, zbog nedo¬ 
statka sirovina, sili ovu državu, da osigurava za 
sebe sirovine u balkanskim državama; kako su te 
države ujedno i najbliža tržišta i prirodno zaleđe Ja¬ 
drana, nastoji ih Italija dovesti pod svoj utjecaj i 
radi svojih ekonomskih i radi svojih strateških ci¬ 
ljeva. 

Londonski ugovor iz 1915. god., kojim je Italiji 
obećana istočna obala Jadrana za njeno sudjelova¬ 
nje u ratu, zauzimanje otoka Sasena, zatim eko¬ 
nomska i politička kontrola nad Albanijom, samo 
su logički rezultati ove vjekovne težnje našega 
prekomorskog susjeda za dominacijom Jadrana i 
Balkana. 

Osim toga Italija se je poslije dolaska fašizma 
na vlast razvila u pomorsku velevlast i od težnje 
za dominacijom Jadrana i Balkana razvile su se 
težnje za dominacijom čitavoga Sredozemnog mora 
i za osnivanjem velikoga kolonijalnog carstva. Usli¬ 
jed tih težnji Italija je morala doći u sukob s Bri¬ 
tanskim carstvom, koje je dotle dominiralo Sre¬ 
dozemnim morem, a djelomično i Balkanom. Za 
Britansko carstvo je to more, kao i Balkan i Podu¬ 
navlje, od vitalnog interesa uslijed povećanja strate¬ 
ške važnosti ovih krajeva poslije poljuljane ravno¬ 
teže u Sredozemlju. Sredozemlje je najkraći put u 
britanske kolonije, od kojih zavisi opstanak i odr¬ 
žanje samoga carstva. U vezi s tim sve jače pre¬ 
vladava među engleskim državnicima mišljenje, da 

su Jadran i Dunav od odlučne važnosti u pitanju 
obrane Sueskoga kanala. 

Težnja Italije za dominacijom Sredozemlja i 
Balkana ugrožena je međutim još i nastupom jedne 
nove svjetsko-političke sile, ugrožena je aktivnim 
nastupanjem Sovjetskog Saveza u evropskoj politici. 
Sovjetski Savez na osnovu ugovora u Montreux-u 
i radi svoga uskog prijateljstva s Turskom osigurao 
je za sebe izvjesne mogućnosti slobodne upotrebe 
Dardanela, čime je ispunjena vjekovna težnja Ru¬ 
sije za izlazom na Sredozemno more. 

U vezi s tim razvitkom i poremećenom ravnote¬ 
žom u Sredozemlju nastala je borba za kontrolu 
njegova istočnoga i krajnjeg zapadnog dijela; abe- 
sinski rat i španjolski rat samo su odrazi poreme¬ 
ćene ravnoteže sila u ovom dijelu kontinenta. Nije 
dakle nikakovo čudo, što je s tim u vezi znatno 
porastao interes za istočnu obalu Jadrana, za Po¬ 
dunavlje i za Balkan, i na strani Velike Britanije 
i na strani Italije. 

Interes i Velike Britanije i Italije za istočnu obalu 
Jadrana nije nastao samo radi njihove međusobne 
borbe u Sredozemnom moru i težnje za kontrolom 
Balkana, nego i radi toga, što se obje osjećaju 
ugrožene od mogućnosti, da Sovjetski Savez s po¬ 
moću prijateljskih ugovora izbije na Jadran isto 
onako, kao što postoji mogućnost, da se pojavi u 
Egejskom moru. Posljedica ovoga razvitka i ovih 
mogućnosti su i nedavni ugovori o prijateljstvu iz¬ 
među nekih balkanskih država, kao i ugovori između 
tih država i Italije. 

S tim je u vezi isto tako i podjela interesnih 
sfera na Balkanu i u Podunavlju između Njemačke 

i Italije, jer je - za slučaj bilo kakvih komplika¬ 
cija u Sredozemlju - za Italiju od odlučne važnosti 
da ima osigurano zaleđe na istočnoj obali Jadra¬ 
na, u Podunavlju i na Balkanu. 

Borba velikih sila za promjenu sadašnje rav¬ 
noteže u Sredozemlju i za dominaciju Sredozemnog 
mora i Balkana u uskoj je vezi također s težnjom 
Njemačke da izbije na Jadran, kao i s težnjom te 
države, đa preko Balkana osigura sebi prodiranje 
na istok. U slučaju pripojenja Austrije Njemačkoj 
bila bi ta uvećana Njemačka vrlo malo udaljena 
od Jadrana - a to je svakako najslabija točka na 
osovini Rim-Berlin. Taj će novi Reich nužno 
trebati izlaz na Sredozemno more i slobodan pro¬ 
laz preko Balkana, bilo u obliku teritorijalnih 
osvajanja, bilo u obliku prijateljskih saveza i ugo¬ 
vora, jer je izlaz na Sredozemno more i put preko 
Balkana neophodno potreban za jednu od osnovnih 
težnja i predratne i današnje Njemačke, a to je 
prodiranje na istok. Propaganda nacionalnog soci¬ 
jalizma i trgovački ugovori s balkanskim i podu¬ 
navskim državama poslije dolaska Hitlera na vlast 
u Njemačkoj, treba da posluže toj svrsi. I kao što 
su se nekad na hrvatskom području sukobile tež¬ 
nje Rima, Venecije, Franačko-njemačkog carstva i 
Bizanta, tako se ponovno sukobijuju na tom istom 
području interesi njihovih nasljednika: Italije, 
Njemačke i Sovjetskog Saveza. Ideološki »rat pro¬ 
tiv komunizma«, vođen s jedne strane od Njemačke, 
a s druge strane od Italije, samo je novi oblik 
borbe protiv »slavenske opasnosti« i predznak poli¬ 
tičke i ekonomske borbe za kontrolu Balkana i 
Podunavlja. 

U slučaju sukoba između Sovjetskog Saveza i 
Njemačke, Njemačkoj je neophodno potrebna kon¬ 
trola Podunavlja i balkanskih zemalja radi ishrane 
i radi petroleumskih izvora, jer i na jednom i na 
drugom Njemačka oskudijeva. S druge strane, iz 
tih istih razloga, nastojat će Sovjetski Savez da 
spriječi prodiranje Njemačke u ta područja, jer o 
tome može zavisiti ishod samoga rata. Tako će bal¬ 
kanske zemlje u slučaju ovakovog sukoba u stvari 
postati prvo područje borbe između tih dviju svjet- 
sko-političkih sila. 

Pojačano političko i ekonomsko prodiranje Nje¬ 
mačke u istočni Balkan i napori Sovjetskog Sa¬ 
veza za održanje prijateljskih veza i ugovora sa 
podunavskim i balkanskim državama, simptomi 3u 
ovog novog oblika germansko-slavenskog sukoba. 
Međutim dok je za njemačko carstvo neophodno 
potrebna ekonomska kontrola Podunavlja i Balkana, 
dotle je za Sovjetski Savez od vrlo velike važnosti 
u strateškom i političkom smislu, da između ruskog 
i njemačkog područja postoji stabilan blok nezavi¬ 
snih država. 

IV. 

Kao što su već u srednjem vijeku romanski na¬ 
rodi zaustavljeni u prodiranju na istok, a german¬ 
ski narodi u prodiranju na jug, i to upravo na 
obalama istočnoga Jadrana, tako su na isti način i 
na istom području nešto poslije njih zaustavljeni u 
prodiranju prema zapadu i sjeveru tursko-mongol- 
ski narodi: Mađari i Turci. 

Konjički nomadi Mađari, koji su početkom 
srednjega vijeka naselili Podunavlje i nametnuli se 

tamošnjem slavenskom poljodjelskom stanovništvu, 
pokušali su da prodru na Jadran. To im je djelo¬ 
mično i uspjelo, jer su bili u tome potpomognuti 
od rimske crkve. Osim. toga iskoristili su unutrašnje 
borbe u hrvatskom srednjevjekovnom kraljevstvu, 
u kome su se široki slojevi puka borili protiv kul¬ 
turnog i političkog utjecaja latinske crkve, kojemu 
je podlijegala vladajuća skupina. Ipak, uslijed 
neprohodnosti područja i fizičkog otpora hrvatskih 
plemena, Mađari nisu bili u stanju, da potpuno 
politički pokore Hrvate. Oni su samo djelomično 
podvrgli Hrvate svojoj vlasti s pomoću ugovora 
s predstavnicima najistaknutijih hrvatskih rodova. 
Taj je ugovor ostavio potpunu unutrašnju nezavi¬ 
snost hrvatskim plemenima na području između 
Gvozda (obje Kapele i Lička Plješivica) i Neretve. 
Hrvatska je ostala i dalje posebno kraljevstvo sa 
svojim posebnim saborom i kralj Ugarske morao 
se je posebno kruniti kao kralj Hrvatske. Pod 
utjecajem rimske crkve i Mađara, predstavnici naj¬ 
istaknutijih hrvatskih rodova na tom području 
razvijali su se u feudalnu gospodu i postepeno su 
prodirali prema sjeveru i istoku, kamo su prenijeli 
hrvatsko ime i tradicije o nezavisnosti hrvatskog 
političkog područja. U toku čitavoga srednjeg i 
novog vijeka, sve do propasti feudalnog poretka u 
Hrvatskoj (polovinom XIX. vijeka), ti su hrvatski 
feudalci u borbi za očuvanje svojih feudalnih inte¬ 
resa protiv presizanja sa strane mađarskih feuda¬ 
laca, očuvali hrvatsku državnu ideju i s tim u vezi 
težnju za političkom, kulturnom i ekonomskom ne¬ 
zavisnošću Hrvata. 

Međutim su u toku XV. vijeka Turci prodirali 
prema hrvatskim i ugarskim zemljama. Pritisak 
Turaka doveo je i ugarsku i hrvatsku feudalnu go¬ 
spodu pod vlast austrijskih vladara, ali tako, da su 
i hrvatski i ugarski feudalci sačuvali unutrašnju 
autonomiju svaki na svom području. To je bio 
početak onoga političkog, kulturnog i ekonomskog 
trijalizma unutar austrijske monarhije, koji je usli¬ 
jed neustaljene ravnoteže između germanske, ma¬ 
đarske i slavenske komponente, konačno doveo do 
propasti austro-ugarskog carstva. Hrvati su u ovoj 
unutrašnjoj borbi u austrijskom carstvu izvršili 
naročitu zadaću; oni su zaustavili prodiranje Ger¬ 
mana i prodiranje Mađara na Balkan i na Jadran¬ 
sko more. 

Ali prodiranje Turaka s jedne strane, a preten¬ 
zije Mađara, Nijemaca i Talijana s druge strane, 
imali su naročiti utjecaj na daljnji kulturni i poli¬ 
tički razvitak Hrvata, a s tim u vezi ti isti činioci 
znatno su utjecali i na velike obrate u svjetskoj 
politici. 

Već su hrvatski feudalci pod pritiskom opasnosti 
od mađarizacije i od germanizacije pokazivali težnje 
i kovali planove . za potpunu političku nezavisnost 
Hrvatske, a ideološka podloga za takav pokret bila 
je tradicija i uvjerenje, da je hrvatska država ne¬ 
kad bila potpuno nezavisna, da nikad nije bila 
silom pokorena i da u stvari nikad nije ni prestala 
biti državom. Tako je od kraja XIII. vijeka, pa do 
sredine XIV. vijeka nekolicina istaknutih hrvatskih 
rodova (Bribirski, Nelipići, Babonići) uspjela, da se 
potpuno emancipira od ugarskih vladara i da ne¬ 
zavisno vlada hrvatskim područjem od Drave do 


Jadrana. Kasnije u XVII. vijeku hrvatsko plemstvo, 
građanstvo i seljaštvo spremalo je odcjepljenje Hr¬ 
vatske i Ugarske od austro-njemačke dominacije 
(urota Zrinsko-Frankopanska), ali plan nije uspio, 
jer su katoličke zemlje: Francuska, Poljska i Vene¬ 
cija odbile da pomognu Hrvatima u borbi protiv 
bečkoga dvora. 

Poslije propasti feudalnoga poretka u austrij¬ 
skoj carevini, sredinom XIX. vijeka, tradicije i tež¬ 
nje za nezavisnošću preuzeli su hrvatski građanski 
slojevi u nasljedstvo od hrvatske feudalne gospode, 
jer su ti slojevi zamijenili feudalnu gospodu u po¬ 
litičkom i kulturnom vodstvu Hrvata. Ali uslijed 
propasti feudalnog poretka u austrijskoj carevini 
opasnost od germanizacije i od mađarizacije po¬ 
stala je još veća, jer se je sada ta težnja pojavila 
u obliku njemačkoga i mađarskog nacionalizma, u 
težnjama tih nacionalizama ne samo za političkim 
i kulturnim zarobljivanjem, nego i u njihovim tež¬ 
njama za ekonomskim iskorišćavanjem Hrvata i 
hrvatskih krajeva. U hrvatskim naime krajevima 
austro-ugarski vladajući građanski slojevi ometali 
su razvitak industrija, jer su ti krajevi trebali da 
posluže samo kao tržište za industrijske proizvode 
iz ostalih austro-ugarskih zemalja, a uz to i kao 
vrelo sirovina. Reakcija na tu političku, ekonomsku 
i kulturnu zavisnost od Austro-Nijemaca i Mađara 
izbila je kod Hrvata u obliku hrvatskoga građan¬ 
skog nacionalizma. 

Ovaj se je građanski nacionalizam kod Hrvata 
pojavio najprije u obliku sveslavenske ideologije, 
koja se je oslanjala na tradiciju o slavenskom pod¬ 
rijetlu Hrvata i bila ojačana još i činjenicom, 

da je slavenski eiemenat u Austro-Ugarskoj sa¬ 
stavljao većinu stanovništva, a ipak je taj eiemenat 
bio i politički i ekonomski i kulturno podčinjen. 
Te su okolnosti veoma jačale solidarnost svih Sla¬ 
vena u Austro-Ugarskoj i bile su povod obrazova¬ 
nju ideologija i pokreta, koji su u početku išli za 
tim , da se austrijsko carstvo reorganizira tako, da 
i slavenski eiemenat dobije u njemu odgovarajući 
utjecaj; no kad vladajući slojevi nisu izašli ususret 
tim težnjama, razvile su se među slavenskim, naro¬ 
dima Austro-Ugarske ideologije i pokreti, koji su 
konačno doveli do raspada Austro-Ugarske, do 
stvaranja nekolicine novih država na tom području, 
a time je začet zamršeni posljeratni problem Sred¬ 
nje Evrope, Balkana i Podunavlja. 

V. 

U razvitku, koji je doveo do propasti Austro- 
Ugarske carevine i do novih posljeratnih problema, 
imali su Hrvati naročito važnu ulogu. Pod priti¬ 
skom provaljivanja Turaka u Evropu, pokretan sto- 
čarsko-nomađski eiemenat neslavenskog i slaven¬ 
skog podrijetla, prodirao je i bio naseljavan u hr¬ 
vatskim krajevima. Budući da su ovi stočari dola¬ 
zili iz krajeva, koji su bili pod utjecajem Bizanta, 
većim dijelom bili su pripadnici grčko-istočne crkve. 
Poslije dolaska u hrvatske krajeve, jedan dio tih 
stočara prešao je na katoličku vjeru rimskog i 
istočnog obreda, a i jedni i drugi, pravoslavni i 
katolici, postepeno su slavizirani, u koliko nisu bili 
slavenskog podrijetla. 

U toku razvijanja srpskog i hrvatskog gra¬ 
đanskog nacionalizma grko-istočnjaei su se identi¬ 
ficirali sa srpstvom, a katolici s hrvatstvom i u 
tome je začetak hrvatsko-srpskog sukoba, koji je 
kasnije pojačan drugim okolnostima i koji - uz 
znatne izmjene svoga izvornog sadržaja - traje 
sve do danas. Ova pomiješanost Hrvata i Srba na 
istom području u Austro-Ugarskoj bila je, uz ra¬ 
nije navedene okolnosti, od naročitog značenja po 
sudbinu Monarhije. 

Austro-ugarski vladajući slojevi dugo su poku¬ 
šavali da iskoriste Srbe u Hrvatskoj u svojoj borbi 
protiv Hrvata, naročito dok je i kraljevina Srbija 
bila politički i ekonomski zavisna od Austro-Ugar¬ 
ske. Ali kad je Srbija ekonomski i vojnički ojačala 
i tražila povećanje svoga područja i izlaz na Ja¬ 
dransko more, politika Srba u Hrvatskoj krenula 
je obrnutim pravcem: oni su naime počeli prihva¬ 
ćati jugoslavensku ideologiju, u cilju zajedničke 
borbe protiv austro-njemačkog i mađarskog politi¬ 
čkog i ekonomskog iskorišćavanja, koja je borba 
bila u skladu sa ciljevima vanjske politike Srbije. To 
je bio početak političke saradnje između Hrvata i 
Srba u hrvatskim krajevima, čija je ideološka pod¬ 
loga bila stvaranje kulturne, političke i ekonomske 
zajednice svih južnih Slavena. Ovaj je pokret znatno 
doprinio rušenju Austro-Ugarske i stvaranju dana¬ 
šnje Jugoslavije. Međutim pošto je jugoslavenska 
ideja samo djelomično ostvarena i pošto je ova 
ideologija iskorišćena u cilju provađanja političke 
dominacije, hrvatsko-srpski sukob se je upravo u 
Jugoslaviji zaoštrio do maksimuma, tako da se po¬ 
stojanje hrvatskog pitanja već i službeno priznaje. 

Stvaranje Jugoslavije, uslijed ulaska hrvatskih 
krajeva u ovu državnu zajednicu, dovelo je Hrvate 
i Srbe, a prema tome i hrvatsko-srpsko pitanje u 
središte mediteranskog, balkanskog i srednje-evrop- 
skog problema i nijedan se od tih problema ne može 
pravilno shvatiti ni riješiti bez poznavanja i rješe¬ 
nja hrvatskoga pitanja. Koliko je ovo tačno, vidi se 
i po tome, što je hrvatsko pitanje bilo do sada 
jedan od najvažnijih činilaca, koji su utjecali na 
vanjsku i na unutrašnju politiku Jugoslavije. 

VI. 

U međuvremenu su i među šire hrvatske slojeve 
počela prodirati shvaćanja, da su oni u novoj državi 
sprječavani u svom kulturnom, političkom i eko¬ 
nomskom razvitku. Reakcije Hrvata na ovu situa¬ 
ciju razvijale su se u nekoliko pravaca, koji su da¬ 
vali mogućnosti najrazličitijim kombinacijama u 
svjetskoj politici sutrašnjice. Važnost Hrvata i hr¬ 
vatskih krajeva u tima svjetsko-političkim kombi¬ 
nacijama je u tome, da one i počinju i završavaju 
na obalama Jadrana, a uključuju uz to i ostali te¬ 
ritorij naseljen hrvatskim etničkim elementom. 

Za razliku od Srba, veći dio Hrvata po vjeri, 
pripada katoličkoj crkvi, pa su zato još od početka 
srednjega vijeka Hrvati i hrvatski krajevi poslužili 
Vatikanu kao uporište za njegovu istočnu politiku. 
Jedan dio Hrvata bio je upotrebljen u borbi kršćan¬ 
stva protiv islama u toku XV. do XIX. vijeka; oni 
su za tu borbu pretrpjeli veliki gubitak u krvi, u 
međusobnom istrebljivanju i u materijalnim do¬ 

brima, koji su Hrvati dali u borbama za tuđe inte¬ 
rese. No uslijed toga, što su se nalazili na granič¬ 
nom području između kršćanstva i islama, Hrvati su 
usvojili djelomično i islamsku kulturu, tako da je 
islam isto tako kao i katoličanstvo postao sastavni 
elemenat današnje hrvatske nacionalne kulture. 
Uslijed te okolnosti, kao i uslijed pcmiješanosti 
s grkokatolicima i grko-istočnjacima, slabio je utjecaj 
ekskluzivnog i netolerantnog katolicizma među Hr¬ 
vatima, a to je bio jedan od osnovnih preduvjeta 
za ideju sjedinjenja istočne i zapadne crkve, za 
ideju ekspanzije katolicizma prema istoku. 

Međutim s druge strane pravoslavlje se je kod 
Srba oduvijek identificiralo sa srpstvom, a srpstvo 
se počelo smatrati gotovo sinonimom političke do¬ 
minacije. Time je ideja sjedinjenja crkvi pretrpjela 
snažan udarac, a s njome i onakove struje u hr¬ 
vatskom katolicizmu, koje su težile za zbliženjem 
Hrvata i Srba radi ideje sjedinjenja crkvi. Uslijed 
tih okolnosti pojačao se je među Hrvatima eksklu¬ 
zivni katolicizam, koji naglašava, da su hrvatstvo 
i katoličanstvo isto tako identični kao što je srpstvo 
i pravoslavlje. Na ovoj ideološkoj podlozi eksklu¬ 
zivnog katolicizma kod Hrvata, prave kombinacije 
one struje u svjetskoj politici, koje rade na ostva¬ 
renju bloka katoličkih država između Baltika i Ja¬ 
drana. Taj bi blok država imao višestruku zadaću u 
obrani i ekspanziji katolicizma: on bi sprječavao 
utjecaje nacističke Njemačke i Sovjetskog Saveza, 
razbio bi definitivno onaj sistem ugovora i saveza, 
koji je Francuska poslije rata izgradila u Srednjoj 
Evropi i Balkanu i služio bi kao fronta katoličkoga 
prodiranja prema istoku. 

Sličan plan o bloku katoličkih država u srednjoj 
Evropi provađala je s uspjehom katolička crkva u 
srednjem vijeku. Tada su te države poslužile kao 
obrana od prodiranja pravoslavlja i islama. U skladu 
s tim intencijama rimski je papa uz pomoć hrvat¬ 
skih velikaša doveo početkom XIV. vijeka na ugar- 
sko-lirvatski prijesto dinastiju Anžuvinaea. Već god. 
1370. ugarsko-hrvatski kralj Ludovik I. Anžuvinac, 
pošto je postao i kraljem Poljske, vladao je državom, 
koja se je protezala od Baltičkoga do Jadranskog 
mora. 

Kad god je katolička crkva doživljavala gubitke 
i poraze na zapadu, oživljavala je ideja sjedinjenja 
radi nadoknade na istoku. Današnja aktivnost kato¬ 
ličke crkve u borbi protiv Sovjetskog Saveza i pro¬ 
tiv »komunizma« vođena je u tom istom duhu i bit 
će sve jača što je teži položaj te crkve u Njemač¬ 
koj i drugdje na zapadu. Utoliko više, što je pra¬ 
voslavlje izgubilo podršku carske Rusije, pa bi stoga 
pad sovjetskog režima otvorio velike mogućnosti 
prodiranja katolicizma u Rusiju i dalje prema 
istoku. Hrvatski teritorij, gdje se križaju i sukob¬ 
ljavaju i germanski i katolički i slavenski utjecaji 
i interesi, već danas ima važnu ulogu u ovoj borbi, 
a ta će uloga postati još važnija u skoroj buduć¬ 
nosti. 

Uz tu navedenu svjetsko-političku kombinaciju 
Hrvati se nastoje iskoristiti i za neke druge težnje 
svjetskih razmjera, koje su naročito došle do izra¬ 
žaja poslije dolaska nacionalnog socijalizma na 
vlast u Njemačkoj. 

Nesumnjivo je utvrđeno, da su široki slojevi 
puka, koji su naselili područje, na kojemu se je 


razvijala hrvatska država, slavenskog podrijetla. 
Oni su mnoge osobine svoje slavenske kulture, kao 
što su jezik, običaji, shvaćanja i društvena organi¬ 
zacija, sačuvali ili u cijelosti ili djelomično do da¬ 
nas. Neki međutim sumnjaju, da li je ona mala 
ratnička skupina, koja je s pomoću Rima, Franaka 
i Bizanta osnovala prvu hrvatsku državu, bila sla¬ 
venskog ili kakovog drugog podrijetla. U posljed¬ 
nje vrijeme, uslijed propagande njemačkog nacio¬ 
nalnog socijalizma, ponovno je oživjela teorija, da 
je ta ratnička skupina, koja je osnovala srednje- 
vjekovnu hrvatsku državu, bila gotskog podrijetla. 
Tim putem su se ovakova shvaćanja razvila u ideo¬ 
lošku podlogu za one svjetsko-političke kombina¬ 
cije, koje u skoroj budućnosti zamišljaju ostvare¬ 
nje velikoga nordijsko-germanskog imperija, koji 
bi se protezao od skandinavskih zemalja do Ja¬ 
drana. To bi bila podloga za svjetsko gospodstvo 
nacionahiog socijalizma i germanstva, kako to za¬ 
mišljaju njihovi današnji ideolozi. 

VII. 

Kad je val velike Francuske Revolucije zahva¬ 
tio Evropu i po prvi puta poslije Turaka ugrozio 
opstanak austrijskog carstva, ondašnji vodeći slo¬ 
jevi kod Hrvata: plemstvo, svećenstvo i inteligen¬ 
cija, stali su na stranu proturevolucije i doprini¬ 
jeli su da se održi integritet države, koja se je već 
rušila uslijed revolucija vlastitih naroda. Tako se je 
dogodilo, da su Hrvati 1848. god. spašavali onu istu 
državu, koju su ?'0 godina kasnije rušili zato, što 
su došli do uvjerenja, da su od države, koju su po- 

mogli stvarati i održavati, konačno bili politički i 
kulturno zarobljeni, a ekonomski izrabij'eni. U 
toku tog političkog preokreta prodirale su među 
sve slojeve Hrvata ideje Francuske Revolucije, to 
jest ideje političke i ekonomske demokracije i ideje 
kulturnog liberalizma. 

Te su ideje bile potpuno u skladu sa shvaćanjima 
hrvatskih seljaka, koji su stoljećima živjeli dru¬ 
štveno organizirani u zadrugama, u ustanovama 
potpune ekonomske, političke i društvene jednako¬ 
sti. Na tim temeljima, na idejama francuske revo¬ 
lucije, i na autohtonim shvaćanjima i pogledima 
hrvatskog seljaštva, razvijao se je hrvatski selja¬ 
čki pokret. Ovaj je veliki pokret konačno integrirao 
čitavo hrvatstvo u jednu duhovnu cjelinu, a uz to 
je radi svojih liberalnih i demokratskih nazora i 
radi svojih socijalnih shvaćanja pokazao veliku 
ekspanzivnu snagu šireći svoju ideologiju na okolne 
krajeve i narode. 

Ideologija je hrvatskog seljačkog pokreta pot¬ 
puno u skladu sa velikim okupljanjem svih demo¬ 
kratskih snaga, koje se danas vrši u čitavoj Evropi 
u obranu građanskih i političkih sloboda, jer su te 
slobode došle u pitanje pod pritiskom raznih tota¬ 
litarnih, diktatorskih i autoritativnih pokreta i 
režima. 

U obliku hrvatskoga seljačkog pokreta Hrvati 
su ušli u konačnu fazu borbe za svoju političku 
slobodu i za socijalnu pravdu, a od činilaca, koji 
odlučuju u politici srednje-evropskih, mediteranskih 
i balkanskih zemalja, zavisi, da li će se ta borba 
razvijati u ovom dijelu svijeta s većim potresima 
ili bez njih. 


SADRŽINA HRVATSKOG NACIONALIZMA 1 ) 


I. 

Narod možemo shvatiti kao skup društvenih 
slojeva, koji su povezani idejom zajedničkih interesa 
i osjećajem zajedničke pripadnosti. Te se ideje i 
osjećaji zasnivaju na zajedničkoj kulturi, razvijaju 
se putem zajedničkih tradicija, putem odgoja, po¬ 
moću društvene organizacije, a učvršćuju se i po¬ 
moću simbola (ime, zastava, himna, heroji, spome¬ 
nici, svetkovine, itd.). 

Već u onoj najužoj skupini (porodica, ulica, 
selo) u kojoj se čovjek kreće u svojem djetinjstvu, 
on razvija osjećaje ljubavi, mržnje, straha, pokor¬ 
nosti, otpora itd. Kada kasnije čovjek postane član 
većih skupina (narod, stranka, crkva, društveni 
sloj, društvene klase) on prenaša te iste osjećaje 
na drugove, prijatelje, neprijatelje, vođe, pokrete, 
i t. đ. 

Simbolima je svrha, da te osjećaje privrženosti 
ili neprijateljstva, koji se razvijaju u najranijem 
djetinjstvu i u užoj sredini, prenašaju na veći skup 
ljudi, na veće područje ili na čitavo čovječanstvo; 
tako nastaju lokalne i univerzalne težnje i osje¬ 
ćaji. 

Rekli smo da je narod skup društvenih slojeva; 
ali interesi tih slojeva ne moraju u svakom po- 


i) Štampano u »Savremeniku«, lipanj 1937. 

g 1 e d u biti identični ; šta više, mnogi interesi slo¬ 
jeva, od kojih se sastoji neki određeni narod, 
često su u međusobnoj protivnosti. Naročito se za- 
pažaju te protivnosti između puka i gornjih slojeva, 
između seljaštva, radništva i malog građanstva 
s jedne strane i povlašćenih slojeva s druge strane. 
Razlike u interesima ovih slojeva mogu doći do 
izražaja u različitoj sadržini nacionalizma. 

Nacionalizam je težnja naroda, da se njegove 
vrijednosti (kultura, interesi, osjećaji, težnje) afir¬ 
miraju ili da prevladaju nad vrijednostima drugih 
naroda. Uslijed toga je osnovno kod svakog nacio¬ 
nalizma: težnja za kulturnom, političkom i ekonom¬ 
skom samostalnošću. Kad je ta samostalnost po¬ 
stignuta, razvija se u određenim okolnostima tež¬ 
nja za političkom, kulturnom i ekonomskom eks¬ 
panzijom i konačno, ako su za to okolnosti pode¬ 
sne, može se razviti težnja za političkim, ekonom¬ 
skim i kulturnim vodstvom svijeta. 

Međutim svaki je današnji narod sastavljen od 
više slojeva, koji imadu različite vrijednosti; uslijed 
toga u nacionalizmu dolaze do izražaja u prvom 
redu vrijednosti onoga ili onih slojeva, koji domi¬ 
niraju, koji vode i odlučuju u nekom narodu. Tako 
će sadržina nacionalizma biti drukčija, ako vodi bo¬ 
gato građanstvo, drukčija, ako je na vlasti radni¬ 
štvo i drukčija opet, ako dominira seljaštvo. Radi 
toga možemo naći i u razvitku hrvatskoga nacio¬ 
nalizma utjecaje feudalnih, građanskih i seljačkih 
ili pučkih shvaćanja. 


n. 

Početke hrvatskog staleškog nacionalizma mo¬ 
žemo vidjeti već u težnjama hrvatskih narodnih 
vladara, njihovih biskupa i dvorjana, koje su išle 
za tim, da ujedine što više hrvatskih plemena i da 
prošire područje hrvatske sredovječne države. Me¬ 
đutim ovi su slojevi bili pod drukčijim kulturnim 
i političkim uplivom nego što su bili široki narodni 
slojevi, pa su u propagiranju svoje kulture, svojih 
težnja i interesa dolazili u sukob sa plemenskim 
glavarima i sa pukom. To je bio jedan od važnih 
uzroka kratkotrajnosti vlade narodnih kraljeva. 

Sporazum predstavnika hrvatskih plemena i 
ugarskog kralja Kolomana, poslije pada vladavine 
hrvatskih kraljeva, nastavak je ovog hrvatskog 
staleškog nacionalizma. Predstavnici nekolicine ja¬ 
čih hrvatskih plemena traže od Kolomana, da im 
prizna njihove plemenske posjede i da ih oslobodi 
plaćanja zemljarine. Priznavajući Kolomana za 
kralja, ova su hrvatska plemena time osigurala 
svoje posebne plemenske interese na području iz¬ 
među Gvozda i Neretve. Oni su time sačuvali ro- 
dovsko-plemensku društvenu organizaciju protiv 
nastojanja nekih plemenskih glavara i svećenstva, 
koji su išli za tim, da sruše plemenski poredak, da 
organiziraju centraliziranu državnu vlast, da pri¬ 
svoje jedan dio plemenskih zemalja i da nametnu 
svim podanicima poreze, daće i feudalne odnose. Iz 
tih razloga su se predstavnici hrvatskih plemena, 
koja su ugovarala sa Kolomanom, potpuno zado¬ 
voljili sa ekonomskom, kulturnom i političkom sa¬ 
mostalnošću u unutrašnjim poslovima na području 

između Gvozda i Neretve, to jest svaki na svom 
plemenskom području. Njihova se težnja za poli¬ 
tičkom nezavisnošću očitovala naročito u tome, što 
su tražili od Kolomana, da se posebno kruni za hr- 
vatsko-đalmatinskog kralja i da saziva posebni sa¬ 
bor za hrvatsko-dalmatinsku kraljevinu. 2 ) 

Ovakav sporazum između predstavnika hrvat¬ 
skih plemena i Kolomana od osobite je važnosti za 
daljnji razvitak hrvatskog nacionalizma u tome, što 
se je od onda pa u toku čitave hrvatske povijesti 
sve do danas sačuvala tradicija, da Hrvati nisu bili 
pokoreni, nego da su slobodno, od svoje volje iza¬ 
brali Kolomana ugarskog za svog kralja. Ta je ideja 
posebnosti i težnja za političkom slobodom i neza¬ 
visnošću ponovno naročito naglašena u početku 
XVI. vijeka, kada je hrvatsko više plemstvo i sve¬ 
ćenstvo izabralo Ferdinanda I. iz kuće habsburške 
za svoga vladara. Interesi i težnje biskupa, opata 
i knezova hrvatskih, koji su se sastali na vijećanje 
u franjevačkom samostanu na Cetinu, bili su ugro¬ 
ženi uslijed naglih i uspješnih provala Osmanlija. 

Nastaje ovdje pitanje, koje su to bile okolnosti, 
koje su omogučile naglo i uspješno prodiranje 
Osmanlija i koje su time ugrozile interese vladaju- 
ćeg sloja u Hrvatskoj. 

Sociolozi se slažu u tome, da su izvjesni demo¬ 
kratski i socijalni elementi, koje nalazimo u oto- 
manskom feudalizmu, u islamskoj vjerskoj organi¬ 
zaciji i u samim osnovnim načelima islama, znatno 
doprinijeli naglom širenju muslimanstva. Prije sve¬ 
ga islamski feudalizam nije bio nasljedan i prema 

-) Uporedi Šišić, Pregled povijesti hrvatskoga naroda, 
Zagreb, 1916. 


tome je bilo onemogućeno stvaranje nekog poseb¬ 
nog feudalnog staleža. (Tek 1777. god. objavljeno je 
u Bosni pravo nasljedstva na spahiluke i počelo je 
stvaranje nasljednih islamskih feudalnih porodica). 
Vrijednost čovjeka kao čovjeka, bez obzira na nje¬ 
gov rad, zanimanje, vjeru, narodnost, bogatstvo i 
društveni položaj, vrlo je naglašena u islamu. Islam¬ 
sko društvo naglašava skromnost u privatnom ži¬ 
votu i dozvoljava isticanje bogatstva i luksuza 
samo na javnim objektima. (Tako su i kod nas u 
Bosni najjači tragovi islamske civilizacije ostali u 
obliku mnogobrojnih džamija, parnih kupelji, česa- 
ma, itd.) Uz to je politički sistem na kojemu je bila 
organizirana islamska država davao mogućnosti br¬ 
zog društvenog uspona iz najniže u najviše dru¬ 
štvene slojeve, bez obzira na nacionalne razlike. (Tako 
se je i moglo dogoditi, da su i mnogi Hrvati brzo 
poslije prelaza na islam došli do važnog položaja u 
političkom i društvenom životu otomanskog carstva). 

To su bili razlozi koji su omogućili, da se je mu¬ 
slimanska vjera širila i unutar islamskih država i 
izvan njih na miran način. Prisilna preobraćenja i 
vjerski progoni protive se duhu islama i takovi su 
slučajevi bili relativno rijetki, širenju islama do¬ 
prinijelo je i pomanjkanje nekog posebnog svećeni¬ 
čkog staleža, jer se u islamu smatra za teologa 
svaki onaj koji poznaje vjerske propise i zakone, 
bez obzira na njegovo zanimanje. Na taj način 
svaki musliman postaje propovjednik i širitelj mu¬ 
slimanske vjere. 3 ) 


3 ) Mahomet, Le Koran, prijevod sa komentarom od M. 
Savary, Pariš, Garnier freres. 

Vjerska, društvena i nacionalna tolerancija 
islama omogućila je i kršćanima slobodan razvitak 
bez obzira na njihovu narodnost i vjeru. Utvrđeno 
je, da je i onda, kada je kršćansko stanovništvo bilo 
podvrgnuto otomanskom feudalizmu, izbijalo manje 
poteškoća između kmetova i feudalnih gospodara, 
nego što je to bilo u zapadno-evropskom kršćanskom 
feudalizmu (kod nas je u Bosni i Hercegovini tek u 
drugoj polovici XIX. vijeka došlo do jačeg feudal¬ 
nog" 5 pritiska). Tako se je i kod nas dogodilo, da 
su uslijed nasilja domaćeg feudalnog plemstva kme¬ 
tovi dočekivali tursku vojsku kao neko olakšanje, a 
mnogi su i bježali »u Turke«: »Kmeti bježe pred 
nepodnosivim nasiljem u »vlahe« ... i u »Turke«. 
Tragikomična je pojava, kako se knezi Zrinski i 
Erdedi, kapitul zagrebački, biskup i dr. međusobice 
okrivljuju, da kmete bezdušno taru, da će pobjeći 
svi seljaci i tako opustiti Hrvatska itd.... Možemo 
vjerovati tim optužbam. Neprestane bune nevolj¬ 
nika svjedoče o tih užasih .. .« 4 ) 

Sasvim je razumljivo da hrvatsko visoko plem¬ 
stvo i svećenstvo, u ovakovom položaju, dok je 
imalo vlastito seljaštvo protiv sebe, nije bilo u 
stanju, da samo brani svoje feudalne i crkvene in¬ 
terese, koji su bili ugroženi i iz nutra i iz vani. 
Zato je to plemstvo i svećenstvo tražilo na zapadu 
pomoć protiv Otomanske carevine. 

Uporedi Levy, R., An introđuction to the Sociology of 

Islam, London, 1931. 

Lybyer, A., The Government of the Ottoman Empire, 

Cambriđge, Mass., 1913. 

V. Ćorović, Bosna, u Narodnoj Enciklopediji, Zagreb. 

4 ) vi. Mažuranić, Prinosi, Zagreb, 1919. pod kmet. 


Ferdinand se je obvezao, da će uzdržavati za 
obranu Hrvatske 1000 konjanika i 200 pješaka i 
radi toga ga hrvatski knezovi, biskupi i opati bi¬ 
raju za kralja. Međutim Ferdinand se nije držao 
svojih obećanja, i onda ga to isto plemstvo i sve¬ 
ćenstvo moli, da se drži danog obećanja, jer da su 
ih svi napustili: i papa i Mlečani, kao i slavonsko 
plemstvo i svećenstvo. Ipak i tom prilikom, iako je 
to visoko plemstvo i svećenstvo bilo nesposobno, 
da se samo brani, oni naglašavaju, da su nacionalno 
i politički posebna, slobodna i nezavisna skupina: 
»Neka znade vaše veličanstvo, da se ne može naći 
zabilježeno, da bi ikoji vladar silom zavladao Hr¬ 
vatskom, jer smo se mi poslije smrti našega po¬ 
sljednjega kralja Zvonimira slobodnom voljom pri¬ 
družili svetoj kruni kraljevstva ugarskoga, a poslije 
toga vašemu veličanstvu.« 5 ) 

Daljnji je tok hrvatske povijesti ispunjen tež¬ 
njama i austrijskih vladara i ugarskog plemstva, da 
se autonomija hrvatskih zemalja što jače suzi. 
Plemstvo i svećenstvo se brani od toga i traži na 
saboru od 1606. od kralja Rudolfa:... »da od sada 
u buduće podjeljuje službe i generalate u Slavoniji 
i Hrvatskoj domaćim sinovima, a banu da se po¬ 
vrati stara puna vlast od Drave do mora i da ban 
stoji na čelu kraljevstvu i Krajinama« 5 ). Na istom 
se saboru zahtijeva, da u granicama Hrvatske i 
Slavonije bude priznata samo katolička vjera. Na 
ovaj način je hrvatsko plemstvo i svećenstvo tra¬ 
žilo za sebe takovu političku i kulturnu samostal- 


5 ) Cit. prema Sišić: Pregled, Zagreb, 1916. 
e ) Ibid. 

nost, koja je bila dovoljna da zaštiti njihove feu¬ 
dalne i crkvene interese. 

Međutim sabori se nisu sazivali, njemačke čete 
i njemački generali i dalje su dolazili u Hrvatsku, 
Krajina je izuzeta ispod banske vlasti i centralisti¬ 
čke težnje Beča bivale su sve jače. Ovakovo je 
stanje dovelo do urote Zrinskog i Frankopana. 

Petar Zrinski se je najprije obratio na katoličke 
države: Francusku, Poljsku i Veneciju, ali kada su 
te države jedna za drugom odbile da ga pomognu, 
obratio se je Zrinski na Tursku. 

Cilj je Zrinskoga bio, da pomoću sultana ostvari 
otcjepljenje Hrvatske i Ugarske od Austrije. Ta je 
nova država trebala biti pod pokroviteljstvom Oto- 
manskog carstva, ali uz uvjet, da će Turska »vazda 
ostaviti netaknutu vjeru, slobodu i ustav zemlje«. 

Od osobite je važnosti činjenica, da su Petar 
Zrinski i Krsto Frankopan proglasili svojim kmeto¬ 
vima na Hrvatskom primorju i u Gorskom kotaru 
oslobođenje, ako se za njih dignu na oružje. Možda 
je s ovim u vezi lijepa uspomena na Petra Zrinskog 
i Krstu Frankopana, koja se je održala u narodnoj 
predaji na Plrvatskom primorju i u Gorskom ko¬ 
taru, što inače nije slučaj sa drugim feudalcima u 
hrvatskim krajevima. 

Isto su tako i građani pristali da pomognu 
ustanak Zrinskoga. Zagrebačko građanstvo sakup¬ 
ljeno na Markovom trgu (20. ožujka 1670.) odmah 
je pristalo uz Zrinskoga »jer hoće da učine ono što 
i ostala zemlja«. 

Jedino se je svećenstvo usprotivilo ustanku, jer 
je visoko svećenstvo smatralo, da su interesi crkve 
bili bolje zaštićeni u centralističkoj Austriji, negoli 


u posebnoj hrvatsko-ugarskoj državi pod pokrovi¬ 
teljstvom Turske, gdje bi katoličanstvo moglo biti 
ugroženo s jedne strane od ugarskog protestantizma, 
a s druge strane od Islama. 7 ) 

I ako urota Zrinsko-Frankopanska nije uspjela, 
i ako rod Zrinskih i Frankopana sa svojim nasi¬ 
ljima nije ostavio najljepšu uspomenu 8 ), ipak je 
ova urota od osobite važnosti za daljnji razvitak 
hrvatskog nacionalizma iz ova dva razloga: prvo, 
ovdje se javljaju svi hrvatski slojevi (izuzev visoko 
svećenstvo) ujedinjeni u cilju borbe za potpunu po¬ 
litičku nezavisnost, a drugo, tragedija Zrinskog i 
Frankopana ostaje u toku daljnje povijesti Hrvata 
simbol hrvatskog nacionalizma, to jest simbol žrta¬ 
va doprinesenih u borbi za nacionalnu slobodu i 
nezavisnost. 

m. 

Posljednje jače napore hrvatskog staleškog na¬ 
cionalizma nalazimo u prvoj polovici XIX. vijeka, 
kada se hrvatsko plemstvo i svećenstvo bori protiv 
mađarskog građanskog nacionalizma. Mađarski gra¬ 
đanski nacionalizam traži uvedenje mađarskog je¬ 
zika u Hrvatsku, slobodu vjeroispovijesti, dokida¬ 
nje privilegija, ukinuće kmetstva, centralističko ure¬ 
đenje države, ekonomsku i nacionalnu ekspanziju 
na Jadran. 

U to doba je politički utjecaj hrvatskog gra¬ 
đanstva minimalan, a politički utjecaj seljaštva ni- 


7 ) Uporedi Šišić, op. cit. 

8 ) Uporedi J. Pređavec, »Selo i seljaci«, Zagreb, 1935. 

kakav, i zato hrvatsko plemstvo i svećenstvo brani 
svoje interese time, što traži održanje latinskog je¬ 
zika, protivi se slobodi vjeroispovijesti i dokinuću 
kmetstva i bori se za političku nezavisnost hrvat¬ 
skog sabora. Hrvatski staleži i redovi, u borbi za 
svoje staleške i crkvene interese, bore se za svoje 
privilegije i za svoju političku autonomiju, ali ne za 
potpunu nezavisnost Hrvatske. Njihov je cilj, da 
spase stalešku Austriju i jedine reforme koje traže 
jesu federativno uređenje Austrije, jer bi u tako¬ 
vom uređenju Austrije njihovi staleški interesi bili 
najbolje sačuvani. 

Za vrijeme građanskih revolucija u zemljama 
austrijske monarhije 1848. god. u hrvatskoj je gra¬ 
đanski sloj još uvijek nerazvijen i bez jačeg utje¬ 
caja na političko vodstvo Hrvatske. U to doba Hr¬ 
vatsku još uvijek vodi visoko plemstvo i svećen¬ 
stvo, koje je u uskim vezama sa bečkim dvorom. 
Bečki dvor u cilju suzbijanja revolucije računa sa 
dva proturevolucionarna činioca: sa vojskom, u čiju 
se lojalnost nije sumnjalo, i sa Hrvatskom, u kojoj 
je političko vodstvo bilo čvrsto u rukama proture- 
volucionarnih elemenata. U vezi sa takovim plano¬ 
vima postavljen je i Jelačić za bana. 

Pošto su postepeno silom ugušeni pokušaji re¬ 
volucije i ustanci u Češkoj, u Galiciji i u samom 
Beču, ostalo je još da se svlada revolucionarna 
Mađarska. Mađari su pokušali da se sporazume sa 
Hrvatima i da i njih pridobiju za revoluciju. Išli su 
tako daleko da su pristajali i na odcjepljenje Hr¬ 
vatske od Mađarske. Isto je tako i bečki dvor po¬ 
lagao velike nade u Hrvate: »Ovdje se očekuje, 
nada i želi, da će Ugarska biti tek onda pacifici¬ 


rana kad ti budeš u Pešti«, piše barun Franjo Kul- 
mer, član jedne od dvorskih koterija, Josipu ba¬ 
runu Jelačiću, generalu i banu Hrvatske. I tako je 
ban Jelacic sa hrvatskom vojskom prešao Dravu i 
započeo rat sa Mađarima. U međuvremenu je pro¬ 
glašena republika u Beču i kada su Mađari htjeli 
pomoći revolucionarni Beč, da ga oslobode od vojni¬ 
čke opsade, Jelačić je to osujetio sa svojom vojskom, 
jer je zadržao mađarsku vojsku od prodiranja prema 
Beču dotle dok Beč nije pao. Tako je hrvatska voj¬ 
ska, u službi feudalne Hrvatske, bila jedan od od¬ 
lučnih činilaca u pobjedi proturevolucije. 9 ) 

Ipak se i ova staleška borba Hrvata vodi u ime 
načela narodnosti. U svojoj proklamaciji kaže Jela¬ 
čić: »... Mi hoćemo jednakost i ravnopravnost sviju 
pod krunom ugarskom živućih naroda i narodno- 
stih... Narodi, kao i pojedini ljudi imaju svoju 
čast i poštenje, koje treba da im je pretežnije od 
sama života.. ,« 10 ) Tim putem je i rat Hrvata sa 
Mađarima, usprkos toga što je vođen za staleške 
interese, ipak utjecao na razvijanje nacionalne svi¬ 
jesti i nacionalnog ponosa Hrvata., i uspomena na 
rat sa Mađarima i na bana Jelačića se je zadržala 
u tradiciji i povijesti kao simbol borbe Hrvata za 
nacionalnu nezavisnost. 

IV. 

Poslije 1848. staleški nacionalizam u Hrvatskoj 
postepeno ustupa mjesto građanskom nacionalizmu, 

B ) Uporedi J. Horvat, Politička povijest Hrvatske, Za¬ 
greb, 1936. 

“) Ibiđ. 

ali utječe na nj, i taj se utjecaj zapaža sve do u 
najnovije vrijeme. Tako n. pr. današnje težnje za 
korporativnim uređenjem države i nisu drugo nego 
nastojanja, da se zaštite i učvrste staleški interesi 
izvjesnih povlašćenih staleža protiv interesa širokih 
narodnih slojeva; to je u stvari težnja za povratak 
u staleško društvo srednjega vijeka. Tako se u pa¬ 
stirskom pismu hrvatskog episkopata od 12 siječnja 
1937. kaže ovo: 

»Liberalizam je počinio veliko zlo time, što je 
uništio sva staleška gospodarska društva (cehove, 
bratstva, itđ.). Premda ni ta nijesu bila bez pogrje- 
šaka, ipak se njihovim ispravcima ne bi nikad došlo 
do sadanjeg nereda u gospodarstvu. Taj sadanji ne¬ 
red moguće je zato popraviti opet samo staleškim 
organizacijama i međusobnim povezivanjem svih 
privrednih grana. Svi članovi istih zvanja neita se 
združe u samoupravna socijalna tijela (organizme) 
— korporacije, ove opet u viša tijela, a interese 
sviju imala bi povezivati i nadzirati država.« 11 ) 

Razumije se, da bi država, o kojoj se ovdje go¬ 
vori i koja bi nadzirala korporacije, bila u stvari 
samo skup predstavnika nekolicine privilegiranih 
slojeva i staleža,- koji bi tom korporativnom drža¬ 
vom upravljali kao i ranije staleškom, to jest u 
cilju zaštite svojih užih interesa, a na štetu interesa 
širokih narodnih slojeva. 

Ovakova država mora biti nužno organizirana 
na organskom i hierarhičnom načelu 12 ), to jest na 
načelu po kojemu postoji jedno vrhovno središte, 


11) Pastirsko pismo, Zagreb, 1937. 

12) Uporedi, Načela društvene obnove, Zagreb, 1937. 


jedno vrhovno vodstvo, a svi ostali dijelovi toga 
tijela imaju jedinu zadaću da sarađuju u skladu 
sa direktivama vodstva. Ovakova državna organiza¬ 
cija je nužno i protuliberalna, i protudemokratska i 
u protivnosti sa načelom, da je narod izvor svake 
vlasti. 


Krajem XVIII. i početkom XIX. vijeka sve je 
veći broj intelektualaca u hrvatskim krajevima. 
Pored intelektualaca u redovima visokog klera i vi¬ 
sokog plemstva ima mnogo intelektualaca iz gra¬ 
đanskih, seljačkih i malih plemićskih slojeva. Inte¬ 
resi ovih intelektualaca su identični sa interesima 
višeg plemstva i svećenstva; i jedni su i drugi naime 
bili ugroženi s jedne strane uslijed težnja Austrije 
za germanizacijom, a s druge strane uslijed težnja 
Ugarske za mađarizacijom. Iz tih razloga hrvatsko 
građanstvo ne vodi borbu protiv hrvatskih feudalnih 
staleža, da ostvari načela francuske građanske re¬ 
volucije, načela liberalizma i demokracije, nego 
naprotiv intelektualci i građanstvo sarađuju sa 
plemstvom i svećenstvom, da bi očuvali one interese 
koji su im bili zajednički, da bi očuvali svoje poli¬ 
tičko i kulturno vodstvo u Hrvatskoj. 

Hrvatski građanski nacionalizam bio je uslijed 
takovih prilika više nalik na njemački kulturni 
nacionalizam, nego na francuski socijalni naciona¬ 
lizam. I hrvatski građanski nacionalizam, kao i 
njemački, naglašava u prvom redu kulturno jedin¬ 
stvo i polaže naročitu pažnju na narodni jezik i na¬ 
rodnu kulturu kao oznaku posebnosti i identifikaciju 

narodnosti, I hrvatski građanski nacionalizam kao i 
njemački idealizira narodnu kulturu, a zaboravlja 
pri tome da ispituje realno stanje i realne potrebe 
širokih narodnih slojeva. Uslijed toga hrvatski 
»preporoditelji« maštaju o sveslavenstvu, ilirstvu i 
jugoslavenstvu; ugroženi od pangermanstva i od 
mađarizacije, a bez doticaja sa širokim narodnim 
slojevima, sa pukom, oni traže zaštitu i pomoć u 
zamišljenoj veličini sveslavenskog ili ilirsko-jugo- 
slavenskog kulturnog i političkog jedinstva. Iz tih 
razloga su hrvatski intelektualci onoga vremena 
bili spremni i da napuste hrvatsko ime, jer im je 
to ime izgledalo previše lokalno i regionalno za nji¬ 
hove ekspanzivne težnje i za njihove književne am¬ 
bicije. 

Kulturne sličnosti i osjećaji zajedničke pripad¬ 
nosti sa ostalim Slavenima razvili su se uslijed za¬ 
jedničkog podrijetla svih Slavena, sličnih okolnosti 
sredina u kojima su Slaveni živjeli i sličnosti je¬ 
zika. Utjecala je na te slavenske osjećaje i tradicija 
iz ranije hrvatske književnosti, naročito one u Dal¬ 
maciji, i konačno slična sudbina svih Slavena u 
Austriji, gdje su bili i politički i kulturno i ekonom¬ 
ski zapostavljani, iako su sačinjavali većinu sta¬ 
novništva. 

Međutim osim ovih okolnosti utjecala je na pan- 
slavenske osjećaje hrvatskih intelektualaca još i 
katolička crkva sa svojim univerzalnim težnjama, 
a naročito sa idejom sjedinjenja istočne i zapadne 
crkve. Ideju sjedinjenja je donijela protureforma- 
cija; to je bila težnja, da se nadoknadi gubitak, 
koji je rimska crkva pretrpjela na zapadu uslijed 
reformacije. S tim je u vezi i pokret unijaćenja. 


Sa tom protureformatorskom idejom oduševio se je 
i Juraj Križanić, protureformator, misionar i naj¬ 
jači ideolog Sveslavenstva kod nas. Njegovo je gle¬ 
dište bilo da su svi Slaveni jedan narod, da treba 
da imaju jedan sveslavenski jezik, jednu crkvu i 
jednu državu. 13 ) 

I kasnije, kad je francuska revolucija zadala 
drugi teški udarac katolicizmu na zapadu, ponovno 
se javlja ideja sjedinjenja crkava, ideja saveza ka¬ 
toličanstva i pravoslavlja za očuvanje crkvenog i 
monarhijskog autoriteta; to je bila garancija protiv 
revolucionarnih ideja Zapada, koje su rušile i mo¬ 
narhijski apsolutizam i crkveni univerzalizam, a 
umjesto toga postavljale načelo demokracije i na¬ 
čelo narodnog samoodređenja i nezavisnosti. Stross- 
mayer, Rački, Pavlinović i drugi neki istaknuti ka¬ 
tolički svećenici onoga vremena smatrali su, da je 
slavenstvo i jugoslavenstvo potpuno u skladu sa 
univerzalnim težnjama katolicizma i sa proturevo- 
lucionamim i apsolutističko-monarhijskim karakte¬ 
rom pravoslavlja. 

Ova je ideologija prevladavala kod jednog dijela 
katolički orijentiranih Hrvata intelektualaca sve do 
u najnovije doba. Tako se u jednom članku Senior¬ 
skog vjesnika tvrdi, da »u glavnijim kulturnim i 
socijalnim pitanjima imaju katolicizam i pravoslav¬ 
lje jednake nazore i interese«. 14 ) 


13 ) Jagić, Život i rad Jurja Križanića, Zagreb, 1917. 

V. Vodnik, Križanić Juraj, u Narodnoj Enciklope¬ 
diji, op. cit. 

14 ) Uporedi Sukob dviju ideja, Šibenik, 1937. 

VI. 

Međutim ne može se poreći, đa hrvatski građan¬ 
ski nacionalizam već od svojih najranijih početaka 
nije težio i za političkom nezavisnošću Hrvata. 
Samo što je ta težnja za političkom samostalnošću 
Hrvatske bila nepotpuna, bila je djelomična, i to 
baš radi toga, što su se građanski intelektualci po¬ 
litički povezali sa feudalcima i crkvenim dostojan¬ 
stvenicima, kojima je bilo u interesu održanje au¬ 
strijske monarhije. Ipak, i kraj takovih prilika, hr¬ 
vatski intelektualci u »narodnim zahtjevanjima« 
od 1848. traže: sjedinjenje svih hrvatskih zemalja, 
posebnu hrvatsku vladu odgovornu saboru i potpunu 
autonomiju u unutrašnjim poslovima.' 5 ) 

Ali u daljnjoj borbi sa mađarskim nacionaliz¬ 
mom, hrvatski su intelektualci, kao nosioci hrvat¬ 
skog nacionalizma, postigli samo ono što je onda 
najbolje odgovaralo njihovim užim interesima, a to 
je bila autonomija u unutrašnjoj upravi na podru¬ 
čju vjerskom, sudbenom i prosvjetnom (Nagodba). 
Koliko je slaba veza bila tih intelektualaca i feuda¬ 
laca sa širokim narodnim slojevima, vidi se naj¬ 
bolje iz toga što je hrvatski sabor sve do kraja 
XIX. vijeka imao staleški karakter (biskupi, veli¬ 
kaši, visoki činovnici i predstavnici korporacija po- 
zivlju se u sabor) i što je broj izbornika u čitavoj 
Hrvatskoj i Slavoniji još 1910. bio svega oko 50.000. 

U međuvremenu sve više sazrijeva među vode¬ 
ćim intelektualcima ideja o potrebi rušenja Austrije 
u cilju potpune političke, ekonomske i kulturne 


15) Novine đalm, hžrv. slavonske, Zagreb, ožujak 1848. 


emancipacije Hrvata. Hrvati su naime sve više po¬ 
stajali svijesni, da su u monarhiji i ekonomski i 
politički i kulturno bili zapostavljeni i iskorišćeni. 
Međutim ta ideja o potrebi potpunog prekida sa 
Austrijom razvijala se je u dva pravca. Jedno je 
bila ideologija Starčevića i Kvaternika o potpuno 
slobodnoj hrvatskoj državi, a drugo je bila ideolo¬ 
gija narodnog i državnog jedinstva svih južnih 
Slavena. 

Ideja narodnog jedinstva bila je potpuno u 
skladu i sa težnjama Srbije i srpskog nacionalizma, 
koji su išli za ujedinjenjem svih Srba u jednu ne¬ 
zavisnu državu. I tako dolazi do saradnje hrvat¬ 
skog i srpskog građanskog nacionalizma u cilju ru¬ 
šenja Austrije i stvaranja zajedničke države. Razu¬ 
mije se, da su hrvatski intelektualci, koji su bili 
nosioci toga građanskog hrvatskog nacionalizma, 
bili uvjereni, da će njihovi interesi u toj budućoj za¬ 
jedničkoj državi sa Srbima biti daleko bolje zašti¬ 
ćeni nego što su bili u Austriji. Zato su oni i za¬ 
mišljali organizaciju te buduće države na takav na¬ 
čin, koji bi pružio najbolju garanciju za unapređi¬ 
vanje interesa građanske Hrvatske. Najrazrađeniji 
plan za organizaciju buduće Jugoslavije dao je 
Franjo Šupilo, jedan od najistaknutijih hrvatskih 
intelektualaca onoga vremena. Šupilo zamišlja Ju¬ 
goslaviju uređenu na federativnom načelu. Ta bi 
federativna država imala zajedničke vanjske po¬ 
slove, zajedničku vojsku i zajedničku najvišu na¬ 
stavu. Osim toga bio bi zajednički samo onaj dio 
financija, ekonomskih i saobraćajnih poslova, koji 
bi bili potrebni za vođenje zajedničke administra¬ 
cije. Sva ostala uprava, školstvo, sudstvo, vjerska 

uprava, poljodjelstvo, trgovina, financije i saobra¬ 
ćaj bili bi autonomni za pojedine autonomne vlade. 
Šupilo je zamišljao pet takovih autonomnih zema¬ 
lja: Srbija i zemlje, koje će joj pripasti, Hrvatska 
sa Dalmacijom i Istrom, Slovenija sa svim sloven¬ 
skim zemljama, Bosna sa Hercegovinom, Crna Gora 
i zemlje, koje će joj pripasti. 

Ideologija narodnog jedinstva konačno je po¬ 
stala vodeća ideologija hrvatske predratne inteli¬ 
gencije i bila je jedan od osnovnih činilaca koji su 
doveli do stvaranja Jugoslavije. 

Međutim, kao što je mađarski građanski nacio¬ 
nalizam bio ranije jači u borbi sa hrvatskim feu- 
dalno-građanskim nacionalizmom, tako su i kod 
stvaranja Jugoslavije okolnosti pogodovale srp¬ 
skom građanskom nacionalizmu, čiji su nosioci sma¬ 
trali, da je centralističko uređenje države najbolja 
garancija za zaštitu njihovih užih interesa. 

Na taj su način nosioci hrvatskog građanskog na¬ 
cionalizma ostali s jedne strane bez zaštite svojih 
staleskih interesa, a s druge strane bez ikakovog 
dodira sa sirim narodnim slojevima i bez poznava¬ 
nja potreba i težnja tih slojeva. 

Već ranije je jedan dio hrvatske građanske in¬ 
teligencije, uslijed nepoznavanja autohtone kulture 
svoga vlastitog naroda, usvojio simbole srpskoga 
nacionalizma, to jest junačku narodnu pjesmu, ko¬ 
sovski mit, ideju Dušanovog carstva, ideju o su¬ 
periornosti dinaraca, itd. Tim putem je jugoslaven¬ 
stvo postalo gotovo identično sa srpstvom. Drugi 
jedan dio hrvatske građanske inteligencije, isto 
tako uslijed nepoznavanja težnja, shvaćanja i po¬ 
treba hrvatskog seljaštva, pokušao je da usvoji 


izvjesne simbole pangermanstva, kao što je mit o 
superiornosti nordijske rase i s tim u vezi teorija 
o gotskom podrijetlu Hrvata i o gospodskom sloju 
Hrvata. Treći opet su htjeli usvojiti izvjesne sim¬ 
bole talijanskog fašizma, kao što je na pr. rimski 
pozdrav (dizanje ispružene desne ruke). 

Isto tako uslijed nepoznavanja stvarnih potreba, 
težnja i shvaćanja širokih narodnih slojeva, narodni 
se duh shvaćao kao nešto što potječe iz transce- 
đentalnog svijeta i što je uvijek isto, stalno i ne¬ 
promjenljivo od početka do konca života svakog 
naroda, a narodna se ideja shvatila kao nešto što je 
narodu upečaćeno od providnosti i što određuje 
vječne zakone o udesu naroda i o stvaranju kul¬ 
tura. Time se narodna borba prebacuje na nešto što 
je izvan samog naroda, a to priječi da se pokrenu 
žive snage koje leže u širokim narodnim slojevima. 
Kada se ti slojevi ipak pokrenu i traže da se vodi 
računa i o njihovim shvaćanjima i potrebama, onda 
se javlja težnja hrvatskog građanskog naciona¬ 
lizma za autoritativnim uređenjem države i društva. 

VII. 

Osim staleškog i građanskog nacionalizma raz¬ 
vijao se kod Hrvata od najranijih vremena još i 
nacionalizam puka, nacionalizam najširih i zapo¬ 
stavljenih narodnih slojeva. U rodovsko-plemenskoj 
društvenoj organizaciji ovi su najširi narodni slo¬ 
jevi bili zapostavljani i iskorišćavani od rodovskih 
i plemenskih poglavica i od jačih rodova već od do¬ 
seljenja Hrvata u ove krajeve. Slabiji i manje 

ugledni rodovi, kao i oni slojevi stanovništva, koji 
nisu pripadali rodovsko-plemenskoj organizaciji, 

. koji dakle nisu bili »plemeniti«, nisu imali gotovo 
nikakovih prava i gotovo nikakove zaštite. Na 
ovom zapostavljenom položaju najširih narodnih 
slojeva zasniva se njihovo nezadovoljstvo i njihova 
težnja za otporom, što će služiti kao glavna podloga 
razvitku nacionalizma puka, čim se Hrvati sukobe 
sa stranim kulturnim utjecajima i težnjama stranih 
skupina za političkom, ekonomskom i kulturnom 
dominacijom nad Hrvatima. 

Na području gdje je dominirala rodovsko-ple- 
menska društvena organizacija ovaj je nacionali¬ 
zam puka došao do izražaja u borbi protiv domaćih 
kraljeva i u borbi protiv latinskog svećenstva. Ot¬ 
por protiv latinskog svećenstva očituje se u borbi 
za narodni jezik i domaće svećenstvo u crkvi i u 
borbi protiv uvađanja feudalnih odnosa. 

Nema sumnje, da je borba za glagolicu s jedne 
strane značila borbu za vlast i proširenje ninske 
biskupije, kao i težnju za političkim i kulturnim 
utjecajem Bizanta, ali je s druge strane borba za 
glagolicu značila i borbu za jedan crkveni sistem, 
koji je bio mnogo bliži potrebama i shvaćanjima 
puka. Borba za glagolicu znači istovremeno borbu 
protiv oduzimanja imanja i ustanovljivanja feudal¬ 
nih odnosa na crkvenim imanjima, borbu za sve¬ 
ćenstvo, koje se po svom govoru, po svom načinu 
života i po svom izgledu ne bi mnogo razlikovalo 
od običnog puka, i razumije se da su borci za 
glagolicu znali da iskoriste u tom cilju opće neza¬ 
dovoljstvo puka protiv postojećeg društvenog po¬ 
retka. Iz tih razloga je puk ustrajao u toj borbi i 


protiv papa i protiv svojih vlastitih kraljeva i pro¬ 
tiv biskupa i latinskog svećenstva, tako da su se 
glagolica, a s njom i demokratskiji način crkvenog 
uređenja širili i obuhvatili konačno skoro cijelu 
Istru, hrvatsko primorje, vojničku krajinu, dobar 
dio građanske i jedan dio posavske Hrvatske, pa 
Dalmaciju do Neretve. Još u XVHI. vijeku na Lo¬ 
šinju popovi nisu poznavali niti latinskih slova; u 
to doba se senjski kanonici zaklinju, da će braniti 
slovensku liturgiju i hrvatski jezik. 

Demokratsko shvaćanje Hrvata u pogledu cr¬ 
kvene organizacije dolazi do izražaja već u vino¬ 
dolskom zakonu. Po tom zakonu je pop u mnogom 
pogledu izjednačen sa pučanima i podvrgnut je di¬ 
sciplinskom sudu kneza i općine. 16 ) 

I povijest Bosne, čini se, nije ništa drugo nego 
posljedica borbe puka i bosanske narodne crkve 
protiv težnja rimske kurije, da i Bosni nametne 
svoje shvaćanje kršćanstva i svoju crkvenu orga¬ 
nizaciju. I puk i bosanska vlastela bili su uz bo¬ 
sansku narodnu crkvu. Puk zato što je on tu crkvu 
smatrao svojom, što ta crkva za razliku od rimske 
crkve nije poznavala desetine i nije namećala puku 
nikakovih naročitih tereta, zatim što je po jedno¬ 
stavnosti organizacije odgovarala demokratskim 
shvaćanjima širokih narodnih slojeva u Bosni i ko¬ 
načno zato što je svećenstvo te crkve i po svojim 


16 > Upoređi: J. Tkaleić, Slavensko bogoslužje u Hrvat¬ 
skoj, Zagreb, 1904. 

L. Jelić, Fontes historici liturgiae glagolito-romanae, 
Veglae, 1906. 

V. Mažuranić, Prinosi, op. cit. pod crkva. 

nazivima i po svojem odijevanju i načinu života bilo 
vrlo blizu puku. 

Bosanska su vlastela bila uz tu narodnu bosan¬ 
sku crkvu zato što je ta crkva bila izvjesna garan¬ 
cija za njihovu državnu posebnost; bosanska crkva 
i bosanska država bile su jedno i ta je okolnost 
doprinijela da se je Bosna dugo opirala i križar¬ 
skim vojnama i različitim inkvizicijama, koje je 
rimska kurija upućivala da slomi Bosnu i da je 
podvrgne svojoj kontroli. 17 ) 

Težnja za crkvenom organizacijom, koja bi bila 
bliža shvaćanjima puka, došla je ponovno do izra¬ 
žaja revolucionarne 1848. god. Te godine na narod¬ 
noj skupštini u Zagrebu, među ostalim »narodnim 
zahtjevanjima«, traži se i: »Ukinuće celibata, i 
uvedenje narodnog jezika u cerkvu polag starin¬ 
skoga hervatskoga prava i običaja«. 

VIH. 

Puk je vodio borbu ne samo protiv onog kršćan¬ 
stva, koje je uvađalo feudalne odnose i tuđu kul¬ 
turu, nego isto tako i protiv svjetovne vlasti, koja 
je bila usko povezana sa crkvenom i čiji su interesi 
također bili često upereni protiv interesa puka. 
Ova veza između crkvene i svjetovne vlasti i borba 
puka protiv jedne i druge, a u cilju obrane interesa 
najširih slojeva, naročito je dobro osvijetljena u 
pobuni hrvatskog puka protiv kralja Zvonimira, 
kako je to opisano u kronici popa Dukljanina. 


1T ) Upoređi V. Klaić, Povjest Bosne, 1882 . 

V. Mažuranić, Prinosi, op. cit. pod hereza. 


Prema toj kronici, hrvatski puk se buni protiv toga 
što kralj Zvonimir »išće izvesti njih i žen i diče 
njih, i s papom ter s cesarom otimati mista, gdi je 
bog propet i gdi je greb njegov. A što je nam za 
to? I Hrvati meju sobom... viče učiniše... i kada 
reče poglavica: »Bolje da jedan umre, nere tolik 
puk da pogine« ... Hrvati počeše govoriti: »Bolje 
da on sam pogine, ner da nas iz didine naše izvede 
ciča boga i inim mista toliko daleko obujimati...« 
I tako oni na kralja Zvonimira, komu ne daše ni 
progovoriti, nere z bukom i oružjem počeše sići 
njega i tilo njegovo raniti i krv prolivati...« 

U ovom je opisu pobune puka protiv vlastitog 
kralja jasno izražena težnja puka, da ostane go¬ 
spodar na svom domu, da sam prosuđuje svoje in¬ 
terese i da sam gospodari svojom sudbinom. Tu je 
dakle jasno izražena težnja i za kulturnom i za eko¬ 
nomskom i za političkom emancipacijom naroda. 

Sličnu pojavu imamo i u Bosni. Kad su bosanski 
vladari došli pod previše jak utjecaj Rima, bivali 
krunjeni od Rima i za uzvrat počeli progoniti pri¬ 
stalice posebne bosanske narodne crkve, izazvali su 
tim svojim radom čitav puk i jedan dio vlastele 
protiv sebe. U opasnosti od Rima puk bosanski i 
jedan dio vlastele održavali su veze sa Osmanlijama 
i tako su počeli prvi utjecaji i prvi dodiri bosan¬ 
skog puka i islama. Zajednička opasnost i zajedni¬ 
čka borba, a zatim demokratske crte jednako i isla¬ 
ma kao i bosanske crkve, omogućili su da je Bosna 
pala pod vlast sultana bez ikakovog otpora i da je 
islam naglo i bez poteškoća bio prihvaćen od bo¬ 
sanskog seljaštva. 18 ) 

18 ) Ibicf. 

Iste težnje zapažamo neprekidno u toku daljnjih 
vjekova hrvatske povijesti; te se težnje manifesti¬ 
raju u stalnim pobunama širih narodnih slojeva 
protiv vladajućih slojeva, i to jednako u donjim i 
u gornjim hrvatskim krajevima, na području i ple¬ 
menske i zadružne kulture. 

Seljačka buna u XVI. vijeku pod vodstvom Ma- 
tije Gubca borba je »za opću slobodu i stalešku 
jednakost; za opće plaćanje poreza i opću vojnu 
dužnost za obranu domovine, te za dokinuće carina 
i mitnica u korist trgovine i prometa«. Seljaštvo 
je tu bunu shvatilo kao borbu »za staru pravicu«, 
jer su baš tu izreku uzeli kao geslo pobune. Ko¬ 
načno seljaci izjavljuju: »Da smo gospodu pobijedili, 
osnovali bismo posebnu carsku vladu u Zagrebu; 
ovdje bismo sami pobirali poreze i daće, pa se i 
sami brinuli za čuvanje granica«. 19 ) Seljaci nedvoj¬ 
beno i ovdje izriču uvjerenje, da su oni sposobni, 
da sami sobom upravljaju, da oni sami najbolje 
znaju, koji su njihovi interesi i konačno, da oni 
traže uređenje društva na načelu ekonomske i po¬ 
litičke demokracije. Snagu u toj borbi daje im tra¬ 
dicija i uvjerenje, da je negda postojalo baš takovo 
uređenje društva, da je postajala »stara pravica«, 
ali da su im njihova prava oteta od gospode. 

I seljački pokret u Hrvatskoj 1848—9. godine 
ponovno postavlja iste zahtjeve. I tada seljaci traže, 
da se ukine sudska vlast gospoštija, da se seljacima 
dade barem pravo uživanja u vlastelinskim šu¬ 
mama, livadama i pašnjacima i da se ukine isklju¬ 
čivo pravo vlastele na krčmarenje, mesarenje, kao 


i pravo na pijacovinu i mlinarinu. Konačno traže 
i ovom prilikom seljaci, da se provede poreska jed¬ 
nakost. Seljaštvo je tada ušlo u otvorenu fizičku 
borbu sa gospodom za postignuće svojih težnja, jer 
je seljaštvo bilo svijesno, da je gospodi bilo samo 
do toga, da zaštite svoje interese, jer su se go¬ 
spoda 1848. god. borila u glavnom samo za postig¬ 
nuće nacionalne nezavisnosti, ali ne i za postignuće 
većih društvenih reforma, koje bi zadovoljile težnje 
seljaštva. Na pobune seljaka 1848. god. gospoda 
odgovaraju strijeljanjem i vješanjem i tako ponovno 
ugušuju pokret seljaka za bolji društveni poredak. 

Težnju hrvatskoga seljaštva za političkom vlašću 
i za uređenjem takove države, koja će najbolje od¬ 
govarati interesima seljaštva, izjavio je vrlo jasno u 
ime seljaka na saboru od 1848. god. zastupnik Pa- 
vlec ovim riječima: 

Promatrajući sadašnjost i prošastnost vidimo 
da je u zakonotvorstvo uticala do sada samo jedna 
frakcija pod užasnim aristokracije imenom. Otud je 
slijedilo, da su svi zaključci smijerali samo na 
ugnjetenje naroda u duhu aristokratičnom, dakle 
narod nam nije imao historije kroz dvije stotine 
godina... Sve što se o slavi naroda govori, to je 
samo slava aristokracije, a slava naroda našega 
bila je ropstvo .. . 20 ) 


20 ) Nov. dalm. herv. slavonske, serpnja, 1848. 


i 0 ) Šišić, op. cit. 

VIII. 

Iste misli vodilje, koje su u toku stoljeća pokre¬ 
tale hrvatski puk, da se bori za svoju kulturnu, eko¬ 
nomsku i političku slobodu, pokreću i danas selja¬ 
čki pokret u Hrvatskoj. Antun Starčević, koga mo¬ 
žemo smatrati kao preteču hrvatskog seljačkog po¬ 
kreta, ovako se izražava o položaju seljaštva u gra¬ 
đanskoj državi: 

Građani, uobće, imaju mnogo i lepa znanja i eto 
dosta imanja, i svu vlast u šakah... a seljani su 
bez imanja i bez znanja, dakle bez prava, prem naj¬ 
više rade i terpe za dobro obćenito. 21 ) 

Iz tih istih razloga Antun Radić i ostali osni¬ 
vači Hrvatske Pučke Seljačke Stranke god. 1905. 
naglašavaju: 

HPSS će nastojati i raditi, da se čitav hrvatski 
narod, koliko živi na okupu, ujedini i uredi u svoju 
državu sa svojim zakonima i uredbama i to na 
osnovu onakvoga mišljenja o državi i vladi, o pravu, 
zakonu i vjeri, kako se očituje u životu slavenskoga 
puka i slavenskih mislilaca, koji s pukom skladno 
misle i osjećaju, a sve obzirom na potrebe puka i 
čitavoga naroda. 22 ) 

U svom programu od 1921. Stjepan Radić pre¬ 
cizira kako bi trebalo da izgleda država, koja bi 
najbolje odgovarala potrebama puka. Stjepan Radić 
traži direktnu političku demokraciju, to jest on 
traži da čitav narod plebiscitom, pučkom inicijati¬ 
vom i pučkim referendumom neposredno stvara one 


-i) A. Starčević, Ustavi Franeezke, Zagreb, 1889. 

22 ) A. Radić, Sabrana Djela, VII., Zagreb, 1936. 


zakone, koji su od naročitog značenja za narodni 
život. Isto tako se u ovom programu traži potpuna 
ekonomska demokracija »u duhu staroga običaj¬ 
noga prava, a u skladu sa današnjim mišljenjem i 
potrebama seljačkoga naroda«. U toj državi ne 
smije biti iskorišćavanja ekonomski slabijih od 
ekonomski jačih, jer »najočitiji je zahtjev pravič¬ 
nosti, da svakome pripadaju plodovi njegova 
rada... a država kao privredna zajednica stvara 
posebni zakon o svačijem pravu na ljudski život«. 
Isto tako se u toj državi zakonom uvodi sveopće 
osiguranje za slučaj privredne nesposobnosti, a na¬ 
ročito starosti, »da nitko bez svoje krivnje ne 
ostane bez sredstava za život«. 23 ) 

Današnji vođa hrvatskog seljačkog pokreta Dr. 
Maček izrazio je ovim riječima tu stoljetnu borbu 
hrvatskog puka za svoju političku, ekonomsku i 
kulturnu samostalnost: 

Stotine se godina Hrvati bore za svoju narodnu 
slobodu i samostalnost. Hrvatski seljački pokret 
dao je hrvatskoj narodnoj borbi za slobodu i samo¬ 
stalnost stvarnu sadržinu ... Nema razlike između 
nacionalnog pitanja i njegove socijalne i ekonom¬ 
ske sadržine... Mi se zato borimo za slobodnu 
Hrvatsku, da bi ostvarili seljačku pravicu... Ži¬ 
votna je potreba seljaštva, da selo prevlada vlađa- 
juće sile kapitalističke civilizacije i da preuredi 
društveni poredak prema svojim shvaćanjima i in¬ 
teresima. Drugim riječima, da ostvari seljačku dr¬ 
žavu u kojoj će se svi drugi društveni slojevi rav¬ 
nati prema životu i potrebama seljačkog naroda. 24 ) 

23 ) Božićnica, 1923. 

24 ) Vođa govori, Zagreb, 1936. 

U drugoj zgodi Dr. Maeek tu istu misao izražava 
ovako: 

Politička sloboda bez socijalne pravice ne znači 
za narod ništa. Znači samo za jednu malu šaku ljudi, 
koji sjede na grbači cijelog naroda. A mi hoćemo, 
da u narodu hrvatskom ne bude gospodar nitko 
drugi, osim slobodnog hrvatskog seljaka, udruženog 
s onim radništvom i onim građanstvom, koje je svi- 
jesno, da je korijen samo u seljaštvu i da, ako je 
zdrav taj seljački korijen, samo onda mogu i oni 
na pošten način živjeti i napredovati. 25 ) 

U toku dugih stoljeća hrvatski nacionalizam 
imao je jedan isti osnovni zahtjev: zahtjev za po¬ 
litičkom, ekonomskom i kulturnom samostalnošću. 
Međutim ta politička, ekonomska i kulturna samo¬ 
stalnost drukčije je shvaćena od staleža, drukčije 
od građana, a drukčije opet od seljaštva i ostalog 
puka. Staleško i autokratsko uređenje države naj¬ 
bolje odgovara interesima imućnih građana i po- 
vlašćenih staleža, dok seljaštvo, radništvo i malo 
građanstvo vidi u demokraciji, u vladi puka, naj¬ 
bolju zaštitu svoje političke moći, ekonomske si¬ 
gurnosti i kulturnog razvitka. 


2 ») Gospodarska Sloga, 10 svibnja 1937; godišnji izvještaj. 

IDEJE FRANCUSKE REVOLUCIJE I POLITIČKI 
RAZVITAK HRVATA 


Još prije francuske revolucije reforme cara Jo¬ 
sipa II., prosvijetljenog apsolutiste, imale su izvje¬ 
snog odjeka u hrvatskim zemljama. U cilju da 
učvrsti apsolutnu carsku vlast, Josip II. je poveo 
borbu protiv privilegija plemstva i svećenstva. To 
je bila borba ideje prosvijetljene centralističke 
države protiv staleškog uređenja društva. U skladu 
s tim težnjama šire se u zemljama austrijske mo¬ 
narhije spisi, koji izvrgavaju ruglu svećenstvo i 
plemstvo, traže dokinuće kmetstva, vjersku tole¬ 
ranciju, unapređivanje trgovine i obrta i pridizanje 
prosvjetnog i ekonomskog standarda širokih narod¬ 
nih slojeva. 

U vezi s tim idejama, a u cilju učvršćivanja 
centralne vlasti, Josip II. izdaje patent o vjerskoj 
toleranciji, stavlja kler pod neposrednu kontrolu 
državne vlasti, smanjuje prihode visokog svećen¬ 
stva, konfiscira crkvenu imovinu i dokida neke 
crkvene redove. Istovremeno se proglašuje lična 
sloboda kmetova, odjeljuje se sudstvo od uprave, 
dokida se tortura i batinanje i konačno uvodi se 
opća poreska dužnost. 

Ove ideje ondašnjih pisaca kao i reforme Josipa 
drugoga nisu mogle ostati bez utjecaja na seljaštvo 
i ostali puk, kao i na jedan dio intelektualaca pod¬ 
rijetlom iz nižih društvenih slojeva. Međutim po¬ 
grješka je Josipa II. bila u tome, što nije vodio 

računa o nacionalnim osjećajima pojedinih naroda 
Monarhije i što je svoje socijalno-revolucioname 
ideje htio iskoristiti u cilju germanizacije austrij¬ 
skog carstva. Na taj način je car Josip imao protiv 
sebe ne samo plemstvo i svećenstvo, nego također 
i građanstvo u pojedinim zemljama Monarhije, jer 
dok je plemstvo i svećenstvo bilo ugroženo od 
težnji za dokidanjem staleške države, dotle je ne- 
njemačko građanstvo bilo ugroženo od težnji za 
germanizacijom. Pod pritiskom svih tih utjecajnih 
slojeva i uslijed neuspjeha u vanjskoj politici, re¬ 
forme Josipa II. doživjele su slom i staleška je 
država ponovno uspostavljena kako u ostalim zem¬ 
ljama Monarhije tako i u Hrvatskoj. 

Međutim iako su reforme Josipa II. doživjele 
potpuni slom, težnje širokih narodnih slojeva, a 
naročito seljaštva, za poboljšanjem svog socijalnog 
i ekonomskog položaja, nisu time bile slomljene, 
nego su šta više, uslijed novih okolnosti bivale sve 
jače. Jedan od naročito važnih događaja, koji su 
pojačavali ove težnje hrvatskog puka za ekonom¬ 
skom, političkom i kulturnom emancipacijom, bila 
je Francuska Revolucija i okupacija Dalmacije i 
drugih hrvatskih zemalja sa strane Napoleonovih 
četa. 

Dalmacija i ostale hrvatske i slovenske zemlje 
bile su potrebne Napoleonu radi prodiranja na istok, 
naročito u borbi protiv carske Rusije. Međutim 
francuske čete, koje su vodile ratove u ime načela 
slobode, jednakosti i bratstva, nisu se mogle za¬ 
dovoljiti običnim fizičkim osvajanjem zemalja, nego 
su nastojale opravdati ta osvajanja time, što su u 

osvojenim krajevima obarale stari i uvađale novi 
društveni poredak. 

Velika razlika između francuske revolucije i re¬ 
volucije, koju je htio provesti prosvijetljeni apsolu¬ 
tizam, je u tome, što Francuzi ne samo što nisu 
dolazili u sukob s idejom narodnosti, nego su tu ideju 
još i oživljavali uporedo sa revolucionarnim pro¬ 
mjenama na području uprave i sudstva, zatim pu¬ 
tem kulturnog i ekonomskog pridizanja širokih na¬ 
rodnih slojeva. 

Tako su u kratkom razdoblju svoje uprave u 
hrvatskim zemljama Francuzi donekle ukinuli po¬ 
stojeće društvene razlike i privilegije, odvojili su 
sudstvo od uprave, ustanovili su jednakost sviju 
pred sudom, ukinuli su torturu i batinanje, uveli su 
u sud branitelje, reformirali su tamnice, oslobodili 
su kmetove i u nekim krajevima su predali zemlju 
u vlasništvo seljacima; podizali su škole za osnovnu, 
srednju, višu i stručnu izobrazbu, unapređivali su 
poljodjelstvo, isušivali su močvare, gradili su bunare 
u krajevima bez vode, unapređivali su stočarstvo i 
uveli su veterinarsku službu; uveli su poštansku 
službu, organizirali su trgovinu, znatno su snizili 
razne namete na seljačke proizvode, potpuno su 
ukinuli namete'na vino i omogućili su vinu slobodan 
izvoz, uveli su higijensku službu i unapređivali su 
zdravstvo; unapređivali su saobraćaj i uveli su na¬ 
rodni jezik hrvatski kao službeni, započeli su sa iz¬ 
davanjem prvih hrvatskih novina, uveli su načelo 
poreske jednakosti i načelo sudjelovanja širih na¬ 
rodnih slojeva u državnoj administraciji. Ukratko 
francuska uprava u hrvatskim zemljama dokinula je 
staleški poredak i uvela demokratsku organizaciju 

u cilju kulturnog i ekonomskog unapređivanja širo¬ 
kih narodnih slojeva. 1 ) 

Za provađanje svih tih reforama bila su po¬ 
trebna materijalna sredstva i francuska je uprava 
namicala ta sredstva djelomično putem oporeziva¬ 
nja, a djelomično putem zajmova. Posljedica je toga 
bila, da su bili oporezovani širi slojevi, a naročito 
seljaštvo. To su iskoristili svećenici, pa su vodili 
među masama aktivnu propagandu protiv »bezvje- 
raca i jakobinaca«. U tome su se naročito isticali 
župnici i red Franjevaca. 

Francuska uprava u hrvatskim zemljama nije 
bila načelno uperena niti protiv vjere niti protiv 
crkve. Za vrijeme njihove uprave bilo je šta više 
osnovano pet sjemeništa za odgoj katoličkog, a 
jedno sjemenište za odgoj grkoistočnog svećenstva, 
a u svim svjetovnim školama, koje je podigla fran¬ 
cuska uprava, bila je nastava gotovo isključivo u 
rukama svećenstva. Ali francuska je uprava una¬ 
šala slobodarske ideje, ukidala privilegije i smanji¬ 
vala prihode povlašćenih slojeva i zato su ti slojevi 
organizirali otpor. Kolika je bila mržnja tih slojeva 
i koji su bili motivi te mržnje protiv »jakobinske 
kuge«, kao primjer neka posluži ovaj dokumenat, 
koji je nađen na koricama matice krštenih župe 
Fužine. župnik te župe napisao je poslije odlaska 
Francuza ovo: 2 ) 

15 studenog 1809 Francuzi posvojiše ove po¬ 
krajine, te ih upravljahu barbarski i tiran¬ 
ski. Iz nezasitne pohlepe za novcem kao pro- 


] ) Uporedi Šišić, Pregled, op. cit. 

2 ) V. Žilić, Obzor, feljton, sept. 1936. 


ždrvljive gusjenice, tražili su kako bi novac iz 
samoga kamenja izvukli, dok nijesu 17 kolo¬ 
voza 1813. kad je buknuo rat protiv njihove 
prekomjerne strasti, da zavladaju cijelom 
Evropom, protjerani- 

U zna k radosti nad odlaskom Francuza, taj je 
župnik spjevao pjesmu, koja među ostalim ima i ove 
redke: 

Nigda Velci a sad Francuzi 
slipci, tati i lupeži 
kuga svita i morija 
je franceska sliparija ... 

Ali to nije bilo i mišljenje puka o idejama koje 
je donijela francuska revolucija i koje je propagi¬ 
rala francuska uprava u hrvatskim zemljama. Puk 
je imao o tome svoje mišljenje i izražavao je to 
mišljenje u svojim pjesmama, kao što je na pri¬ 
mjer ova: 3 ) 

Ovako Francuz sam govori, 
za to noć i dan se bori, 
da potere gospošćinu, 
i utvrdi slobošćinu: 
grofi, popi, plemeniti, 
da se mogu skoreniti, 
da broj ljudeh bude dvojih, 
samo dobrih i zločestih. 


'•'>) J, Horvat, Politička povijest Hrvatske, Zagreb, 1936. 

II. 


Međutim ideje francuske revolucije vrlo su teško 
prodirale među vladajuće staleže u Hrvatskoj, među 
plemstvo i svećenstvo. U Ugarskoj, gdje je prote¬ 
stantizam otvorio put idejama građanskog nacio¬ 
nalizma, liberalizma i demokracije, već na saboru od 
1832—1836., prevladala je ideja o potrebi potpunog 
dokidanja kmetskih odnosa i demokratizacije dru¬ 
štva, Na tom istom saboru predstavnici hrvatskih 
»staleža i redova« bore se vrlo odlučno protiv do¬ 
kidanja kmetskih odnosa, jer da će »hrvatsko plem¬ 
stvo propasti, ako se oslobode kmetovi i ukine 
tlaka«. Predstavnici hrvatskog plemstva i svećen¬ 
stva na tom saboru bore se i za održanje latinskog 
jezika kao službenog na hrvatskom području i tek 
onda kad su uvidjeli opasnost, da im se nametne 
madžarski jezik kao službeni u Hrvatskoj, prihvatili 
su ideju, da se na hrvatskom području latinski za¬ 
mijeni s hrvatskim narodnim jezikom. Isto su se tako 
predstavnici hrvatskih staleža i redova na tom sa¬ 
boru uporno borili protiv slobode vjeroispovijeđa- 
nja, to jest protiv slobodnog širenja protestantizma 
na području Hrvatske. 4 ) 

S jedne strane strah plemstva i svećenstva od 
protestantizma i socijalno-revolucionarnih ideja, a 
s druge strane ekonomski nerazvijeno, nedovoljno 
asimilirano i politički neutjecajno građanstvo, bili 
su činioci, koji su odlučili, da su hrvatski vladajući 
slojevi onoga doba prihvatili samo nacionalnu ideju 
francuske revolucije, dok su u pogledu socijalnih 


■*) ŠiSić, op. clt. 


ideja bili potpuno na strani proturevolucije i zato su 
odbili ponudu revolucionarnih madžarskih eleme¬ 
nata za zajedničku borbu protiv Beča i za rušenje 
Austrije. 

Hrvatski vladajući slojevi odlučno su za očuva¬ 
nje carske i staleške Austrije i kad austrijska car¬ 
ska obitelj pred revolucionarnim pokretom od 1848. 
bježi iz Beča u Innsbruck, banska konferencija u 
Zagrebu zaključuje, da se zamoli cara i dvor, da se 
presele u Zagreb. U međuvremenu pod utjecajem re¬ 
volucija u Parizu, Njemačkoj, Beču i Italiji, Ma¬ 
džarska je spremna, da se potpuno odcijepi od Au¬ 
strije; madžarski revolucionari traže u tom cilju 
ponovno pomoć Hrvata i spremni su pristati čak i 
na potpuno odcjepljenje Hrvatske i Slavonije od 
Ugarske, ali umjesto toga hrvatska vojska u službi 
hrvatskih staleža i redova ide u rat protiv Madžara 
i u kritičnom momentu pomaže da se spasi carska i 
staleška Austrija i sprječava, da ideje francuske 
revolucije prevladaju u političkom i socijalnom ži¬ 
votu austrijskih naroda. 

Ovu ulogu ondašnjih vladajućih slojeva u Hrvat¬ 
skoj vrlo ilustrativno prikazuje Josip Horvat u svo¬ 
jem djelu Politička povijest Hrvatske i 
to na temelju Kulmerovih pisama Jelačiću. Kulmer, 
prijatelj Jelačićev, bio je član dvorske klike u Beču. 
On je i doveo Jelačića za bana i Jelačić je vladao 
u Hrvatskoj po Kulmerovim instrukcijama. U pismu 
od 29. VIII. 1848. obavještava Kulmer Jelačića o 
akciji Madžara, da pridobiju Hrvate za saradnju 
protiv Beča: ... »Oni hoće učiniti Hrvatima sve kon¬ 
cesije, dapače i onu hrvatskog govora u ugarskom 
saboru. Slavonija neka ostane podvrgnuta banu i 

cijela granica; ali u buduće da ban ima primati na¬ 
loge od ugarskog ministarstva. Ako se ne bi s naše 
strane pristalo na to, onda su spremni pristati na 
podpuno odcjepljenje Hrvatske i Slavonije od Ma¬ 
džarske«. Horvat smatra da se je Kulmer bojao, da 
bi Hrvati mogli pristati na te madžarske ponude, 
pa je tražio od Jelačića da sa vojskom prijeđe 
Dravu i obećao mu u tu svrhu 80.000 forinti. 5 ) 


HI. 

U međuvremenu hrvatsko seljaštvo nije čekalo, 
da feudalni odnosi budu dokinuti od hrvatske feu¬ 
dalne gospode i svećenstva. Hrvatsko je seljaštvo 
naime, pod utjecajem revolucionarne propagande, 
samo počelo uskraćivati tlaku i ostale daće plemstvu 
i svećenstvu: 

»Dosta dugo jesu se neka gospoda s našim žu¬ 
ljem i znojem hranila, a sada neka se sami hrane, 
jer tko ne ore, ne sije i ne kopa, neka ne jede i ne 
pije.. .« 6 ) Ove okolnosti, zatim propaganda, koja je 
prodirala iz Madžarske, pa onda očekivanje rata sa 
Madžarima, prisilile su hrvatske vladajuće slojeve, 
da donekle legaliziraju faktično stanje. 

Međutim hrvatski su staleži i redovi nastojali, 
da što manje odstupe od svojih privilegija i da što 
više sačuvaju stari poredak. Oni pristaju samo 
na to, da se feudalni poredak samo djelomično do¬ 
kine, to jest staleži i redovi, potpomognuti također 


3) J. Horvat, op. cit. 

e) A. Jelačić, Seljački pokret u Hrvatskoj, Zagreb, 1925. 


i od građanskih slojeva, pristaju na to, da se dosa¬ 
dašnjim kmetovima prizna uglavnom samo vlasni¬ 
štvo oranica, dok traže za sebe isključivo pravo ras¬ 
polaganja šumama i livadama, a što se tiče vino¬ 
grada, da odnosi ostanu nepromijenjeni to jest, da 
seljaci, u koliko posjeduju vinograde na feud alni m 
posjedima, i dalje ostanu u kmetskim odnosima. Isto 
tako staleži i redovi, poduprti od predstavnika gra¬ 
đanskih slojeva, hoće da zadrže i dalje za sebe mo¬ 
nopol trgovine (krčmarenje, mesarenje, pijacovina, 
mlinarina, maltarina) . 7 ) 

Da bismo mogli pravo ocijeniti rad hrvatskog 
sabora od 1848. god., moramo znati, tko je sve sa¬ 
činjavao taj sabor. Tu su bili najprije patri¬ 
jarh grčko-istočni, biskupi jedne i druge cr¬ 
kve, podkapetan, viceban i protonotar, prisjednici 
banskog stola, gubernator riječki, upravitelji držav¬ 
nih imanja, veliki župani, župan turopoljski, svi kne¬ 
ževi, grofovi i baruni, koji su imali veleposjede u 
Hrvatskoj i Slavoniji. Osim toga bili su tu zastup¬ 
nici svih kaptola i konzistorija jedne i druge crkve, 
kao i pravoslavni manastiri koji su posjedovali 
imanja. Zatim zastupnici pojedinih županija i kota- 
reva, zastupnici krajiških regimenta, zastupnici slo¬ 
bodnih gradova i varoši, poveljnih trgovišta i op¬ 
ćina, kao i jedan predstavnik zagrebačke pravo¬ 
slovne akademije. Predstavnici gradova i varoši bili 
su relativno dosta jaki na ovom saboru; međutim 
oni su, kao što je već naglašeno, u glavnom podu¬ 
pirali zahtjeve plemstva i svećenstva. 


') Ibid. 

Nastaje pitanje, zašto je hrvatsko građanstvo, u 
pitanjima od životnog interesa po seljaštvo, bilo na 
strani plemstva i svećenstva, a protiv seljaštva, i ako 
je poznato, da je u francuskoj revoluciji baš gra¬ 
đanstvo oborilo feudalni poredak i da je u tome 
bilo potpomognuto od seljaka. Ima više razloga, 
koji objašnjavaju ovaj protuseljački stav hrvatskog 
građanstva. 

Uslijed slabih prometnih veza, plemićskog i sve¬ 
ćeničkog monopola izvangradske trgovine, kao i 
uslijed nepokretnog okolnog poljoprivrednog stanov¬ 
ništva, koje je živjelo u autarhičnim zadrugama i 
bilo nezavisno od okolnih tržišta, trgovina se nije 
mogla razvijati u većim razmjerima, tako da je 
građanski sloj u Hrvatskoj sredinom XIX. vijeka bio 
vrlo nerazvijen i relativno slab i ekonomski i broj¬ 
čano u odnosu prema plemstvu i svećenstvu. Za¬ 
greb, koji je bio najveći grad Hrvatske, imao je 
1848. svega oko 16.000 stanovnika. Jedan dobar dio 
stanovništva tih malih gradova u Hrvatskoj otpa¬ 
dao je na plemstvo, svećenstvo i njihovu poslugu, a 
ostalo su bili mali obrtnici i mali trgovci uz nešto 
đaka i građanskih intelektualaca. Još od doba pro- 
turevolucije utjecaj je svećenstva na malo građan¬ 
stvo bio vrlo velik. Od protureformacije broj sve¬ 
ćenstva, a naročito vjerskih redova u Hrvatskoj bio 
je vrlo velik i svećenstvo je k tome imalo čitavu 

nastavu u svojim rukama. 

Osim toga, ti su mali gradovi u Hrvatskoj uži¬ 
vali naročite privilegije: to su bili »slobodni gla¬ 
dovi«, koji su sami birali svoju upravu i imali 
svoje posebno sudstvo. Ta se je gradska uprava bi¬ 
rala uvijek između bogatijih građana i položaji u 


gradskoj upravi bili su često doživotni i prelazili 
čak i u nasljedstvo od oca na sina. 8 ) Time se je 
stvarala posebna građanska aristokracija, koja je 
bila sastavni dio feudalnog poretka i nije imala raz¬ 
loga da se bori za dokidanje feudalizma i oslobo¬ 
đenje seljaka. 

Iako su postojale stroge društvene razlike iz¬ 
među plemstva i građanstva, ipak su ta dva sloja 
bila u uskim ekonomskim odnosima. Plemstvu je 
naime bio potreban novčani kredit, pa je u pomanj¬ 
kanju posebnih financijskih ustanova taj kredit na¬ 
lazilo kod bogatijih građana, a ovi su opet sma¬ 
trali, da su im ušteđevine najsigurnije uložene, ako 
ih daju u zajam feudalcima. Na saboru od 1848. je¬ 
dan od zastupnika iz građanskih slojeva tako i 
opravdava svoj i svojih drugova stav protiv potpu¬ 
nog dokidanja feudalnog poretka: » ... Na utama- 
njenje pako ovih prava ne mogu pristati za to, jer 
bi time bili oštećeni ne samo plemići, koji su u naj¬ 
novije vrijeme dobra pokupili, već bi oštećena bila 
ona klasa ljudi, koja žilu životnu jedne države sa¬ 
činjava, t. j. građani, jer ovi novce imađu kod bo- 
ljara.. .« 9 ) 

Treba k ovome dodati još i tu okolnost, da je je¬ 
dan relativno znatan dio ovog građanstva hrvat¬ 
skog u ono doba bio nehrvatskog podrijetla i to 
građanstvo još nije bilo dovoljno asimilirano, pa se 
nije osjećalo ni ekonomski ni kulturno ni politički 
povezano uz hrvatsko seljaštvo; kućni i ulični jezik 
toga građanstva bio je njemački, a isto tako i nje- 


*) Uporedi Šišić op. cit. 
») Jelačić, op. cit. 

gova kultura. To je stanje pojačavano centralistič¬ 
kim težnjama austrijskih vladara, koji su forsirali 
slanje njemačkih činovnika i oficira u Hrvatsku. Ali 
i domaće činovništvo i oficiri bili su odgajani u nje¬ 
mačkim školama i zavodima, tako da su literatura, 
novine i kazališne predstave u hrvatskim gradovima 
onoga vremena bile gotovo isključivo na njemačkom 
jeziku. 

U ovakovoj sredini razvijala se je hrvatska inte¬ 
ligencija onoga doba. Ta je inteligencija bila sastav¬ 
ljena od pripadnika plemićskih, svećeničkih i gra¬ 
đanskih slojeva; jedan neznatan dio građanske inte¬ 
ligencije dolazio je direktno iz seljačkih i radničkih 
slojeva; seljački su se naime sinovi uslijed nepo- 
kretnosti i zatvorenosti seljaka iz ovih krajeva 
malo školovani, a oni, koji su od seljaka išli u škole, 
bili su većinom u svećeničkim i vojničkim slojevima. 
Radništva u pravom smislu još nije ni bilo, jer je 
postojao u gradovima još samo obrt, a ne industrija. 

Iz tih razloga nacionalno svijesna inteligen¬ 
cija, kao i nacionalno svijesno plemstvo i svećenstvo 
udružili su se u zajedničkoj borbi protiv Madžara, 
čiji je nacionalizam i liberalizam ugrožavao jednako 
i interese hrvatskog plemstva, kao i interese hrvat¬ 
skog svećenstva i hrvatske inteligencije. Radi toga 
je borba ovih slojeva u obliku t. zv. »narodnog pre¬ 
poroda« bila samo politička, a ne i socijalna, to jest 
jednako građanska inteligencija, kao i plemstvo i 
svećenstvo išli su za tim da osiguraju za sebe poli¬ 
tičku prevlast u Hrvatskoj protiv madžarske eks¬ 
panzije, a nije im bilo do toga da se promijeni po¬ 
stojeći društveni poredak. U tom pogledu su ovi 
hrvatski slojevi bili potpomagani od Austrije, koja 


se je bojala snaženja madžarskog nacionalizma i li¬ 
beralizma, čiji je konačni rezultat morao biti od¬ 
cjepljenje od Austrije. 

Na taj je način seljaštvo na saboru od 1848. 
ostalo bez svojih predstavnika. Bilo je samo neko¬ 
liko zastupnika, koji su shvatili seljačke interese i 
koji su težili ne samo za političkim nego i za so¬ 
cijalnim promjenama' i preuređenjem hrvatskog 
društva, ah je saborom dominiralo plemstvo i kato¬ 
ličko svećenstvo, potpomognuto od pravoslavnog 
svećenstva i od imućnog građanstva. 

IV. 

Kazali smo, da je 1848. bilo nekoliko intelektua¬ 
laca iz građanskih slojeva, koji su se borili za inte¬ 
rese seljaka i tražili korjenitu promjenu društvenog 
poretka. Ovi su intelektualci bili pod utjecajem 
ideja francuske revolucije. Tako na primjer »Sa¬ 
borske Novine«, list intelektualne ljevice, u svom 
uvodniku od 10. srpnja 1848. kažu ovo: 

Francija oduševljena slobodom i pravdom to 
je dokazala one noći od 4. kolovoza godine 
1789. jednim mahom prekinuvši sve vladanje 
i podajništvo gospodsko, begluk i harač bez 
pogodbe i bez uvjeta, kojim se činom ona 
pope na visinu gdje jedina posvetjena i pro- 
slavjena stoji... Kervavi prizori franačkoga 
prevrata nisu pripisati onim blaženim zako- 
notvorcem, no zlovoljnim onim vlasteljima, 
koji se posebne koristi svoje zavolj koristi 
domovine odreći nehtiaše... 

Dok su ovako predstavnici intelektualne hrvat¬ 
ske ljevice htjeli da se reorganizacija hrvatskog 
društva provede po uzoru Francuske, hrvatsko 
plemstvo i svećenstvo je uzimalo kao uzor Englesku, 
jer je engleski nacionalizam bio aristokratski nacio¬ 
nalizam i u engleskoj su aristokratski i viši sveće¬ 
nički slojevi uspjeli da pravovremeno provedu iz¬ 
vjesne reforme, a da kod toga ipak zadrže i dalje 
vlast u svojim rukama. S tim u vezi upozorava, 
jedan od zastupnika na saboru 1848. hrvatsko plem¬ 
stvo i svećenstvo, da je seljaštvo hrvatsko u stanju 
da silom postigne svoje zahtjeve, ako plemstvo i 
svećenstvo dobrovoljno ne dokinu sve feudalne od¬ 
nose: 10 ) 

Vele neki, da sada valja uzet za primjer onu 
deržavu, koja polako ali sigurno napred stupa, 
kao Engleska. To samo u mirno doba biti 
može i nama se valja ugledat u primjer 
Francezke ... sila je, nemože se na manjinu 
pazit. Mi smo danas spodobni lađi na uzbur¬ 
kanom moru, lađa hoće da se udavi, treba je 
izbavit, treba izbacit desetak, petnaest, da svi 
s lađom nepropanemo... Jel ni bolje, kad 
narod silu u ruci ima, svojevoljno odstupiti, 
nego se dati tome natjerati... U Francezkoj 
su se oni odrekli svega i pokazali su, da je 
bolje svojevoljno dati, nego da im se na silu 
otme. 

Međutim predstavnici seljačkih interesa bili su 
preslabi na saboru od 1848. da zaštite seljake, jer je 
saborom dominiralo plemstvo i svećenstvo potpomo- 

10 ) Novine dalm. hžrv. slavonske, 18 serpnja 1848; iz¬ 
vještaj sa saborske sjednice od 7. srpnja. 


gnuto od građanstva. Tek zahvaljujući austrijskom 
apsolutizmu, koji je trajao oko deset godina (1849— 
1859), bilo je omogućeno, da se likvidiraju feudalni 
odnosi, da se uvede načelo poreske jednakosti i na¬ 
čelo jednakosti pred zakonom. 

Likvidacijom feudalnog poretka uvedena je u 
Hrvatsku birokratska uprava i počeo se jače razvi¬ 
jati kulturni i ekonomski život. S tim u vezi je i vlast 
od feudalaca počela prelaziti u ruke činovništva, inte¬ 
lektualaca i imućnih građana, a s tim u vezi se 
počeo razvijati i politički život organiziran po po¬ 
jedinim političkim strankama. Snažan kulturni utje¬ 
caj svećenstva i aktivno sudjelovanje svećenika u 
političkom životu zadržalo se je i dalje kao ostatak 
iz feudalnog društva. 

Možemo kazati, da se je daljnji politički i kulturni 
život Hrvata od onda pa do danas razvijao pod 
utjecajem dviju oprečnih ideoloških smjerova: auto¬ 
ritativnih i demokratskih. Autoritativne ideologije i 
težnje bile su na strani proturevolucionarnih slo¬ 
jeva, to jest onih slojeva za čije su interese i vlast 
ideje francuske revolucije predstavljale opasnost, 
a to je bilo svećenstvo, ostaci feudalaca, visoko či- 
novništvo i imućno građanstvo. Demokratske ideo¬ 
logije i težnje bile su na strani onih slojeva, koji 
su u idejama francuske revolucije vidjeli mogućnost 
preuzimanja vlasti, a to je seljaštvo, radništvo 
i malo građanstvo. 

Cilj je građansko-autoritativnih ideologija bio 
isključivo kulturno-politički, to jest održanje vlasti 
i putem vlasti provađanje kulturnih i političkih na- 
ziranja; cilj je seljačkih i radničkih pokreta imao 
uz političku svrhu još i socijalno značenje, to jest 

seljački i radnički pokreti težili su za političkom 
vlašću u cilju promjene postojećeg društvenog po¬ 
retka. 

Predstavnici građanskih ideologija formulirali su 
još 1848. svoja gledanja, koja se nisu u mnogočem 
izmijenila sve do danas. Tako jedan od tih ideologa 
ovako definira narod: 11 ) 

Ne razumijevam ja ovdje pod narodom mo¬ 
jim neuke mase, koje fanatizam, ushićenje i 
zasljepljenje simo ili tamo nagnuti može, već 
ja razumijevam pod narodom one ljude, stare 
i mlade, koji su od početka gibanja narod¬ 
noga sve do danas u svih križah našega po¬ 
litičkoga života narod ravnali, podučavali, 
tješili i oduševljavali... 

Da je ta privilegirana građanska manjina uistinu 
»amo sebe smatrala narodom, najbolje se vidi iz toga 
što su svoj kulturni standard života i svoje prihode 
izjednačili sa standardima zapadno-evropskog gra¬ 
đanstva i to samo s pomoću ekonomskog iskorišćava- 
nja širokih narodnih slojeva, a naročito seljaštva, 
tako da se seljaštvo mora boriti još i danas da se 
dokinu razni nameti i daće, koje je francuska 
uprava u hrvatskim krajevima bila dokinula pred 
gotovo 150 godina. 

Uslijed toga je hrvatsko seljaštvo poslije likvi¬ 
dacije feudalnih odnosa nazadovalo i ekonomski i u 
higijenskom pogledu, a u prosvjetnom i odgojnom 
pogledu nije ni malo napredovalo. Uvađanjem nov¬ 
čane ekonomije razbila su se autarhična seljačka 
gospodarstva (skupčina), a time je oslabljena i au- 

ii) Ivan Kukuljević u pismu banu Jelačiću 9. aug\ 1849. 


tohtona seljačka kultura, koja uslijed ekonomskog 
osiromašenja seljaka nije mogla biti nadomještena 
zapadno-evropskom civilizacijom. Umjesto da sve 
napore ulože u ekonomsko pridizanje seljaštva, pri¬ 
vilegirana manjina intelektualaca i činovnika, koja 
je imala vlast u rukama, išla je uglavnom za tim, 
da za sebe osigura unosne položaje u činovničkoj 
hierarhiji, dok je ekonomski život zemlje u mnogom 
žrtvovan interesima Madžara. Toliko je bilo malo 
shvaćanja kod te skupine za interese najširih na¬ 
rodnih slojeva, da kad su im predstavnici ondašnje 
liberalne Madžarske (Deak) prigodom sklapanja 
Ugarsko-Hrvatske Nagodbe predlagali financijalnu 
autonomiju za Hrvatsku, ovi su to odbili s motiva¬ 
cijom, da oni ne će »odirnn utjerivanja poreza na 
sebe preuzeti«. 13 ) 

Kod takovog shvaćanja nije nikakovo čudo, da 
tek početkom dvadesetog vijeka dolaze u Hrvatskoj 
do jačeg izražaja težnje za ekonomskom samostal¬ 
nošću. U vezi s tim dobro je napomenuti, da širokim 
narodnim slojevima nije dana nikakova mogućnost 
da sudjeluju i da utječu na politički život Hrvatske, 
jer je sve do početka dvadesetog vijeka pravo glasa 
bilo ograničeno visokim poreskim cenzusom, pa je 
uslijed toga svega 1% stanovnika u Hrvatskoj'su¬ 
djelovao u političkom životu. 13 ) 

Kada je uslijed izmijenjenih prilika pravo glasa 
postalo opće, pa uslijed toga seljaštvo, radništvo i 
malo građanstvo došlo do sve većeg političkog utje¬ 
caja, privilegirani građanski slojevi počeli su širiti 


12 ) Uporedi J. Horvat, op. cit. 
«) Ibid. 

rasne teorije i razne autoritativne ideologije, koje 
su se u međuvremenu razvijale u Zapadnoj Evropi, 
jer pred organiziranim seljaštvom, radništvom i ma¬ 
lim građanstvom jedino je autoritativni režim u 
stanju, da sačuva vlast onim slojevima, koji su do 
sada vodili; društvo i organizirali ga sebi u korist. 

V. 

Demokratske ideologije i težnje razvijale su se 
u hrvatskim zemljama s jedne strane kao nastavak 
utjecaja francuske revolucije i seljačkih pokreta iz 
1848. god., a s druge strane opet kao reakcija na 
proturevolucionarne i autoritativne težnje vladajućih 
slojeva u Hrvatskoj, čija je uprava bila samo na 
štetu širokim narodnim slojevima, a naročito selja¬ 
štvu. Te je demokratske težnje, formulirane u čitav 
jedan politički, ekonomski i kulturni sistem, izgra¬ 
đivala najprije Stranka prava, a kasnije su te iste 
ideje obnovljene i dalje razvijene u Hrvatskom se¬ 
ljačkom pokretu. Možemo kazati, da su ovo dva te¬ 
meljna shvaćanja toga sustava: 1. Težnja za samo¬ 
stalnošću Hrvata u političkom, ekonomskom i kul¬ 
turnom pogledu. 2. Vlada puka (seljaka, radnika 
i malog građanstva) u interesu puka. 

Već smo ranije vidjeli, da su se vladajući slojevi 
u Hrvatskoj (više činovništvo, više svećenstvo i in¬ 
telektualci) zadovoljili s vlašću, koja je bila ogra¬ 
ničena isključivo na ona područja uz koja su bili 
vezani staleški interesi tih slojeva (autonomija na 
području unutrašnje uprave, vjere, sudstva i pro¬ 
svjete). 12 ) Nasuprot tome Stranka prava traži 


»podpunu nezavisnost hervatske deržave i podpunu 
suverenost hervatskoga naroda«, a Antun Starčević, 
istaknuti ideolog i vođa Stranke Prava, ovako to 
objašnjava: 14 ) 

Jedino u takovoj Hrvatskoj moglo bi se po¬ 
dignuti moralno i materijalno blagostanje 
našega naroda... držimo da pod današnjim 
sustavom nijedan zakonski rad ne će moći 
dobrim plodom uroditi, već da će samo podr¬ 
žavati današnje stanje, u kojem ne ima 
uvjeta za duševni ni materijalni napredak 
našega naroda... Jer, kako stoji narod, ko¬ 
jega sinovi stoje pod tuđom zapovjeđu? Kako 
će dignuti svoje tergovanje, svoju obertnost, 
itd. narod kojega ćelo narodno gospodarstvo 
stoji u tuđih šakah ? . . . 

Na potpuno istom stanovištu stoji i danas Hr¬ 
vatski seljački pokret u čije ime Dr. Maček iz¬ 
javljuje, da »je sasvim pogrješno mišljenje onih, 
koji drže, da se socijalna i ekonomska, pa i poli¬ 
tička pitanja mogu uspješno rješavati pojedinačno, 
bez rješavanja pitanja Hrvatske nacionalne slobode 
i samostalnosti, koje je po svojoj sadržini skup svih 
tih problema«. 15 ) 

Vladajući su slojevi u Hrvatskoj i onu ograni¬ 
čenu vlast, koju su imali, održavali svim sredstvima 
isključivo za sebe i zazirali od utjecaja širih narod¬ 
nih slojeva. Stranka prava međutim potpuno usvaja 
načelo Francuske Revolucije, da je izvor svake vla¬ 
sti u narodu, a narod sačinjava u prvom redu puk, 

1J ) A. Starčević, Djela, knj. I. 

15 ) Uporedi Vođa govori, Zagreb, 1936. 


to jest najširi narodni slojevi. Prema tome puk 
treba da ima vlast u državi i da upravlja tom dr¬ 
žavom u svom interesu. Evo kako to Antun Starče- 
vić objašnjava: 16 ) 

U oči prevrata, u Francezkoj biaše osamde¬ 
set tisućah gospoštinskih sudovah. Tu biaše 
samovolja, globljenje, tlačenje, i sve na ra¬ 
čun milosti božje, prava božjega. — Po tom 
načelu biaše uređeno ćelo podučavanje i uz- 
gojivanje naroda. — Prevrat je to načelo 
omeo. Na mesto prava božjega uvedena je 
samosvojnost naroda, t. j. načelo po kojemu 
sva javna vlast stoji u narodu, ter ju on 
prenosom kroz svoje zastupstvo izveršuje ... 
Načelo samosvojnosti naroda još nije prove¬ 
deno kako bi trebalo. Konvent biaše uveo da 
sav narod glasuje o svakom zakonu, Napo- 
leoni uvedoše da on glasuje o bitnih točkah 
ustava. 

Nikakva vlada nemože puku odoljeti, puk je 
uvek za dobru stvar, samo što ju često ne 
pozna, a kada ju kroz vlastito razpravljanje 
i izkustvo upozna, ona ga obuzme svega, i 
tada mora svaka vlada ili popustiti ili pro¬ 
pasti. 

Početkom XX. vijeka, kada je zaslugom brace 
Radića organizirana Hrvatska seljačka stranka, u 
hrvatskom je političkom, socijalnom i kulturnom ži¬ 
votu još bilo mnogo ostataka feudalizma. Tako su 
još uvijek imali pravo neki velikaši, biskupi i veliki 


18 ) A. Starčević, Ustavi Francezke, Zagreb, 1889. 
A. Starčević, Djela, toj. X. 


župani, da na osnovu svoga virilnoga prava dolaze 
u sabor, a i inače je hrvatski sabor bio uglavnom 
sastavljen od advokata, svećenika, novinara i imuć¬ 
nih građana, dok u njemu nije bilo ni jednog seljaka, 
radnika ili malog građanina, i ako je u ono doba 
seljaštvo sačinjavalo oko 90% čitavog stanovni¬ 
štva. Zato Seljačka stranka traži odmah potpunu 
promjenu poretka, to jest da umjesto ostataka feu¬ 
dalizma, birokracije i plutokracije zavlada puk: 17 ) 
Riječ puk znači sav narod, osim najviših či¬ 
novnika, velikaša i kapitalista. Kolikogod ima 
danas u prosviećenom svietu pravice za se¬ 
ljaka, radnika i građanina, sve se je to po¬ 
stiglo na temelju pučke politike poslie duge 
i težke borbe proti spomenutomu trojemu 
zlu; naime proti birokraciji, oligarhiji i plu¬ 
tokraciji. 

Ime seljačka stranka znači u političkom smi¬ 
slu to, da se u Hrvatskoj ima posvema od¬ 
straniti činovnička, vlastelinska, fiskalna i 
popovska vladavina, a to se može samo na taj 
način, da u hrvatskom državnom saboru mje¬ 
sto fiškala, činovnika, velikaša i popova 
imadu većinu baš seljaci... 

Seljački pokret je snažno reagirao na tadanje 
feudalne ostatke u Hrvatskoj, gdje je vlast imala 
stvarno u rukama manjina predstavnika nekih pri¬ 
vilegiranih staleža. Osobito je seljački pokret ustao 
protiv principa autoriteta, po kojemu su neke osobe 
i neki staleži uživali naročitu prednost i vrijednost 
u društvu, što je također ostatak iz feudalnoga 


M ) Program Hrvatske Pučke Seljačke Stranke od 1905. 

doba. Taj se princip još i danas propagira i ta je 
propaganda naročito ojačala otkad je u nekim 
susjednim zemljama čitav državni i društveni život 
organiziran na tim autoritativnim težnjama pojedi¬ 
naca ili pojedinih skupina. O načelu autoriteta ovako 
se izražava Antun Radić: 18 ) 

Osobito ima i danas ljudi, koji traže za sebe 
njeki posebni »auktoritet« ili poštovanje, 
tako, da bi ono, što oni učine, ili kažu, 
imalo drugu vrijednost, te da bi se imalo 
drugačije prosuđivati, nego kad bi to učinio 
i rekao tko drugi. Toga mi prosto ne prizna¬ 
jemo, jer je to svoje vrsti nasilje... 

VI. 

Privilegirani slojevi koji su vladali Hrvatskom, 
izgradili su u smislu svojih shvaćanja i svojih in¬ 
teresa svoju vanjsko-političku orijentaciju. Ta se 
je orijentacija sastojala u naslanjanju na one dr¬ 
žave, koje su po svom unutrašnjem sastavu bile 
najbliže unutrašnjoj organizaciji ondašnjeg hrvat¬ 
skog društva. To jest, ta je vanjska orijentacija 
vlađajućih slojeva u Hrvatskoj tražila oslon u tri 
pravca i to prema unutrašnjoj kulturnoj diferenci¬ 
jaciji tih slojeva: Feudalci su tražili oslon na Ma¬ 
džarsku, u kojoj je konačno poslije revolucije od 
1848. prevladala velikaška oligarhija, pa su smatrali 
da bi u užoj zajednici sa takovom feudalnom Ma¬ 
džarskom i njihovi interesi bili bolje zaštićeni. 


1S) Ibiđ. 


Svećenstvo je uglavnom tražilo oslonac na Au¬ 
striju, jer je prevladavalo katoličko svećenstvo i u 
užoj zajednici s katoličkom Austrijom smatralo je, 
da će biti najbolje zaštićeni interesi katoličke crkve 
u ovom dijelu Evrope. Laički intelektualci i jedan 
dio svećenika-intelektualaca kao i predstavnici in¬ 
dustrijskih interesa tražili su oslonac na carističku 
Rusiju, jer su smatrali da bi saradnjom carske Au¬ 
strije i carske Rusije moglo doći do proširenja Au¬ 
strije na ostale zemlje u kojima žive južni Slaveni, 
pa da bi time slavenski i privredni i intelektualni 
elemenat ojačao i došao do odlučnog utjecaja u po¬ 
litičkom životu monarhije, a da bi i katolicizmu bilo 
olakšano prodiranje na istok. 

Nasuprot tom shvaćanju Stranka prava je stala 
na stanovište, da se Hrvatska mora oslanjati samo 
na demokratsku i liberalnu Francusku, jer da je ta 
država s gledišta kulturnog hrvatskom puku 
najbliža, sa gledišta političkog Hrvatima prirodni 
saveznik, a sa gledišta ekonomskoga najmanje po¬ 
gibeljna: 19 ) 

vidimo, da je Francezka jedina deržava, koja 
svoj upliv u Evropi uz dostojanstvo svoje ne- 
oskvernjeno poderžava; — vidimo, da nam je 
ona i iz gledišta moralno-civilizatorskoga 
najbliža, a kao ne-sused najdalja; dakle da 
nam nemože biti pogibeljna, kao što nam je 
pogibeljan Talijan ili Švaba... napokon vi¬ 
dimo da je i Francezka trimi našimi nepria- 
telji kervni nepriatelj, indi naš saveznik na¬ 
ravni . . . 


1B ) Hervatska, Zagreb, 1869. 

Stranka prava nije bila protivna oslanjanju Hr¬ 
vatske i na Rusiju, uz Francusku, ali to je moglo biti 
samo ako Rusija sruši earizam i postane demokrat¬ 
ska država. Antun Starčević predviđa taj razvitak 
isto tako kao i savez Rusije i Francuske: 20 ) 

Mosk. Vjedomosti ponavljaju od davnine svoju 
obljubljenu misao, da je najnaravniji na svietu 
savez među Rusijom i Francezkom. Čitatelji 
naši znadu, da i stranka prava neprestaje 
svetovati Ruse da to tako bude... 

Danas do one sloge teško može doći, jer Ru¬ 
sija je zaklet neprijatelj svakomu napređku. 
Ali Rusi su narod velik, čil, plemenit i po¬ 
nosan, njima će to stanje dodijati, pak ako 
ne okrene car drukčije, oni će okrenuti, ka¬ 
ko su to i ostali narodi učinili. Taj preokret, 
ako se hoće prevrat, u Rusii može se otezati; 
ali bezuvetno mora jednom ovako ili onako 
nastati... 

Slične su ideje o vanjskopolitičkoj orijentaciji 
Hrvata imali i predstavnici Hrvatske seljačke 
stranke, a naročito je tu misao obradio sam Stje¬ 
pan Radić u mnogim svojim raspravama. Nema 
sumnje da je ovakav stav uvjetovan identičnošću 
osnovnih ideja, koje prožimaju Hrvatski seljački 
pokret sa onima, koje su bile podloga velike fran¬ 
cuske revolucije. Uopće možemo kazati da su fran¬ 
cuska revolucija i njene posljedice bili među snaž¬ 
nim činiocima u političkom razvitku Hrvata za po¬ 
sljednjih stopedeset godina. 


=0) Ibiđ, 

A. Starčević, Ustavi Francezke, op. cit. 


I danas se još hrvatsko seljaštvo, na osnovu 
svojih autohtonih shvaćanja o političkoj i ekonom¬ 
skoj demokraciji 21 ) i na osnovu načela postavljenih 
od francuske revolucije, bori za svoju kulturnu i 
političku slobodu i za socijalnu pravdu. 


21 ) Uporedi Dinko Tomašić, Društveni razvitak Hrvata, 
Zagreb, 1936. 




PREPOROD I PROTUREV OLUCI JA U 
DALMACIJI 1 ) 


I. 

Ideje koje su služile kao podloga i opravdanje 
engleske, američke i francuske revolucije, polazile 
su sa stajališta, da se ljudi rađaju jednaki i slo¬ 
bodni i da politička vlast prema tome treba da je 
u rukama svih ili barem većine državljana, a ne u 
rukama jedne privilegirane manjine. U cilju da se 
osigura širokim narodnim slojevima — seljaštvu, 
radništvu i građanstvu — taj odlučujući utjecaj 
na vlast, tražilo se, da se ustavom i drugim zako¬ 
nima zajamči svim državljanima bez razlike pot¬ 
puna duševna i tjelesna sloboda. Te su se slobode 
sastojale u prvom redu u pravu slobodnog kreta¬ 
nja, u pravu slobodnog izražavanja misli i osje¬ 
ćaja govorom i pismom, u pravu slobodnog sasta¬ 
janja, organiziranja, zbora i dogovora, u slobodi 
vjeroispovijedanja itd. Za te su se slobode zalagali 
građani, radnici i seljaci u borbi protiv plemstva 
i svećenstva, jer su tek s pomoću takovih sloboda 
građani, radnici i seljaci, kao većina državljana, 
mogli da se bore protiv svećeničke i plemićske ma¬ 
njine, koja je imala vlast u svojim rukama. 

Kad prosuđujemo utjecaj tih načela demokracije 
i liberalizma na hrvatske krajeve, treba imati na 
umu, da kod nas u to doba autohtoni građanski 


i) Štampano u »Savremeniku«; srpanj—kolovoz, 1937. 


sloj još nije bio dovoljno razvijen; i u gornjoj Hr¬ 
vatskoj i u Dalmaciji građanski sloj, u koliko je 
postojao, imao je u sebi mnogo tuđinskih, još do¬ 
voljno neasimiliranih elemenata, koji nisu omogu¬ 
ćavali da se povezu demokratske i liberalne ideje za¬ 
jedno sa borbom za nacionalnu nezavisnost. Otuda 
madžaronski pokret u gornjoj Hrvatskoj, a autono- 
maški pokret u Dalmaciji. Osim toga u ono doba 
kod nas nije ni bilo industrijskog radništva, a se¬ 
ljaštvo niti je bilo još potpuno slobodno niti je još 
bilo dovoljno politički svijesno, da se stavi na čelo 
borbe za ekonomsku i političku demokraciju. 

Jedina građanska skupina, koja je u ono doba 
bila i nacionalno i politički svijesna, bili su inte¬ 
lektualci, i oni su se zaista stavili na čelo pokreta 
za političku emancipaciju Hrvata od Madžara, Ni¬ 
jemaca i Talijana i za ujedinjenje svih hrvatskih 
krajeva u jedno političko tijelo, a naročito za uje¬ 
dinjenje Dalmacije sa Hrvatskom. Međutim ta sku¬ 
pina politički i nacionalno svijesnih intelektualaca, 
koja se stavila na čelo narodnog preporoda, bila je 
uvelike sastavljena od svećenika i plemića, dakle 
upravo od onih, protiv kojih se u drugim zemljama 
povela revolucija, da im se otme vlast iz ruku i 
da se protiv interesa tih slojeva, a u interesu širo¬ 
kih narodnih slojeva, provedu ideje liberalizma i de¬ 
mokracije. S tih razloga su ideje francuske revolu¬ 
cije doprle do nas sa izvjesnim zakašnjenjem, a i 
onda su prihvaćene samo djelomično, to jest pri¬ 
hvaćeno je načelo nacionalne nezavisnosti, ali nis u 
prihvaćena načela ekonomske i političke demokra¬ 
cije, kao ni načela kulturnog i vjerskog liberalizma. 
Vodeća skupina ondašnjih intelektualaca, sastav- 

ljena velikim dijelom od svećenika, plemića i dru¬ 
gih pripadnika imućnijih građanskih slojeva, vi¬ 
djela je u ideji narodne nezavisnosti mogućnost da 
preuzme vlast i mogućnost da se oslobodi od ma¬ 
džarskog, njemačkog i talijanskog tutorstva. Me¬ 
đutim velik dio tih intelektualaca ili je bio indife¬ 
rentan ili je bio odlučno protiv ideje političke i eko¬ 
nomske demokracije, a i ideje kulturnih i vjerskih 
sloboda. 

Ako navedene okolnosti imamo na umu, lakše 
ćemo shvatiti mnoge pojave i u gornjoj Hrvatskoj 
i u Dalmaciji. Tako na primjer potpuno nesnala¬ 
ženje Hrvata u vrijeme revolucije u Mađarskoj i 
Austriji 1848; opiranje potpunom oslobođenju 
kmetstva u gornjoj Hrvatskoj, i činjenica, da u 
Dalmaciji sve do danas nisu potpuno ukinuti kolo- 
natski odnosi, i da su se u svim hrvatskim kraje¬ 
vima sve do danas održali ostaci feudalnih odnosa 
u obliku lukna. 

Kolika je bila bojazan, a i borba protiv revo¬ 
lucionarnih ideja onoga doba, vidimo na primjer iz 
ovoga pisma, koje piše Strossmayer iz Rima Pavli- 
noviću: »... Danas amo dospijeva Garibaldi. To je 
velika ništarija, koju ludi sviet u zviezde kuje ... 
Nemože se tajiti, da je sirote starine (pape) polo¬ 
žaj vrlo opasan. Bog sam zna, što iz svega toga 
hiti može!« 2 ) 

Nekim vodećim intelektualcima onoga doba za¬ 
pad je »pun buna, prevrata, komunizma, anarhije, 
koji idu za tim da požarom i kamenovljem prosvi¬ 
jetle ljudsko društvo. Silni i slavni francuski narod, 


2 ) Marin Pavlinović, Mihovil Pavlinović, Zagreb 1936. 

evo gotovo sto godina, nemože da iscieli ubojitih 
rana, što mu ih velja buna zada. Talijanski narod 
teško boluje, i Bog zna dokle će bolovati, rad buna 
mjestimice ponovljenih. Buntovna španija, šta od 
sebe radi ? ... Pa kakovi su ti buntovni zapadni na¬ 
rodi? Buntovni narodi, to su vam narodi sužnji; 
mogući i slobodni narodi, to su vam narodi reda i 
zakonitosti.. .« 3 ) Slično Pavlinović misli o Njema¬ 
čkoj, jer za njega, koji je uvjereni katolik i bezu¬ 
vjetni pristaša pape i papinske svjetovne vlasti, 
protestantizam i nije drugo nego samo jedan oblik 
bezvjerja. 4 ) 

Ako imamo na pameti ova shvaćanja ondašnjih 
vodećih intelektualaca, onda nam je sasvim razum¬ 
ljivo, što su se oni okretali prema istoku i što su 
tamo na istoku tražili saveznike i očekivali pomoć. 
Tamo je na istoku dominirala carska Rusija, tamo 
ideje francuske revolucije nisu još bile prodrle, 
a zapad je sav bio u plamenu i prijetio da će srušiti 
vlast papinu. Ništa logičnije, dakle, mislili su oni, 
nego da se katoličanstvo udruži sa pravoslavljem u 
zajedničkoj borbi protiv novih ideja, koje jednako 
prijete utjecaju i jedne i druge crkve. Ambicija on¬ 
dašnje vodeće hrvatske inteligencije bila je, da vrši 
ulogu posrednika između kršćanskog zapada i pra¬ 
voslavnog istoka: »Prođoše borbe tristoljetne, ali 
ne prođe zvanje Hrvatske prama istoku.. . zvanje 
narodne slobode i kršćanske prosvjete. Ta je uloga u 
divnoj harmoniji sa Promislom Božjim. Kako smo 
srednjega vijeka kršćanskom zapadu bili predstraža 


*) Ibid. 

4 ) Ibid. 

od nekršćena iztoka, tako smo ti danas pozvani da 
srbskom iztoku budemo predstraža od zavidna i 
sumnjičava zapada... Hrvati će se razvijati, Srbi 
će napredovati, jugoslovinstvo će nastati.. .« 5 ) 

U vezi sa takovim shvaćanjima sasvim je razum¬ 
ljivo, da su se mnogi vodeći svećenici i intelektualci 
onoga vremena oduševljavali idejom sjedinjenja 
istočne i zapadne crkve. Za njih je to značilo eks¬ 
panziju katolicizma prema istoku i najbolju garan¬ 
ciju za obranu katolicizma od revolucionarnih ideja 
zapada. U vezi s tim oni su utjecali na razvijanje 
neke vrsti tolerantnog katolicizma u vjerskim i po¬ 
litičkim pitanjima, ali je taj katolicizam, uza svu 
svoju toleranciju prema pravoslavlju i Srbima, ipak 
ostajao vrlo konservativan i u vjerskim i u kultur¬ 
nim pitanjima. To je uostalom i sasvim razumljivo, 
jer je i samo pravoslavlje vrlo konservativno i pro- 
turevolucionarno. Zato nam je i shvatljivo kad 
Pavlinović, koji se je inače smatrao za ekstremnog 
Hrvata, tvrdi ovo: Ljudi, dakle, koji pojme katoli¬ 
čanstvo, valja da jednom ustanu, te izrodim i za- 
nešenjacim reku: hrišćani, pravoslavni grčko-isto- 
čne crkve, bili Hrvati ili Srbi, to su nam braća; 
jedno evanđelje držimo, jedna svetootajstva pri¬ 
mamo ... ako su nam razdijeljene crkve, neka naša 
srca ne budu razdijeljena;... Bogu se molimo, da 
se primakne narodu na spas dan crkvenog je¬ 
dinstva. 0 ) 

Ove iste težnje, koje su išle za tim, da se udruži 
proturevolucionamo hrvatstvo sa proturevolucio- 


namim srpstvom protiv prodiranja demokratskih i 
liberalnih shvaćanja, javljaju se i u najnovije vri¬ 
jeme, samo u nešto izmijenjenim oblicima. 

Međutim nisu svi katolički svećenici onoga vre>- 
mena zastupali ekspanzivni i tolerantni katolicizam 
povezan sa idejom narodnosti, nacionalizma i idejom 
narodnog jedinstva Hrvata i Srba. Bilo ih je koji 
su u interesu katoličanstva htjeli da ublaže nacio¬ 
nalne težnje narodnog preporoda. Tako na primjer 
fra Gabro Puratić u pismu don Miji Pavlinoviću 
kaže ovo: 

»Ako bi se i koji autonomaš, pravi kršćanin, 
uvukao, to ne bi narodnoj stranci škodovalo, a 
vjeri bi moglo pomoći. Svakako ja bi prije glasovao 
za kršćanina i nebio narodnjak, nego za narodnjaka 
nevjernika.. .« T ) 


n. 

U vezi s takovim shvaćanjima dobro bi bilo 
osvijetliti i političku djelatnost ondašnjih vodećih 
hrvatskih intelektualaca u Dalmaciji. Većina je njih 
u načelu oduševljena za sjedinjenje Dalmacije sa 
gornjom Hrvatskom. Sjedinjenje sa Hrvatskom kao 
i ponarođenje školstva i uprave bile su dvije osnov¬ 
ne tačke programa hrvatske narodne stranke u 
Dalmaciji, »ali, kaže Pavlinović, ob uvjetima, kako 
to zđruženje da se izvede, valja da bude ozbiljna i 
iskrena razgovora, jer Dalmacija ne bi smjela od 
svoga pregoriti one koristi bilo duševne bilo stvarne 

®) Ibiđ. 

«) M. Pavlinović, Pjesme 1 besjede, Zadar, 1837-, str. 312. 


T ) Marin Pavlinović, op. clt. 

što u današnjoj upravi uživa«. 8 ) Dalmacija je naime 
imala svoj vlastiti sabor i taj je slao delegate u 
Reichsrat u Beču. To je bila prilika za dalmatin¬ 
sku inteligenciju, da se »gospodska zbora Razbore 
i da svoga naroda sudbu riešavaju«. Nije dakle ni- 
kakovo čudo, što je, kad je narodna stranka dobila 
većinu i kad se sastao dalmatinski sabor, ta na¬ 
rodna većina ipak poslala delegate u carevinsko 
vijeće, iako se u Zagrebu očekivalo, da stranka, 
koja priznaje hrvatsko državno pravo, to ne bi 
smjela učiniti, a da tu svoju osnovnu ideju ne 
pogazi. 9 ) 

Ali ne samo to! Nego gledajmo što ti delegati u 
carevinskom vijeću rade (I. Danilo, S. Ljubiša, Voj- 
nović, P. Budmani, J. Antonietti). Oni stupaju tamo 
u »Klub desnoga centruma« i pomažu svojim gla¬ 
sovima bečkoj vladi, da donese zakone, kojima se 
rušila pokrajinska autonomija i koji su bili upereni 
u prvom redu protiv austrijskih Slavena. Oportu¬ 
nizam i pomaganje vlade ostali su i dalje praksa 
dalmatinskih delegata na carevinskom vijeću, tako 
da se događalo, da je vlada iz Beča proganjala na¬ 
rodnu stranku u Dalmaciji, a članovi te iste stranke 
kao delegati pomagali su tu vladu u Beču. To je i sa¬ 
mom Strossmayeru bilo previše, pa u pismu Pavli- 
noviću kaže: »Vaši ljudi u Beču nemaju nikakve 
stalne političke misli«. 10 ) 

Krivo bi bilo misliti, da je čitava ondašnja inte¬ 
ligencija u gornjoj Hrvatskoj i u Dalmaciji imala 
iste poglede i ista shvaćanja. 


s) Ibiđ. 

9) Ibid. 

10) ibid. 


U Dalmaciji je bilo među intelektualcima Hrva¬ 
tima velikih razlika i u kulturnim i u političkim i 
u vjerskim pitanjima. Ali s obzirom na borbu sa 
autonomašima (Talijanima) i kasnije sa Srbima, 
oni su svi morali biti okupljeni u narodnoj stranci. 
Tako se je dogodilo da su u toj stranci liberalniji 
svjetovnjaci morali popuštati konservativnijim sve¬ 
ćenicima. 

Kad se koji od liberalaca izdvojio iz te sredine i 
došao pod drugi utjecaj, onda se je vidjelo, kolike su 
bile te razlike. To je n. pr. slučaj sa Nodilom: »Ti 
i ja — piše Nodilo Pavlinoviću — odavna zakrenuli 
svaki svojim putem. Mi smo sada rastavljeni čita¬ 
vim dugim odjelitim razvićem svojih osjećaja o 
vjeri 'i svojih misli o pravoj težnji i sreći na¬ 
rodnoj .. -« 11 ) 

III. 

Ali tko se naročito istakao u ono doba odvoje- 
nošću svojih nazora od vodećih intelektualaca, to je 
bio Antun Starčević. Ne samo da se on odvajao od 
ostalih u svojim gledanjima, nego je i poveo od¬ 
lučnu političku borbu protiv »Slavoserba«. 

»Slavoserbi« sa gledišta Starčevićeva jesu svi 
oni, koji traže savez katoličanstva i pravoslavlja u 
borbi protiv revolucionarnih ideja zapada, u borbi 
protiv kulturnog, političkog i ekonomskog libera¬ 
lizma i demokracije. Starčević se oduševljava za 
ideju francuske revolucije. Potpuno protivno od 
»Slavoserba« Starčević tvrdi: »Sve što Francezka 


Ibid. 

danas ima dobra, dolazi od onog prevrata, i sve zlo 
koje ju tišti, nastalo je od tuda što se više ili ma¬ 
nje nemari za velika načela koja se u onom đogo- 
đaju očitovaše... Njegova načela raznesena su u 
sve zemlje, ona su svoj Europi dala novo lice, njimi 
su nadahnuti svi narodi: ona uvek živu i razvijaju 
se«. 12 ) 

Starčević je svijestan proturevolucionarne uloge, 
koju je svećenstvo zajedno sa plemstvom vršilo u 
Francuskoj. Svećenstvo kao povlašćeni stalež bilo 
je za to, da se održi postojeće stanje, i koliko je 
moglo, izazvalo je ustanke puka protiv ustava »koj 
imađiaše narod preporoditi i zemlju urediti«. Star¬ 
čević je ipak znao da cijeni ono svećenstvo, koje je 
ostalo uz puk i borilo se za njegova prava. On 
ustaje samo protiv takovog svećenstva »koje neve- 
ruje u nikakova boga, koje traži samo svoju korist 
na ovom svetu, a drugim preporuča dobra budućega 
života«. 1 ®) 

Međutim Starčević je svijestan, da ideje francu¬ 
ske revolucije ni u samoj Francuskoj nisu bile 
provedene. Osnovna je ideja francuske revolucije 
bila, da vlast pripada širokim narodnim slojevima, 
a to je bilo u prvom redu seljaštvo, radništvo i 
malo građanstvo. Međutim vlast je zapravo od sve¬ 
ćenstva i plemstva prešla u ruke bogatih građana, 
i ti sada nastoje da svim sredstvima održe vlast u 
rukama protiv interesa seljaštva i radništva, i to 
tobože u ime »demokracije«. I to obsjenjivanje ši¬ 
rokih narodnih slojeva naziva Starčević »slavoserb- 


*») A. Starčević: Ustavi Franeezke, Zagreb, 1889. 
») Ibiđ. 


stvo«: »rukovet bogatih i sebičnih građanah zna 
da bi ona vlast izgubila dok bi narod progledao i 
poznao svoje pravo stanje. Dakle ona ga obsjenjuje, 
kazujuć mu, da on ima del u javnih poslih: da ima 
svoj udes u svojih šakah... ter i tamo danas a 
javnih poslih odlučuju Slavoserbi različitih đla- 
kah.. .« 14 ) 

U svojoj borbi protiv povlašćenih i proturevolu- 
cionarnih slojeva, a za stvarna prava širokih narod¬ 
nih slojeva, Starčević se može smatrati kao preteča 
hrvatskog seljačkog pokreta, jer se već u »Glavnim 
mislima Hrvatske Pučke Seljačke Stranke« od 1905 
god. kaže: »Naša stranka zove se »pučka« zato, 
što je glavna njezina misao to: da i puk, ili kako 
se još kaže: narod, ima pravo u državi odlučivati 
po svojem mišljenju i po. svojim potrebama. I to 
treba posebice istaknuti zato, što sve dosadašnje 
hrvatske stranke vode više ili manje tako zvanu 
»gospodsku« politiku... Tako su po Evropi imali 
najprije riječ u politici, a po tom sva prava i svu 
vlast samo plemići i svećenstvo; kasnije su dobili 
njeka prava, slobodu i vlast građani t. j. školani i 
imućni ljudi po gradovima; a danas sve to više 
traže i dobivaju pravo, slobodu i vlast radnici. I 
tako gledajuć samo po svijetu dolazi čovjek lako 
na misao, da su sada na redu seljaci, da i oni do¬ 
biju pravo, slobodu i vlast.. ,« 1S ) 

Knjiga Marina Pavlinovića o Mihovilu Pavlino- 
viću puna je dokumenata, koji jasno govore, kako 
je vodeća hrvatska inteligencija ovoga doba bila 


14 ) Ibiđ. 

15 ) Djela Antuna Radića, Zagreb, 1937. 

za nacionalni, ali nije imala dovoljno smisla za so¬ 
cijalni, t. j. za ekonomski, kulturni i politički pre¬ 
porod Hrvata. Takav se preporod počinje s Antu¬ 
nom Starčevićem, a nastavlja se u hrvatskom se¬ 
ljačkom pokrdtu. 

RAZVITAK GRAĐANSKIH IDEOLOGIJA 
U HRVATSKOJ 1 ) 


I. 

Pri kraju XVI. vijeka ideje humanizma i refor- 
macije prodiru u hrvatske krajeve i postoji opasnost 
širenja protestantizma. Da se spriječi širenje ovoga 
pokreta i u cilju prodiranja na Balkan i dalje na 
istok, katolička crkva prema zaključcima tridentin- 
skog sabora pojačava svoju djelatnost osnivajući 
sjemeništa i zavode za srednju i višu svjetovnu na¬ 
stavu. U vezi s tim u toku XVI. i XVII. stoljeća 
dolaze u hrvatske krajeve Isusovci i drugi redovi 
katoličke crkve, koji uz svjetovni kler osnivaju 
učilišta i vode srednju i višu nastavu. U isto vri¬ 
jeme jedan dio klerika i svjetovnih đaka odlazi i 
na strana visoka učilišta, naročito u Bolognu, Rim, 
Padovu, Gradac, Beč itd. 

Dvije su pojave od naročitog interesa u vezi 
s ovim razvitkom: broj đaka na srednjim i visokim 
školama naglo se širi i uključuje u sve jačem raz¬ 
mjeru pripadnike građanskih i seljačkih slojeva, a 
s druge strane ideje, koje je posijala reformacija, 
nisu sasvim izumrle, nego naprotiv utiru put novim 
shvaćanjima i prevratničkim pokretima, koji će se 
razvijati u prilog građanskih i seljačkih slojeva. 

Pri kraju XVIII. vijeka u šest gimnazija na 
području građanske Hrvatske ima 409 đaka; od 

*) Nagrađeno od Društva Hrvatskih Književnika. Štampano 
u »Savremeniku«, Zagreb, studeni, 1936. 

toga su 132 plemićskog podrijetla, 172 su iz gra¬ 
đanskih, a 105 iz seljačkih redova. U isto vrijeme 
(1795 g.) predavanja zagrebačke akademije slušaju 
32 plemića, 26 klerika, 22 građanskih i 13 seljačkih 
sinova 2 ). U isto vrijeme postoji i pet gimnazija na 
području hrvatske vojne krajine, u kojima je još 
povoljniji razmjer u prilog đaka iz građanskih i se¬ 
ljačkih slojeva. Nije dakle nikakovo čudo, da se u 
tim krugovima u toku XVIII.: vijeka »šire knjige, 
koje ometaju javni mir, koje kritiziraju zakone 
državne i naredbe vladareve, zatim koje ruglu iz¬ 
vrgavaju vjerozakonske dogme i svećenstvo«. 3 ) 

Među tim mladim buntovnicima čini se da su se 
naročito isticali slušaoci zagrebačke pravoslovne 
akademije, jer njih nalazimo naročito aktivne i u 
literarno - nacionalnim i u socijalnim pokretima: 
»Budući da je probuđenje naše književnosti poteklo 
isključivo iz krugova mladeži hrvatske, kaže Vuko- 
tinović u svojim »Uspomenama«, budi mi stoga slo¬ 
bodno samo na kratko navesti, da je upravo iz 
sredine mladića iz pravoslovne akademije proistekla 
ona misao, iz koje se je porodila, na kojoj je uzrasla 
naša nova književnost hrvatska« 4 ). Isto tako za 
vrijeme seljačkih nemira u Hrvatskoj 1848. god., 
doznajemo za »nekog juristu Dragutina Caića, koji, 
naoružan pištoljima, živi u Sv. Ivanjskom kotaru i 
buni seljake govoreći, da ne treba raditi na cesta¬ 
ma, dok ne počnu tamo da rade popovi i grofi« 8 ). 


“) A. Čuvaj, »Građa za povijest Školstva«, Zagreb, 1907., 
knjiga I. 
s) Ibid. 

■*) Isp. Fancev, »Hrvatski ilirski preporod jest naš autohton 
pokret«, Zagreb, 1935, str. 24. 

5 ) Isp. A. Jelačić, »Seljački pokret«, Zagreb, 1925. 


Kod prosuđivanja sredine u kojoj se izgrađuju 
prve političke ideologije Hrvata treba u prvom redu 
voditi računa o unutrašnjem sastavu te same sre¬ 
dine, ali je isto tako važno ispitati i sve one vanjske 
činioce, koji su mogli utjecati na držanje te sredine. 
Na taj način moći ćemo bolje shvatiti postanak 
ideologija, koje će prethoditi političkim pokretima 
i društvenim preokretima. 

Na kraju XVIII. vijeka Hrvatska je izložena 
centralističkim težnjama Austrije i germanizaciji, 
a već na početku XIX. vijeka postoji opasnost pe- 
štanskog centralizma i mađarizacije. Sa gledišta 
hrvatskih intelektualaca i hrvatske intelektualne 
omladine i jedno i drugo značilo je ugrožavanje 
njihovih egzistencija, jer svako tuđinsko prodiranje 
donosi sa sobom strane elemente, koji zauzimaju vo¬ 
deće položaje u zemlji, dakle upravo one položaje, 
koje domaća elita prisvaja za sebe. 

Spomenute nam okolnosti tumače nekoliko po¬ 
java u razvitku hrvatskog društva onoga vremena. 
S jedne strane naročito se naglašava borba za na¬ 
rodni jezik i narodnu književnost; s druge strane 
opet ta borba za narodni jezik, narodno ime, na¬ 
rodnu književnost i uopće borba za narodnu kul¬ 
turnu individualnost, nije ekskluzivna, nego napro¬ 
tiv vrlo ekstenzivna. Zatim uz tu borbu za kulturnu 
individualnost razvija se i težnja za političkom sa¬ 
mostalnošću i konačno, u borbi za kulturnu i poli¬ 
tičku nezavisnost sudjeluju bez razlike svi slojevi 
tadašnjeg društva; ova posljednja okolnost opet sa 

svoje strane slabi socijalno-revolucionarne sklonosti 
seljačkih i nižih građanskih slojeva. 

Borbu za narodni jezik i uopće borbu za naro¬ 
dnu kulturnu i političku individualnost možemo 
najbolje shvatiti, kad znamo, tko je vodi. U našem 
slučaju ta je borba trebala da zaštiti domaće inte¬ 
lektualce od presizanja sa strane tuđinaca, bilo 
Germana, bilo Mađara, koji su krajem XVIII. i po¬ 
četkom XIX. stoljeća počeli da u sve većem broju 
zauzimlju istaknute položaje u Hrvatskoj. Veliku 
važnost ovoga činioca za politički razvitak Hrvatske 
možemo razabrati već iz događaja, koji su pretho¬ 
dili Nagodbi. Treba znati prije svega, da je pored 
svjetovnih intelektualaca iz građanskih i seljačkih 
redova bilo u građanskoj Hrvatskoj na početku 
XIX. vijeka oko 1200 svećenika i oko 20.000 ple¬ 
mića. Sasvim je razumljivo dakle, da se na velikoj 
skupštini 1848. u Zagrebu, uoči građanskog pre¬ 
vrata, među ostalim postavlja i zahtjev, da »odmah 
od sada sve domaće časti od najveće počamši, tako 
đubovničke kao i svjetovne, ne smije drugi imati 
i obnašati, nego samo sinovi trojedne kraljevine«. 

Iz zakona, koji su dolazili poslije tih izjava, a 
posebno kasnije iz same Nagodbe, jasno se vidi, da 
je intelektualcima onoga doba bilo u prvom redu 
stalo, da osiguraju za sebe ona područja državnog 
života, za koja su se oni u toku svojih nauka na¬ 
ročito spremali. Iz tih razloga, kao i iz okolnosti, 
da građanski sloj još nije bio dovoljno razvijen, ni 
dovoljno utjecajan, ti prvi zakoni, koji određuju 
političke odnose između Hrvatske i Ugarske poslije 
revolucije, potpuno mimoilaze problem ekonomske 
nezavisnosti Hrvata, a osiguravaju naprotiv da 


»spada u djelokrug potpune autonomije kraljevina 
Dalmacije, Hrvatske i Slavonije: zakonarstvo i 
uprava u svih poslovih nutarnjih, bogoštovja, na¬ 
stave i pravosudja, amo računajuć sudbenost u svih 
molba, izim sudbenosti glede pomorskog prava«. 6 ) 

Koliko je bilo to neshvaćanje za ekonomske 
probleme Hrvatske, vidi se najbolje iz ovog tragič¬ 
nog događaja: Kada je Deak, vođa liberalne Ma¬ 
đarske, predložio hrvatskoj delegaciji financijalnu 
autonomiju, predstavnici ondašnje Hrvatske odbili 
su taj predlog s motivacijom, da ne žele snositi 
mržnju puka na pobirače poreza. 

Da bolje shvatimo gore izneseno gledište, treba 
imati na umu, da je u vremenu, koje je neposredno 
prethodilo Nagodbi, na području Hrvatske i Slavo¬ 
nije broj intelektualaca i intelektualne omladine 
naglo porastao. Svršeni intelektualci u ono vrijeme, 
poradi privredne zaostalosti, i nisu mogli drugdje 
da se uposle, osim na području »bogoštovja, na¬ 
stave i pravosuđa«. Ovakovo tumačenje Nagodbe 
dobiva još neposredni ju potvrdu u članu 42., gdje 
se Hrvatska »osigurava, da će središnja vlada tako 
činovnike za hrvatsko-slavonske odsjeke, kao tako¬ 
đer i one svoje organe, koji će u obsegu kraljevina 
ovih uredovati, imenovati između domaćih sinova 
kraljevina Dalmacije, Hrvatske i Slavonije«. 

IH. 

U tim istim okolnostima, to jest u tome, što 
građanski sloj nije bio još dovoljno razvijen, i u 

6 ) Zakonski članak I. 1868. § 44. 

tome, što je u Hrvatskoj postojala relativna preko- 
brojnost intelektualaca, nalazimo i objašnjenje eks- 
tenzivnosti hrvatskog nacionalizma iz onoga vreme¬ 
na. Ta se ekstenzivnost očitovala u snažnim sve¬ 
slavenskim osjećajima i u ilirsko-jugoslovenskim 
ideologijama. 

Sveslavenstvo ondašnjih Hrvata, kao i ostalih 
Slavena u monarhiji, treba shvatiti u prvom redu 
kao reakciju na njemački i mađarski nacionalizam; 
i jedan i drugi od tih nacionalizama zašli su već 
bili u fazu, u kojoj razvijeni i osnaženi nacionali¬ 
zam uviđa potrebu ekspanzije, pa u vezi s tim for¬ 
mira ideje o vlastitoj nadmoćnosti i o inferiornosti 
drugih naroda, a naročito onih, na čiji se račun 
traži ekspanzija. Na taj način su Slaveni i sa 
strane Mađara i sa strane Nijemaca smatrani za 
nazadnu i zaostalu rasu i time su opravdavali po¬ 
trebu svojeg gospodovanja kao i potrebu dualistič¬ 
kog uređenja monarhije. 

U borbi protiv ovih težnja i ideologija Hrvati 
sebe izjednačavaju sa Slavenima i Ilirima, jer su 
tako i brojno jači i kulturno nadmoćniji, nego što 
bi bili, da su se ograničili na svoje najuže područje, 
na autonomnu Hrvatsku, koja je početkom XIX. 
vijeka brojila u svemu oko 400.000 stanovnika. 
Radi toga hrvatski sabor od 1848. traži, da se svi 
austrijski narodi opredijele po jeziku, a ne po 
državnim područjima. Ovo bi načelo naime omogu¬ 
ćilo, da se malo područje građanske Hrvatske pro¬ 
širi na sve one krajeve, gdje se govori hrvatski ili 
hrvatskom sličnim jezicima i narječjima. Ilirstvo, 
prema tome, i nije drugo, nego odraz ove ekspan¬ 
zivne težnje ondašnje hrvatske inteligencije. Stoga 


hrvatski sabor iz 1848. tvrdi: »Ludo su i na svoju 
sobstvenu štetu i propast uvijek radili narodi, koji 
su druge narode podjarmljivali i gnjeli, a najiuđje 
rade, koji misle, da se to još i sada može učiniti. 
Kucnuo je čas narodah, oni će se po jeziku opre¬ 
djeljivati i medjusobnom pomoći proti nasilju ne¬ 
prijatelja svoga osigurati. Tom pozivu sljedujući, 
primili smo mi sjedinjenje novo uskersnuvše vojvo¬ 
dine serbske sa našom trojeđnom kraljevinom, i 
očekujemo priđruženje još i ostalih južnoslavenskih 
pokrajinah, da tako kao jedno tijelo s ostalim na 
isti način sastavljenim narodima u savezu, na te¬ 
melju jednakosti osnovano carstvo austrijansko uz- 
đeržimo.« 

S druge strane opet sveslavenstvo ondašnje 
hrvatske inteligencije nije drugo nego izgrađivanje 
osjećaja kulturne i fizičke nadmoćnosti Slavena 
prema Nijemcima i Mađarima, osjećaja, koji su se 
razvili u samoobrani protiv hegemonističkih težnja 
ovih naroda: »načelo da svi austrijski narodi opre¬ 
dijelivši se po jeziku, slobodni i medju sobom posve 
jednaki budu, jedini je jamac mira u Austriji, a 
ono, po kojem sad u Austriji hegemonija njemač¬ 
kog i mađarskog naroda postoji, nikom na veću 
štetu ne može biti neg baš njima. Jer ako smije 
biti hegemonija jednog naroda nad drugim, onda 
ta mora slavenskom narodu kao najvećem i u 
Ugarskoj i u celoj Austriji pripasti. Ali mi, mi 
Slaveni, koje vi robskim i tiranskim narodom na- 
zivljete, stidimo se tog načela, jer se to sa dosto¬ 
janstvom čovječanstva i duhom vremena ne slaže.« 

»Hrvatska zemlja trijuh varmeđjah i Primorja«, 
prema računu Janka Draškovića, imala je 1832. 

svega 425 hiljada duša, dok su ostale zemlje »Ilirije 
velike slavo-hrvatski govoreće« skupa brojile preko 
tri miliona stanovnika. Međutim u onoj užoj Hrvat¬ 
skoj, koja je brojila nešto preko četiri stotine hi¬ 
ljada duša, sakupio se je daleko veći broj intelek¬ 
tualaca, nego u svim ostalim hrvatskim i slovenskim 
krajevima zajedno. Sasvim je razumljivo dakle, da 
je ova inteligencija, kojoj je bilo tijesno na tako 
uskom i još privredno nerazvijenom području, tra¬ 
žila ne samo samoupravu na tom svom području, 
nego također i mogućnost prodiranja u sve one 
druge krajeve, koji su joj pripadali na osnovu na¬ 
čela narodnosti i jezika. Zato su se oni bez ikako- 
vih teškoća i bez ikakovih unutrašnjih borba i 
kriza odrekli kajkavskog narječja i prihvatili se 
štokavštine »dijalekta pako ovoga, kao običnoga u 
pismoznanju starinskomu. On mora i najpraviji biti, 
jere ga Slavonac, krajiški Hrvat, Primorac, Prikup- 
nik, Dalmatinac, Bosanac, Crnogorac, i oni Hrvati 
koji se Wasser-kroaten zovu, i po mađjarske zemlje 
rasuti jesu, jednako govore« 7 ). 

Ivan Derkos, koji je po mišljenju prof. Fanceva, 
najjači ideolog ilirskog pokreta 3 ), još nam nepo- 
srednije ukazuje na koristi, koje je ondašnja hrvat¬ 
ska inteligencija očekivala od preporoda hrvatske 
književnosti: »jer će se lakše moći davati i obila- 
tije skupljati dobrovoljni prinosi za opće književne 
potrebe . . . povećati će se broj onih koji bi se 
htjeli dati na pisanje većih i manjih djela, budući 
da ima ljudi na milijune . . . Samo raspačavanje i 


7 ) Janko Drašković, »Dizertacija«, isp. Earac, Ilirska knjiga, 
strana 66. 

8) Fancev, op. cit., str. 4—5. 


najobilnijih djela lakše je, a razdioba velikih tro¬ 
škova među mnogobrojnije kupce učinit će piscima 
tisak ugodnijim, a čitaocima kupnju povoljnijom, 
jer množina pomaže nemoćna . . . Pače, od drugih 
će nam privesti vatrene učenike, privest će Srbe u 
Ugarskoj rasijane; pače, ni ista Srbija turska 
s vremenom ne će odbijati da s nama podržaje 
književni saobraćaj« 9 ). 

K ovim okolnostima treba dodati još i ovu. Či¬ 
tava je ondašnja inteligencija prolazila ili kroz 
katoličke škole, ili kroz škole, koje su bile pod 
utjecajem katoličkog svećenstva, jer je katoličko 
svećenstvo davalo većinu nastavnika. Univerzalna 
shvaćanja i ekspanzivne težnje katoličke crkve sva¬ 
kako da su ostavljale snažan trag u formiranju 
mentaliteta hrvatskih intelektualaca. Zato nalazimo 
mnoge katoličke svećenike, koji su istaknuti u ilir¬ 
skom pokretu; oni izgrađuju kasnije ideologiju 
jugoslavenskog pokreta (Strossmayer, Rački), a u 
pitanju Bosne skloni su srpskoj tezi (Strossmayer, 
bosanski franjevci). Ova su shvaćanja i ideologije 
s druge strane bila potpuno u skladu sa težnjama 
katoličke crkve za prodiranjem na istok. Od tuda 
i Strossmayerovo zauzimanje za zbliženje istočne i 
zapadne crkve. 

Vidjeli smo k tome, da je u Hrvatskoj oko 32% 
intelektualaca krajem XVIII. vijeka bilo plemićskog 
podrijetla. Plemstvo je i po svom odgoju i po svo¬ 
jim nazorima i tradicijama također sklono univer¬ 
zalnim idejama i težnjama. Prema tome i ovo je 
bio jedan od činilaca, koji su utjecali na izgrađi- 


®) Derkos Ivan, »Genij domovine«, isp. Barac, op. cit. str. 60. 

vanje ekstenzivnog hrvatskog nacionalizma u obliku 
ilirsko-jugoslavenske ideologije. 

IV. 

U isto vrijeme uz borbu za kulturnu individual¬ 
nost Hrvata jačaju se i njihove težnje za politič¬ 
kom nezavisnošću i državnom samostalnošću. Me¬ 
đutim hrvatska državna ideja povezana je izvorno 
uz hrvatsko visoko plemstvo, dok je borba sa kul¬ 
turnu individualnost Hrvata djelo hrvatske inteli¬ 
gencije, u kojoj su prevladavali građanski i seljački 
elementi. Hrvatsko je plemstvo održavalo kroz sto¬ 
ljeća predaju o političkoj nezavisnosti Hrvata kao 
sredstvo u borbi za očuvanje svojih privilegija pro¬ 
tiv presizanja bilo sa strane Beča, bilo sa strane 
Pešte: »Neka znade Vaše Veličanstvo, da se ne 
može naći, da bi koji vladar silom pokorio Hrvate, 
nego mi smo se po smrti posljednjeg našeg kralja 
sretne uspomene, Zvonimira, od slobodne volje pri¬ 
družili sv. kruni kraljevine Ugarske i poslije toga 
Vašem Veličanstvu« 10 ). 

U borbi za očuvanje svojih privilegija proti da¬ 
leko nadmoćnijem protivniku i kraj autonomnog 
područja, koje je bilo toliko suženo, da ga »nije 
bilo na geografskoj karti«, hrvatsko se je plemstvo 
ograničilo jedino na dokazivanje svojih historijskih 
prava, da se barem tim putem očuva donekle hrvat¬ 
ska politička individualnost pod vodstvom plemstva 
i svećenstva. Iz tih razloga će također i političke 


io) Poruka Hrvata Ferdinandu I. sa sabora na Cetinu 1527, 


ideologije, koje će se razvijati na pogledima i tež¬ 
njama plemića i građana, biti različite. Prvi zasni¬ 
vaju svoju ideologiju u prvom redu na državoprav- 
•nim teorijama (unionisti), a drugi na načelu na¬ 
rodnosti i kulturne individualnosti (narodnjaci). 
Međutim, i jednima i drugima manjka smisao za 
privredne probleme i za društvene reforme, što je 
i razumljivo, jer je plemstvo bilo predstavnik* go¬ 
spodarskog sistema, koji se je upravo raspadao, a 
inteligencija s druge strane, kao ekonomski nepro¬ 
duktivan elemenat i bez dodira sa širokim narod¬ 
nim slojevima, nije mogla da shvati ni težnje ni 
tegobe tih slojeva. 

Ali dok će se unionistička politička ideologija 
postepeno izroditi uporedo s raspadanjem feudal¬ 
nog sistema i feudalnih shvaćanja, narodnjačka će 
se ideologija u obliku jugoslavenstva održavati sve 
do u najnovije doba. Kao u svom postanku, tako i 
u toku čitavog svog razvitka, ova je ideologija 
bila podržavana od intelektualaca, koji su bili bez 
veza sa širim slojevima, pa je prema tome ona 
ostala širim hrvatskim slojevima uvijek tuđa i ne- 
privlačiva. Ova je ideologija tražila kulturnu i poli¬ 
tičku ekspanziju, koja je trebala da udovolji ambi¬ 
cijama intelektualaca, dok o interesima širih slo¬ 
jeva nije vođeno dovoljno računa. Poradi toga su 
nosioci ove ideologije, često puta u težnji da zado¬ 
volje lične ambicije, udarali putovima, koji su bili 
u direktnoj opreci s interesima širih slojeva. Već 
je i sam Strossmayer zapazio tu pojavu: »Kad sam 
pak vidio, da je nekima više do toga, da dođu na 
vladu, nego li do toga, da postojano tražimo najbit- 

nije pravo naroda, ja sam se okrenuo i ostavio 
svako sudjelovanje pri reviziji nagodbe« 11 ). 

Ova će se ista pojava stalno ponavljati kasnije 
kod svih stranačkih skupina, koje će se izgrađivati 
na podlozi jugoslavenske ideologije; taj će činilac 
utjecati na sudbinu hrvatsko-srpske koalicije, jugo¬ 
slavenskog odbora i samostalno-demokratske stran¬ 
ke, a u koliko k tome srpska nacionalistička ideo¬ 
logija bude utjecala na jugoslavensku misao, u to¬ 
liko će ubrzati i njen konačni slom kod Hrvata. 

Ekstenzivnost naime ilirsko-jugoslavenske ideo¬ 
logije dala je mogućnost suradnji i zajedničkom 
političkom nastupu hrvatskih i srpskih intelektua¬ 
laca. Međutim srpske su se građanske ideologije 
razvijale u drugim prilikama i pod drukčijim uvje¬ 
tima, nego što je to bilo kod Hrvata. Poradi tih 
posebnih okolnosti, kod Srba je trgovački i vojnički 
elemenat bio od naročitog utjecaja na postanak 
građanskih ideologija, tako da su te ideologije od 
svog začetka pa u toku čitavog svog razvitka po¬ 
kazivale naročito ekskluzivan značaj: »Stoga Srbi 
i Hrvati u prvo vreme ilirskog pokreta i ne vrše 
nikakav utecaj jedni na druge. Srbi rade politički 
i kulturno za sebe... Za njih je ilirizam »švapska 
uvezena roba« i »besmisleno naimenovanje«. Ideja 
o opće slovenskoj solidarnosti nailazi kod Srba na 
manje odziva. Na opomenu šafarika, da pesme 
prozove ilirskim, Karadžić odgovara: »nemojte vi 
mene bgariti« i da bi pokazao svoje srpstvo, stalno 
je nosio fes« 12 ). 


11) Strossmayer u pismu Dinku Politeu. 

12 ) N. Lalić, Hrvatska misao kroz istoriju, »Politika«, sep¬ 
tembar, Beograd, 1936. 


Poradi ove ekskluzivnosti Srba, kadgod je dola¬ 
zilo do suradnje između srpskih i hrvatskih po¬ 
kreta, bili su neizbježni unutrašnji sukobi i krize, 
kao što je to bilo na primjer sa sukobima u 
hrvatsko-srpskoj koaliciji, u jugoslavenskom odbo¬ 
ru, stalni sukob između jugoslavenskog odbora i 
srpske vlade i konačno hrvatsko-srpski spor od 
ujedinjenja do danas. 

Suradnja između hrvatskih i srpskih građanskih 
pokreta imala je, poradi ekstenzivnosti jednih, a 
ekskluzivnosti drugih, i tu posljedicu, da je srpska 
nacionalistička ideologija sve jače utjecala na 
hrvatske građanske ideologije. Taj je utjecaj do¬ 
šao do izražaja već kod napredne omladine, u još 
većoj mjeri kod koalicije, koja je iz hrvatsko- 
srpske postala srpsko-hrvatska, zatim u jugosla¬ 
venskom odboru i Narodnom Vijeću, koji su kapi¬ 
tulirali pred srpskom vladom (Krfska deklaracija i 
Viđovdanski ustav), ali je naročito jak bio taj 
utjecaj ko|d predratne nacionalističke omladine, koja 
je stvarno, iako ne formalno, potpuno već usvojila 
bila nacionalističku ideologiju Srbije u obliku »bes¬ 
kompromisnog i integralnog jugoslavenstva«. Ova 
je ista ideologija prihvaćena poslije ujedinjenja sa 
strane raznih jugoslavenskih nacionalističkih orga¬ 
nizacija i stranaka uz primjesu novih ideja i me¬ 
toda koje su se razvijale među nacionalističkim 
pokretima na zapadu (Orjuna, Junao, Zbor, Pof, 
JNS, Borba). 

V. 

Kod prosuđivanja ekstenzivnosti hrvatskih poli¬ 
tičkih ideologija treba imati pred očima, da voj¬ 
nički i privredni krugovi kod Hrvata, u vrijeme 
kad su se izgrađivale prve hrvatske građanske 
ideologije, nisu došli do naročitog izražaja. Uslijed 
toga za vrijeme građanskih revolucija od 1848. nije 
ni bilo pokušaja u pravcu potpune političke neza¬ 
visnosti Hrvata. 

Glavni dio hrvatske vojske nalazio se u to doba 
u Krajini, i to pomiješan sa stranom vojskom i sa¬ 
mo djelomično pod upravom domaćih časnika. Osim 
toga Krajina je bila upravno izdvojena iz Hrvatske 
i pod austrijskom vojničkom upravom^ Revolucio¬ 
narne ideje su tamo teško prodirale, a ondašnjim 
austrijskim generalima domaćeg podrijetla bili su 
nepoznati i nepristupačni interesi hrvatskih, bilo 
građanskih bilo seljačkih slojeva: »bio austrijski 
general kervi koje mu drago narodnosti, on nezna 
shodno zakletvi svojoj, ako ne za: »Gott, Kaiser und 
Oesterreich«; zato se je on od dietinstva i odhra- 
njivao; sve je ostalo njemu, i mora mu biti kao 
takovomu: terra incognita... Mi nismo nikakovi 
neprijatelji Jelačićevi; mi znamo, on bijaše austrij¬ 
ski vojnik, kasnije vojskovodja; od njega što drugo 
očekivati, van da bude vjeran svojoj devizi: »Ein 
eniges, grosses Oesterreich«, bila bi prava mahni¬ 
tost« 18 ). 

Usprkos tih okolnosti, ipak su se za vrijeme 
građanskih revolucija 1848. pokazivale izvjesne tež- 

13) Evgenij Kvatemik, »RieC u sgodno vrieme«, Zagreb, 
1870, str. 11—13. 


nje u pravcu vojničke nezavisnosti Hrvatske. Na¬ 
rodna skupština u Zagrebu u ožujku 1848. izričito 
traži: »Narodnu stražu (gardu), a deržavni voj¬ 
voda ili kapetan, izabran na našem saboru po sta¬ 
roj navadi, bit će njezin verhovni zapovjednik. 
Svake versti narodna vojska, kad neima izvanj¬ 
skoga rata, neka ostane kod kuće, neka dobiva po¬ 
glavare domaće, i neka joj se narodnim jezikom 
zapovijeda; u vrijeme pako straženja i to osobito 
na kordunu kao što i vojevanja proti izvanjskomu 
neprijatelju ima dobivati hranu, plaću i odjeću. 
Stranjska vojska iz zemlje da izadje, a narodni 
graničari, koji se nalaze u Italiji, da se odmah kući 
vrate«. Međutim vrijeme od prvog izgrađivanja re¬ 
volucionarnih ideologija sa strane hrvatske inteli¬ 
gencije, pa đo događaja od 1848. godine, bilo je 
prekratko, da se vojnički krugovi, odgojeni u aus¬ 
trijskim vojnim akademijama, pripreme za ideju 
politički i vojnički nezavisne Hrvatske. 


VI. 

Ipak ove okolnosti ne bi bile same po sebi do¬ 
voljne da nam objasne političke ideologije i doga¬ 
đaje o kojima smo upravo govorili. Osim navedenih 
okolnosti treba u ovom pitanju uzeti u obzir još 
jedan vrlo važan činilac u stvaranju političkih 
shvaćanja i odnosa među Hrvatima. Potrebno je 
naime voditi računa o psihičkim razlikama pojedi¬ 
nih hrvatskih krajeva i o psihičkim predispozici¬ 
jama vodećih ličnosti, koje se u tim različitim 
sredinama razvijaju. Te su naime razlike u menta- 

litetu sa svoje strane vršile znatan utjecaj na pra¬ 
vac političkih ideologija, na stranačko razlikovanje 
i cijepanje i konačno na borbe i zapletaje unutar 
pojedinih političkih stranaka i drugih političkih 
ustanova. Ovdje mislimo u prvom redu na razlike 
između zadružne i plemenske kulture i na različite 
tipove ličnosti, kojima te sredine pogoduju 14 ). 

Zadružna je kultura autarhična, kolektivistička 
i potpuno demokratska u ekonomskim i u politič¬ 
kim odnosima. Ona je protivna hierarhijskom ure¬ 
đenju društva i nije sklona razvijanju neograničenih 
ambicija, koje bi se isticale izvan ili iznad kolek¬ 
tiva. Organizacija vlasti u ovom društvenom ure¬ 
đenju nije cilj, nije najviša društvena funkcija, nego 
je ravnopravna ostalim društvenim djelatnostima i 
to samo kao sredstvo za održavanje već ustaljenih 
načela i za izvršivanje skupne volje čitavog kolek¬ 
tiva. Poradi tog smisla za kolektivan nastup, koji 
ne može da bude rascjepkan ni oslabljen djelat¬ 
nošću izdvojenih pojedinaca, ta sredina pokazuje 
neobično razvijen smisao za otpor i za izdržljivost 
u kolektivnoj borbi. Nema toga razočaranja ili ne¬ 
uspjeha, koji bi mogao svladati skupni otpor ove 
sredine sve dotle dok nije zadovoljena u svojim 
zahtjevima. Iz tih razloga nam je razumljivo, zašto 
su politički izbori u gornjoj Hrvatskoj u mnogo 
slučajeva donosili opozicionim strankama većinu 
usprkos javnosti glasanja, ograničenosti broja gla¬ 
sača, usprkos izborne »aritmetike«, kao i drugih 
nedemokratskih metoda u provađanju političkih iz¬ 
bora i političke propagande. 

i«) Uporedi Dinko Tomašić, »Društveni razvitak Hrvata«, 

Zagreb, 1936. 


Međutim zadružna sredina isto tako otežava raz¬ 
vitak nezavisnih i samostalnih ličnosti, pa zato 
opažamo često među ličnostima iz ove sredine iz¬ 
vjesnu neodlučnost i pasivnost, naročito onda, kada 
su pojedinci otkinuti od užeg doticaja sa širokim 
narodnim slojevima i kada je potrebno da sami 
stvaraju i daju inicijativu. U zadružnoj kulturi, nai¬ 
me, inicijativa više počiva na samom kolektivu, a 
manje na pojedincima, koji treba da budu samo 
izvršioci kolektivnih težnja. Međutim širi se 
slojevi mnogo teže pokreću nego pojedinci, a u 
građanskom društvu i političkom sistemu, koji je 
na tom društvu zasnovan, redovito se traži baš od 
pojedinaca odlučnost, inicijativa i eventualno bez¬ 
obzirna borba u cilju da dospiju u prve redove. Gra¬ 
đansko društvo naime traži »vođe«, dok zadružno 
društvo potrebuje samo izvršioce kolektivnih tež¬ 
nja, jer ono nije sklono načelu hierarhije i vodstva. 

Razumije se, da raspadanjem zadružne kulture 
i postepenim prodiranjem kapitalističkog sistema 
proizvodnje, nestaje preduvjeta za kolektivna shva¬ 
ćanja, i zadružna se sredina sve više približava 
shvaćanjima i psihi građanske sredine. Ali kod 
proučavanja političkih pokreta i političkih ideolo¬ 
gija treba voditi računa i o ovim kulturnim zaosta¬ 
cima i prijelazima, koji mogu imati izvjestan utje¬ 
caj na mentalitet istaknutih ličnosti i na njihov 
način borbe. 

Razlike u mentalitetu ovih dviju sredina, za¬ 
družne i plemenske, naročito odskaču, kad prouča¬ 
vamo politički razvitak intelektualaca u Dalmaciji 
i njihove odnose prema političkim pokretima u gor¬ 
njoj Hrvatskoj. 

Dok su političke stranke u gornjoj Hrvatskoj 
bile sklone da odugovlače s odlukama i da odlažu 
konačno rješenje, dotle su politički pokreti, kojima 
su bili na čelu intelektualci iz donjih krajeva, cesto 
naglili u svojim odlukama i prijedlozima, pa su tim 
prenagljenim odlukama utjecali i na držanje onih 
neodlučnih elemenata u gornjoj Hrvatskoj. Uzmimo 
na primjer slučaj s Riječkom rezolucijom, koja je 
imala odlučan utjecaj na stvaranje hrvatsko- 
srpske koalicije, na preuzimanje vlasti i prema tome 
na slabljenje težnja u pravcu potpune samostalnosti 
i nezavisnosti Hrvata. 

Uzmimo dalje slučaj političke emigracije za 
vrijeme svjetskoga rata. Što se Hrvata tiče, ta je 
emigracija bila sastavljena većinom od emigranata 
iz donjih hrvatskih krajeva, pa kad je ta emigracija 
organizirala Jugoslavenski Odbor, on nije podrža¬ 
vao gotovo nikakovu vezu sa Zagrebom. To mu 
međutim nije smetalo, da bez Zagreba stvara Krfsku 
deklaraciju, u kojoj se odriče načela posebnog hr¬ 
vatskog narodnog individualiteta. 

Konačno, presija sa strane narodnog vijeća u 
Splitu bila je od odlučnog utjecaja, da se Narodno 
Vijeće u Zagrebu požuri u Beograd, a da pret¬ 
hodno nije postiglo nikakav sporazum s nosiocima 
vlasti u Srbiji o tome, kako da se uredi zajednička 
država. 

Sve ovo je bilo potpuno u skladu s ideologijom 
predratne nacionalističke omladine, koja se je ta¬ 
kođer sastojala uglavnom iz pripadnika donjih hr¬ 
vatskih krajeva. 

U vezi s primjerima koji su ovdje izneseni slažu 
se i događaji u najnovijem političkom razvitku 


Hrvata. Tu vidimo na primjer da najčešće pojedinci 
iz donjih hrvatskih krajeva pokušavaju da prave 
izvjesne poteškoće radu hrvatskoga seljačkog po¬ 
kreta. 

Nema sumnje, da u ovakovom držanju, pored 
drugih činilaca, možemo da razaberemo i osobine 
plemenske psihe, koja je sklona individualizmu, ini¬ 
cijativi, isticanju, težnji za vodstvom, pokretljivosti, 
živoj djelatnosti i borbenosti. Plemensko je društvo 
naime izgrađeno na hierarhijskom načelu; vlast je 
usredotočena ne u kolektivu, nego u vrhovima, a 
posljedica je toga, da vlast postaje prvotna dru¬ 
štvena vrijednost i stalni poticaj onima koji su 
udaljeni od vlasti, da joj se približe. Takovo dru¬ 
štveno uređenje razvija lične ambicije i ličnu inici¬ 
jativu i poradi toga je to društvo vrlo pokretno i 
aktivno, ali nekad bezobzirno i nehumano. U tome 
je to društvo slično građanskom društvu, koje se 
je većim dijelom kod nas i formiralo iz plemenskog 
elementa. Ali dok je građansko društvo poradi us- 
porenosti u tempu razvitka postalo donekle stalo¬ 
ženo, plemensko društvo nije ustaljeno, nego se na¬ 
lazi u brzoj izmjeni društvenih slojeva i društvenih 
vrijednosti. Zbog toga ta sredina utječe na izgrađi¬ 
vanje nestaloženih ličnosti, koje su spremne da 
stvaraju brze odluke i da ih isto tako brzo mije¬ 
njaju. Konačno u takovoj se sredini često izgrađuju 
ličnosti kod kojih osjećajno prevladava nad racio¬ 
nalnim, pa iz tih razloga ta sredina u svojim tež¬ 
njama i u svojoj djelatnosti redovito naginje 
k skrajnostima. Zato u ovoj sredini često nalazimo 
pojedince koji postaju fanatici prve ideje koju su 
prihvatili. 

Ne treba, ponovno naglašavati, da se i plemen¬ 
ske kulturne osobine stalno mijenjaju u vezi 
s mijenjanjem prilika sredine, ali u naglim prijela¬ 
zima iz seoske sredine među vodeće društvene slo¬ 
jeve neke su se od tih izvornih osobina održale. 
Ovakove osobine, koje je nova sredina samo prita¬ 
jila, a nije ih potpuno ugušila, lako dolaze do izra¬ 
žaja u vremenima jačeg društvenog gibanja i uopće 
uvijek, kad je duševno tkivo pojedinaca naročito 

nategnuto. 

Osim toga treba imati na umu, da opisane psi¬ 
hičke osobine plemenskog i patrijarhalnog društva 
pripadaju u glavnom vodećoj skupim i istaknutim 
pojedincima, a manje širim slojevima toga društva. 
Isto je tako već naglašeno, da su sredina i psihičke 
osobine u međusobnoj zavisnosti i da psihičke oso¬ 
bine dolaze do jačeg izražaja ili da se mijenjaju 
prema prilikama sredine. Tako su i osobine ple¬ 
menskog društva došle do naročitog izražaja u Dal¬ 
maciji, kada je plemenski i patrijarhalni elemenat 
sa dalmatinskih i bosansko-hercegovačkih planina 
naselio i razvio gradove u dalmatinskom primorju. 

Taj novi građanski sloj zajedno sa ostacima 
dalmatinskog feudalizma razvio je poseban dalma¬ 
tinski regionalizam. S tim u vezi dolazile su ra¬ 
nije u Dalmaciji do izražaja izvjesne težnje za po¬ 
sebnošću, za nekim izdvajanjem od ostalog hrvat¬ 
stva, a kasnije kad su ti krajevi bili konačno inte¬ 
grirani sa ostalim hrvatstvom, te iste težnje za 
izdvajanjem i posebnošću pojavile su se u obliku 
propagiranja posebnih shvaćanja, posebnih metoda 
i ideologija. Ali i ta posebna shvaćanja postepeno 


jenjaju i Dalmacija se kao i svi ostali hrvatski 
krajevi sve jače izjednačava sa težnjama i shva¬ 
ćanjima gornje Hrvatske. 

Međutim sve, što je rečeno o ovim dvjema kultu¬ 
rama, uopćavanje je, koje dozvoljava mnoge iz¬ 
nimke, a pored toga postoje i međusobni utjecaji 
raznih kultura, a radi toga i različite kombinacije 
njihovih psihičkih odlika. 


VII. 

Za prosuđivanje utjecaja trgovačkog i obrtnič¬ 
kog staleža, kao i ostalog malog građanstva u 
Hrvatskoj, treba imati na umu nekoliko okolnosti. 
Prije svega, prilike u feudalnoj Hrvatskoj, pored 
98% stanovništva, koje je živjelo u naturalnom go¬ 
spodarstvu, nisu bile povoljne za razvitak novčanog 
kapitala, ni za izmjenu dobara. Ove su okolnosti 
bile pojačane još i utjecajem zadružne kulture 
hrvatskog seljaka. Ta je kultura, kao što je rečeno, 
autarhična, privezuje seljaka uz »skupčinu«, pravi 
ga zavisnim od zadružne zajednice i utječe na nje¬ 
govu nepokretnost i odvratnost prema iseljavanju 
u gradove. Još pri kraju XIX. vijeka prenapučenost 
je seljačkih kotara u Zagorju tolika, da se može 
uporediti sa najindustrijalnijim predjelima Evrope, 
a bez iseljavanja seljačkog elementa u gradove ne 
može biti govora o brzom razvitku gradova. 

Zadružna kultura poradi svojih kolektivnih shva¬ 
ćanja nije sklona razvijanju individualnog nagomi- 
lavanja imutka, a prema tome nije sklona ni razvi¬ 
janju individualne trgovine. Kod nas je na prijelazu 

iz naturalnog u novčano gospodarstvo krčmarenje 
bilo od osobite važnosti za razvitak prvog novčanog 
kapitala. Po hrvatskom feudalnom sistemu pravo 
krčmarenja imala su samo vlastela i slobodni gla¬ 
dovi, pa su za vrijeme građanskih revolucija. 1848. 
hrvatski seljaci u svojim predstavkama tražili, da 
se i njima dade to pravo, ali u skladu sa svojim 
kolektivnim shvaćanjima, oni ne traže to pravo za 
pojedince, nego kao kolektivno preduzeće čitave op¬ 
ćinske ili seoske zajednice i u kolektivnom interesu 
te zajednice: »Arende spainske koje su već prestale 
da se našim obćinama preda tako, da selio za sebe 
Bircaus (Kaocun) imade i sav dohodak da uživa a 
spaija u ničem da s nama pomešan nebude« 1J D Na¬ 
protiv u općinama, gdje je bio naseljen stočarski 
elemenat, koji je vrlo pokretan i sklon trgovini, 
traži se »da se ne zabranjuje nikomu koji sposob¬ 
nost a i nešto k izpunjavanju takovog zanata k pri¬ 
manju i podvorenju putnika iskaže, točenje vina, 

rakie, piva i ostalog pića .. .« 1G ) 

Radi ovih razlika u kulturi i u shvaćanjima, 1 a- 
zumljivo je, da je stočarski elemenat razvijao 
trgovce, stvarao novčani kapital i naseljavao trgo¬ 
višta i gradove, dok je zadružni elemenat ostajao 
na selu, a u njegova su se trgovišta i okolne gra¬ 
dove useljavali strani obrtnici i trgovci. Tako u 
početku XIX. vijeka gradovi u građanskoj Hrvat¬ 
skoj ne samo da nisu bili dovoljno razvijeni, nego 
ni strani elementi u njima nisu još bili dovoljno 
asimilirani. Zbog toga su prve novine, koje su po- 

16) iz molbe općine »Csakovačke« banu Jelačiću, isp. Jelačić, 
i«) Iz molbe »Općine Kameral Moravica« banu Jelačiću, ibid. 


čele izlaziti u Hrvatskoj, bile pisane na njemačkom 
jeziku i od onda pa do danas stalno je postojala 
potreba izlaženja lokalnih njemačkih novina. 

Naprotiv u Krajini, gdje je stočarski elemenat 
naseljavao trgovišta, hrvatski je elemenat prevla¬ 
davao nad stranim. Ako još dodamo k ovome, da 
se u građanskoj Hrvatskoj ni poslije revolucija 
1848. nije moglo odjednom prekinuti sa svim osta¬ 
cima feudalnih shvaćanja, onda će nam biti jasno, 
zašto mali građanski elemenat za vrijeme građan¬ 
skih prevrata u Monarhiji nije u Hrvatskoj došao 
do jačeg izražaja. Da taj elemenat ipak nije bio 
potpuno neaktivan, vidimo po tome, što narodna 
skupština od 25. ožujka 1848. u Zagrebu traži: 
»Podignutje narodne banke. Povratjenje naših na¬ 
rodnih kasah i glavnicah, koje su se do sada uprav¬ 
ljale u Ugarskoj, i povratak imanjah i kasah fiškal- 
skih. Ove kase i glavnice morati će upravljat naš 
odgovorni ministerium financiah. Neka se sve mit¬ 
nice (malte) na medji naše zemlje i đeržavah sla¬ 
vonsko- i talijansko-austrianskih ukinu i slobodno 
obćenje između rečenih đeržavah i nas neka se 
proglasi. Svekolike pako pošte u trojednoj kralje¬ 
vini neka se u svemu podlože našemu domaćemu 
ministeriu.« 

vm. 

Međutim, unatoč svim zaprekama, privredni ži¬ 
vot se razvija u Hrvatskoj, a s tim u vezi razvijaju 
se gradovi, jača se i asimilira se građanski sloj. Još 
1890. krčmarski je obrt najjači brojem privrednika 
(gotovo jednu desetinu svih privrednika), što znači, 

da je stvaranje novčanog kapitala još u povoju, ali 
već 1905. oko 10% stanovništva Hrvatske i Slavo¬ 
nije bavi se trgovinom, obrtom i industrijom. S tim 
u vezi naročito se razvija Zagreb. Godine 1860. Za¬ 
greb ima svega oko 20.000 stanovnika. Tada dobiva 
željeznicu i već na početku XX. vijeka Zagreb je 
više nego udvostručio svoje stanovništvo. Ranije je 
Zagrebom vladao Gornji Grad, ali već od osamde¬ 
setih godina utjecaj je Donjega grada sve snažniji 
i uporedo sa snaženjem i sve jačim utjecajem malog 
građanskog elementa razvijat će se intenzivni 
hrvatski nacionalizam, koji će pokazivati sve oso¬ 
bine građanskog nacionalizma, a te su: zahtjev da 
se narodnoj individualnosti prizna prednost pred 
drugim vrijednostima; težnja za potpunom politič¬ 
kom samostalnošću i za ekonomskom nezavisnošću, 
nacionalna ekskluzivnost i razvijanje nacionalne 
mistike. 

Uporedo s jačanjem malog građanstva dolaze do 
izražaja lokalni interesi i problemi zaštite tih inte¬ 
resa. Mali trgovački i obrtnički kapital teži da se 
razvije u industrijski kapital i financijski kapital. 
U tu svrhu potrebna je gospodarska i politička ne¬ 
zavisnost, potrebna je zaštita i unapređivanje do¬ 
maće privrede protiv strane konkurencije, bilo na 
vanjskom, bilo na unutrašnjem tržištu. Ideja naro¬ 
dne individualnosti i suverenosti savršeno odgovara 
tim težnjama, a to je baš program »stranke pra¬ 
va«, prve hrvatske građanske stranke u pravom 
značenju te riječi: »U obće, stanovište te stranke 
uviek bijaše, jest i ostaje: podpuna nezavisnost 
hervatske deržave, podpuna suverenost hervatskoga 
naroda unutar granicah deržavnoga prava toga na¬ 


roda, ujamčena medjunarođnimi ugovori . . . Poli¬ 
tika naša zahtjeva, da Hervati žive đeržavno ne u 
ili pod Austrijom, nego uz Austriju . . . Sabor 
deržavni Hervatah, a ne kakovi zajednički 
austrijski rajhsrati, senati, delegacije, parla¬ 
menti itd. da rešivaju nad kervlju i novcem našim; 
— da se riešiva izključivo voljom naroda her¬ 
vatskoga : da li je pravedno, i da li nam je 
korisno Austriju u ovom ili onom pitanju her- 
vatskom kervlju i novcem poduprieti i pomoći? Pa 
ako da, koliko bi se imalo u tu sverhu narodnoga 
novca i kervi dopitati?« 17 ) 

U tim izmijenjenim okolnostima sve se više 
uviđa ekonomska zarobljenost Hrvatske, sve je jača 
opozicija protiv Nagodbe i sve se jače naglašava 
potreba finaneijalne samostalnosti, pridizanje do¬ 
maće privrede, kao i potreba sudjelovanja najširih 
slojeva u političkom životu. I dok su ranije poli¬ 
tičke stranke mimoilazile ova pitanja u svojim pro¬ 
gramima, sada »Najprečom svojom i neodgodivom 
zadaćom smatra hrvatska stranka prava: reformu 
današnjeg izbornog reda, dalje promjenu današnje 
finaneijalne nagodbe s Ugarskom, i to tako, da 
Hrvatska dobije pođpunu svoju financijalnu samo¬ 
stalnost, zatim zaštitu seljačkog posjeda, obrtničkog 
i radničkog stališa i lične slobode; napokon pod- 
punu slobodu štampe i udruživanja« 18 ) 

U isto vrijeme nastaje i razlikovanje interesa 
pojedinih skupina tako, da pod konac 1903. postoji 
u Hrvatskoj dvanaest političkih stranaka: narodna 
stranka (mađaroni), hrvatska stranka prava, Star- 

17 ) Evgenij Kvaternik, op. cit. str. 31 i 40. 

ls ) Rezolucija »Hrvatske stranke prava« od 29. I. 1908. 

čevićeva stranka prava, napredna stranka, vladina 
srpska stranka, radikalna srpska stranka, samo¬ 
stalna srpska stranka, stranka socijalnih demokrata, 
hrvatska radnička stranka, katolička stranka, se¬ 
ljačka stranka, kršćansko-socijalna stranka 19 ). 

Na taj su način radikalni hrvatski nacionalizam 
već u početku njegova razvitka suzbijala ova razli¬ 
kovanja pojedinih skupina i njihovih interesa. Te su 
okolnosti nastale radi krize seljaštva u vezi s na¬ 
glim raspadanjem zadružnog ekonomskog sistema; 
zatim uslijed porasta proletarijata i opadanja 
obrta poradi razvitka industrije i učestalosti indu¬ 
strijskih kriza; konačno poradi pojačane djelatnosti 
katoličke crkve i organiziranja posebnih katoličkih 
pokreta. 

Ali ovo cijepanje stranaka također ima izvjesnu 
vezu sa relativno velikim brojem intelektu'Jaca, 
naročito pravnika, na području Hrvatske i Slavo¬ 
nije. Kod Srba toga doba, kod kojih je broj intelek¬ 
tualaca i njihov utjecaj razmjerno znatno manji, 
političke su ideologije ekskluzivno srpske i strana¬ 
čko cijepanje je ograničeno. 

Radikalni su hrvatski nacionalizam, osim na¬ 
vedenih okolnosti, još naročito ometale u njegovu 
razvitku ilirsko-jugoslavenske tradicije, kojima se 
velik dio hrvatske inteligencije nije mogao oteti, 
pa čak ni jedan dio pristaša same stranke prava. 
Ta je okolnost bila osobito povoljna za prodiranje 
srpske nacionalističke ideologije među hrvatsku in¬ 
telektualnu omladinu i među samu hrvatsku inteli¬ 
genciju, tako da je svjetski rat i 1918. godina za- 

19) Josip Horvath, »Izmjena generacija«, Obzor Spomen 

knjiga, str. 24. 


tekla Hrvate razdvojene i bez izgrađene zajedničke 
ideologije, koja bi najbolje zaštićivala njihove inte¬ 
rese. Na taj način su oni bili nespremni i u podre¬ 
đenom položaju prema Beogradu, a osim toga pot¬ 
puno neobaviješteni o političkim prilikama u Srbiji 
i o stvarnim namjerama srpskih vladajućih slojeva, 
jer »nema sumnje, da se hrvatske stranke, napose 
Starčevićanci, ne bi mogle bile dovesti u Beograd, 
da su centralističke težnje srpske vlade u Zagrebu 
bile potpuno poznate« 20 ). Razumljivo je, dakle, da 
će tek događaji i okolnosti poslije 1918. godine biti 
u prilog nesmetanom razvitku radikalnog i eksklu¬ 
zivnog hrvatstva. 


IX. 

Uporedo sa razvitkom hrvatskog nacio nalizma 
razvija se i hrvatska nacionalna mistika. Svaka na¬ 
cionalna mistika prolazi u toku svog razvitka u 
glavnom kroz dvije faze, koje odgovaraju dvjema 
osnovnim težnjama u razvitku građanskog naciona¬ 
lizma. Težnja je građanskog nacionalizma u početku 
razvitka, da integrira, da poveže uzajamno u jednu 
individualnost sve dijelove i sve skupine, koje mogu 
da se povezu u jednu cjelinu, na osnovu izvjesnih 
zajedničkih simbola, kulturnih osobina i ekonomskih 
interesa. Uloga je nacionalne mistike na toj razini 
razvitka nacionalizma u tome, da učvrsti unutraš¬ 
nju privrženost i među onim skupinama, čiji su 

~°) Josip Horvath, »Hrvatska politika u svjetskom ratu«, 

Obzor Spomen knjiga, Zagreb, 1936, str. 65, cit. iz Dr. 

Paulove »Jugoslavenski odbor«. 

posebni interesi inače u međusobnoj oprečnosti. U 
ovoj fazi razvitka nacionalna mistika razvija se 
uglavnom na predaji iz narodne prošlosti. Ta se 
prošlost idealizira i njeni se nosioci slave kao na¬ 
rodni junaci, a nastupajuća pokoljenja su puna po¬ 
nosa na svoju slavnu prošlost, pa traže, da i sada¬ 
šnjost i budućnost budu barem isto toliko slavne i 
velike. Na taj način nacionalna mistika postala je 
vrlo važan činilac u kulturnom i političkom raz¬ 
vitku svakog naroda. 

Međutim, čim se pojedini narodi razviju i osna¬ 
že, pojavljuju se kod njih potrebe i težnje za eks¬ 
panzijom, razvija se kod njih šovinizam i nacio¬ 
nalni imperijalizam. Na ovoj razini u razvitku na¬ 
cionalizma uloga je nacionalne mistike, da opravda 
ekspanziju, da prikaže nacionalni imperijalizam kao 
prijeko potreban i u interesu baš onih naroda ili 
skupina, na čiji se račun ta ekspanzija vrši. U ovoj 
fazi razvitka nacionalizma mistika se izgrađuje na, 
idejama o superiornim i inferiornim narodima i 
rasama, o višim i nižim kulturama, kao što smo 
već ranije naveli slučaj Nijemaca i Mađara u od¬ 
nosu prema Slavenima. Tako je i kod Srba na pr. 
nacionalna mistika u prvoj fazi razvitka srpskog 
nacionalizma bila izgrađivana na podlozi kosovskog 
mitosa i na ideji o »Dušanovom carstvu«, dok je u 
drugoj fazi svoga razvitka ta mistika bila izgrađi¬ 
vana još i na ideji o superiornosti »dinarske rase«. 

Budući da Hrvati nisu imali potpune političke 
samostalnosti u vremenu, kada se razvijao njihov 
nacionalizam, to je i hrvatska nacionalna mistika 
uglavnom bila još u početnoj fazi svog razvitka. U 
toj mistici je uz idealizaciju prošlosti naročito na¬ 


glašena ideja mučeništva, stradanja, i nepravde, 
kao i ideja o obrani zapadno-evropske civilizacije, 
o predziđu kršćanstva i uopće o naročitoj ulozi i 
važnosti Hrvata za održanje zapada: »Dok postoji 
drevni jaz između sredozemnog Istoka i Zapada i 
puca još daleko veći jaz između Azije i Evrope,... 
hrvatski nacionalizam označuje jedan od najsnaž¬ 
nijih bedema zapadne civilizacije. Dok je ova ugro¬ 
žena, a danas jeste, hrvatski nacionalizam ne znači 
samo ljubav prema rodnoj grudi i hrvatskim do¬ 
movima na njoj, on ne znači lokalni patriotizam, 
već lojalnu službu čitavom bijelom Zapadu. I zato 
je on apsolutno pozitivan.« 

Ova vjera u potrebu Hrvata za održanje zapa¬ 
dnoevropske civilizacije ima vezu s neograničenim 
povjerenjem, koje su nosioci hrvatskog nacionalizma 
poklanjali zapadnim velevlastima, slijepo se pouz¬ 
davali u njih i uporno očekivali njihovu ppmoć us¬ 
prkos mnogih razočaranja: »A da europejska poli¬ 
tička važnost vojuje za onaj narod, koji se pruža 
od Soče do Bojane uz Adriatik, a drugom se no¬ 
gom upro u Dunav: mogao bi to samo mahnitac 
zatajiti.« 21 ) 

To očekivanje pomoći izvana dokaz je po¬ 
manjkanja pouzdanja u vlastite snage i u vezi 
je s tim, što se je hrvatska nacionalistička ideolo¬ 
gija razvijala u okolnostima kada malograđanstvo, 
kao nosilac ekskluzivnog i revolucionarnog naciona¬ 
lizma, nije bilo dovoljno razvijeno; ono je bilo 
upravo neznatno po svojoj brojčanoj i po svojoj 
ekonomskoj snazi u odnosu prema okolnim naro- 

81 ) Evg. Kvatemik, op, cit. str. 38, 

dima, koji su prodirali u pravcu hrvatskih krajeva. 
Iz tih razloga javlja se kod hrvatskog građanstva 
pomanjkanje pouzdanja u vlastite snage i stalni 
problem: na koga se osloniti i od čije pomoći oče¬ 
kivati manje zlo. 

Otuda valjda nekoliko orijentacija u ranijoj 
nacionalnoj politici Hrvata: mađarska, austrijska, 
zapađno-evropska, ruska i srpska, i nikakovo čudo, 
što su pojedini ideolozi u toku svoje političke kari¬ 
jere promijenili po nekoliko puta svoju orijentaciju. 
Iz tih je razloga valjda i revolucionarstvo uvijek 
bilo više teoretske nego praktične prirode. Bez ja¬ 
čeg dodira sa seljačkim slojevima, a uz slabo raz¬ 
vijeno građanstvo, na relativno malenom autonom¬ 
nom području, pod pritiskom neupoređivo jačih 
protivnika, sasvim je razumljivo, da se je kod 
hrvatske inteligencije razvijala mistika o mučeni- 
štvu, o stradanju i o nepravdi i da se je s tim u 
vezi razvijao kod njih i osjećaj slabosti, osjećaj ne¬ 
izvjesnosti i nesigurnosti, kao i potreba zaštite i 
pomoći bilo od koga. U vezi s tim je valjda i sklo¬ 
nost podcjenjivanju vlastitih vrijednosti i precjenji¬ 
vanju vrijednosti zapadnoevropske civilizacije, što 
je česta pojava kod hrvatskih građanskih intelek¬ 
tualaca. 

X. 

Međutim razvijao se je u Hrvatskoj seljački 
pokret. Njegovi ideolozi su došli u užu vezu sa 
hrvatskim seljačkim slojevima i osjetili njihovu 
latentnu revolucionarnu snagu, koju je trebalo po¬ 
krenuti i iskoristiti u interesu seljaka i čitavog 


hrvatstva. U doticaju s tim izvorom narodne snage 
razvijalo se i pouzdanje u vlastite sile. 

Proučavanjem hrvatskog seljaštva, njegovih po¬ 
treba i njegovih težnja, ideolozi hrvatskog seljačkog 
pokreta došli su do zaključka, da hrvatsko seljaštvo 
posjeduje svoju autohtonu, svoju vlastitu kulturu, 
koja je drukčija od kulture njegove gospode, a 
hrvatski narod da je seljački narod i prema 
tome da je ova seljačka kultura, da su težnje se¬ 
ljaka i njegove potrebe od prvenstvene važnosti za 
nacionalni život Hrvata. 

Upoređo s tim shvaćanjima prestalo se sa idea- 
liziranjem prošlosti, kao i sa vjerom u nadmoćnost 
izapadno-evropske civilizacije. Nastale su težnje, da 
seljački narod svojom vlastitom snagom sebe uz¬ 
digne u cilju potpune političke, kulturne i socijalno- 
ekonomske slobode: » . . . dok su gospoda nasto¬ 
jala urediti Hrvatsku »po uzoru« Europe. Njihov je 
ideal bio izjednačiti narodni život u Hrvatskoj sa 
životom u zemljama zapadno-evropske građanske 
civilizacije i bez obzira na to, da li takav život od¬ 
govara potrebama, shvaćanjima i mogućnostima 
hrvatskog seljaštva.« 22 ) 

Time su u hrvatskom političkom životu nastala 
dva različita shvaćanja o pojmu narodnosti i s tim 
u vezi se razvijaju uporedo dva smjera u nacional¬ 
nim političkim ideologijama Hrvata. Jedno je gra¬ 
đansko shvaćanje, koje naglašava solidarnost svih 
slojeva bez obzira na posebne interese pojedinih 
staleža. To shvaćanje i dalje razvija nacionalnu 
mistiku pojačanu teorijama o rasnoj i kulturnoj 

22 ) Vladko Maček, »Bit hrvatskog seljačkog pokreta«. Obzor 

Spomen knjiga, op. cit. str. 199. 

nadmoćnosti. Ovo se shvaćanje prema tome i dalje 
oslanja na ustanove zapadno-evropske civilizacije i 
pod utjecajem je poslijeratnih građanskih naciona¬ 
lističkih ideologija, koje se razvijaju na zapadu. 

Drugo je shvaćanje seljačko, koje razbija nacio¬ 
nalnu mistiku, ne priznaje rasne teorije ni ideju o 
solidarnosti interesa svih slojeva, jer je posljedica 
tih ideja bila »da je građanstvo nametnulo seljaštvu 
svoja shvaćanja i svoje poglede, koji su odgovarali 
građanskim interesima. Međutim životna je potreba 
seljaštva, da preuredi društveni poredak prema 
svojim shvaćanjima i interesima, t. j. da ostvari 
seljačku državu u kojoj će se svi društveni slojevi 
ravnati prema životu i potrebama seljačkoga na¬ 
roda; a da se ovaj cilj postigne, potrebna je iz¬ 
mjena današnjeg državnog i društvenog poretka, 
jer ne smije seljaštvo ostati vječno samo objekt 
bilo koje brige i skrbi, bilo pljačke i izrabljivanja 
sa strane drugih staleža.« 23 ) 

Sa gledišta seljačkog pokreta prema tome shva¬ 
ćanja koja je donijela građanska revolucija bila su 
»na štetu seljaštva, radnika i svih slabijih, a kori¬ 
stila samo onima koji su imali u ruci novac i 
vlast«. 24 ) 


od deset stoljeća razvili svoju nacionalnu svijest i 
formulirali minimum svojih nacionalnih zahtjeva. 
Hrvatstvo je prema tome, i ako u neznatnoj 
mjeri podvojeno unutra, postalo potpuno jedinstveno 
prema vani, a to je jedna od osnovnih značajka 
ekonomski i politički razvijenog naroda. 


XI. 

Ove ideološke kao i izvjesne kulturno-regionalne 
razlike unutar hrvatskog naroda ne znače da se 
one mogu iskoristiti u svrhu razbijanja hrvatstva 
kao političke i nacionalne snage. Hrvati su u toku 

23) Ibid. str. 199 i 200. 

«) Ibid. str. 199. 

AUTOHTONA KULTURA I NACIONALIZAM i) 


I. 

Politički razvitak Hrvata usko je povezan sa 
njihovim kulturnim razvitkom. Kulturni je razvitak 
zapravo prethodio političkom razvitku Hrvata i 
znatno utjecao na političku orijentaciju i politička 
shvaćanja kod Hrvata. Ali kao što se to uvijek 
događa u društvenim odnosima, da su utjecaji dru¬ 
štvenih pojava obostrani, tako je i u ovom slučaju 
ne samo kulturni razvitak utjecao na politički, nego 
je i politički razvitak utjecao isto tako na kulturnu 
orijentaciju Hrvata. 

Međutim i kulturni i politički razvitak kod Hr¬ 
vata uslijed raznih povijesnih i društvenih razloga 
bio je različit u raznim hrvatskim krajevima, a bio 
je različit isto tako i u raznim slojevima društve¬ 
nim. Te su razlike naročito zapažene između gra¬ 
đanskih s jedne strane i seljačkih slojeva s druge 
strane. Tako je na primjer »jugoslavenska ideja« 
imala najprije snažni utjecaj na kulturnu, a kasnije 
i na političku orijentaciju hrvatskih građanskih 
slojeva, dok je ta ista ideologija bila od mnogo ma¬ 
njeg značenja za kulturnu i za političku orijentaciju 
hrvatskog seljaštva. 

Građanski su slojevi kod Hrvata nametnuli 
svoja kulturna i politička shvaćanja i društvenim 


‘) Štampano u kalendaru »Napredak«, Sarajevo, 1938. 

naukama, koje su i inače vrlo osjetljive na kulturne 
i na političke utjecaje, a kod Hrvata su se te nauae 
počele razvijati upoređo sa razvitkom ideje narod¬ 
nog jedinstva svih južnih Slavena. To je bio razlog, 
da su kod nas i povijesne nauke i etnologija i poli¬ 
tičke nauke, a i druge društvene nauke polazile sa 
jedne pretpostavke, koja je unaprijed bila prihvaćena 
bez diskusije, a to je: pretpostavka, da je društveni 
razvitak svih južnih Slavena bio jednoobrazan, taje 
naime pretpostavka odgovarala ideji kulturnog i po¬ 
litičkog jedinstva slavenskih naroda u Podunavlju 
i na Balkanu. Najbolji dokaz takove kulturne, poli¬ 
tičke, a uz to i znanstvene orijentacije hrvatskih 
građanskih slojeva je u tome, što se je prva najviša 
kulturna i znanstvena ustanova kod Hrvata nazvala 
»Jugoslavenska akademija znanosti i umjetnosti«. 

Ideja jednoobraznog kulturnog i političkog 
razvitka ostala je kao apsolutna pretpostavka i 
onda kada je jedan dio hrvatskih građanskih slojeva 
počeo razvijati hrvatski građanski nacionalizam; 
s tom razlikom jedino, što su ovi pretpostavljali, da 
bu ne svi južni Slaveni, nego svi Hrvati, bez razlike 
kraja i društvenog sloja, prošli kroz jednoobrazan 
kulturni i politički razvitak. Ti su građanski slojevi 
naime identificirali svoj kulturni i politički razvitak 
sa kulturnim i političkim razvitkom čitavog naroda. 

Kad ovakav razvitak znanstveni, kulturni i po¬ 
litički kod hrvatskih građanskih slojeva imamo na 
umu, onda nam je sasvim razumljivo, da današnje 
znanstvene ideje i teorije, koje razbijaju dosadašnju 
jugoslavensku i dosadašnju hrvatsku građansku tra¬ 
diciju, naročito u društvenim naukama, izazivaju 
snažnu reakciju sa strane hrvatskih građanskih slo¬ 


jeva, bez obzira na njihovu današnju političku ori¬ 
jentaciju. Tako na primjer problem autohtone kul¬ 
ture Hrvata izaziva jednako snažno negodovanje i sa 
strane jednog dijela hrvatskih građanskih naciona¬ 
lista, kao i sa strane hrvatsko-jugoslavenskih na¬ 
cionalista. 

Osim jugoslavenskih tradicija postoje još i 
druge neke okolnosti, koje su također utjecale na 
dosadašnju kulturnu, političku i znanstvenu orijen¬ 
taciju hrvatskih građanskih slojeva. Tu dolazi u pr¬ 
vom redu utjecaj zapađno-evropske civilizacije, a 
onda posebno utjecaj samog katolicizma. 

Hrvati su teritorijalno položeni na graničnom 
području zapađno-evropske civilizacije. Na području, 
gdje je zapadno-evropska civilizacija zahvatila hr¬ 
vatske građanske slojeve, ali nije uspjela da prodre 
među hrvatsko seljaštvo. Time je nastao izvjestan 
antagonizam između hrvatskog grada i hrvatskog 
sela, jer hrvatski građanski slojevi, obuhvaćeni i 
zarobljeni shvaćanjima i načinom života zapadno¬ 
evropske civilizacije, nisu uvijek mogli da shvate 
vrijednosti one kulture, koju je očuvalo selo. 


n. 

U raspravljanju pitanja naše autohtone kulture, 
koju je očuvalo selo, i zapađno-evropske civilizacije, 
koja je zahvatila grad, moramo najprije postaviti 
oštru razliku između pučkog društva i tehnološkog 
društva, kao i' razliku između jednostavnog društva 
i složenog društva. Isto tako moramo biti na čistu 
s time, što je svrha društva, da bismo mogli sa 

gledišta te svrhe prosuđivati o vrijednostima poje¬ 
dinih kultura i civilizacija. 

Razlika između pučkog i tehnološkog društva 
je u stepenu tehničkog napretka,-u stepenu tehničke 
savršenosti. Pučko je društvo svako ono društvo 
gdje je napredak tehnički minimalan, dok je tehno¬ 
loško društvo svako ono društvo u kojemu je na¬ 
predak tehnike postigao relativno visoki stepen sa¬ 
vršenstva. Tako je zapadno-evropska civilizacija teh¬ 
nološko društvo, dok je naše selo pučko društvo. 

S druge strane jednostavno društvo je takovo 
društvo, kod kojega postoji minimum društvenog 
razlikovanja bilo u vertikalnom bilo u horizontal¬ 
nom pravcu, dok je složeno društvo takovo gdje po¬ 
stoji snažno naglašeno društveno razlikovanje i u 
vertikalnom i u horizontalnom pravcu. Društveno 
razlikovanje u vertikalnom pravcu to je na primjer 
razlikovanje društva na gornje i na donje slojeve, 
na one koji vladaju i one koji su vladani,. na eko¬ 
nomski jače i na one koji su ekonomski iskorisca- 
vani, itd. Društveno razlikovanje u horizontalnom 
pravcu je na primjer razlikovanje članova nekoga 
društva prema njihovom zanimanju, znanju, kulturi, 
vjeri, mišljenjima, ponašanju, odijelu, psihičkim 
osobinama, itd. Zapadno-evropska civilizacija je dru¬ 
štvo koje je vrlo oštro diferencirano i u horizon¬ 
talnom i u vertikalnom smjeru; to je prema tome 
složeno društvo, dok je naša autohtona kultura 
jednostavno društvo, jer je naše selo ostalo mini¬ 
malno diferencirano i u vertikalnom i u horizontal¬ 
nom smjeru. 

Međutim moramo već ovdje napomenuti, da nije 
svako jednostavno društvo jednako, nego da i među 


tim društvima, kao i među složenim društvima 
mogu postojati velike razlike u pitanju društvenog 
uređenja, ekonomske i političke organizacije, raspo¬ 
djele dobara, rodbinskih odnosa, sistema odgoja, 
društvene sigurnosti, izgrađivanja ličnosti, religioz¬ 
nih i moralnih shvaćanja, itd. Tako i u hrvatskom 
selu, koje je organizirano kao jednostavno i kao 
pučko društvo, možemo naći kulturnih razlika, koje 
su nastale uslijed raznih okolnosti u kojima se 
hrvatsko selo nalazilo i uslijed raznih utjecaja ko¬ 
jima je hrvatsko selo bilo podvrgnuto od doselji- 
vanja u Podunavlje i na Balkan pa sve do danas. 

Zapadno-evropska civilizacija, koja je po svom 
sastavu tehnološko i složeno društvo, potpuno je za¬ 
hvatila građanski elemenat u hrvatskim krajevima. 
Ta je civilizacija nastala poglavito spajanjem ele¬ 
menata stare grčke kulture, stare rimske kulture, 
kršćanstva, semitske kulture i kultura raznih ger¬ 
manskih naroda. Njena je naročita zasluga što je 
omogućila veliki tehnički napredak, što je razvila 
trgovinu, promet i međunarodne veze, a s time i 
svjetsku orijentaciju, kao i veliku akumulaciju bo¬ 
gatstva, odnosno veliko nagomilavanje dobara. Me¬ 
đutim s druge strane, ta se kultura i' civilizacija 
ističe velikom nejeđnakošću u raspodjeli dobara, 
snažno razvijenim egccentrizmom u individualnim i 
u međunarodnim odnosima, velikom krvožeđnošću i 
ratobornošću, kao i pomanjkanjem razvijenijih hu¬ 
manih osjećaja i osjećaja pravičnosti. Povijest te 
civilizacije u stvari je povijest međusobnog ubijanja 
i istrebljivanja u interesu pojedinaca i u interesu 
manjih skupina. K tome je u toj civilizaciji neobično 
razvijen osjećaj superiornosti, osjećaj nadmoćnosti 

pojedinih kultura i naroda nad drugim kulturama i 
narodima, tako da pripadnici zapadno-evropske> ci¬ 
vilizacije na narode i pojedince koji pripadaju d 
gim kulturama ili za koje smatraju da nisu dovoljno 
»civilizirani« gledaju sa velikim prezirom. S timu 
vezi je i neshvaćanje, a često i prezir naših gra¬ 
đanskih slojeva za potrebe seljaka i za njihovu 

PUC Ako k cijenimo civilizaciju sa gledišta sreće i lič¬ 
nog Zadovoljstva što većeg broja njegov^ clmiova, 
onda je zapadno-evropska civilizacija as 
društvo, u 

svoje^zadovoljstvo uglavnom putem iskonscavanja 
svih ostalih članova društva i na njihovu štetu, 
zgodne posljedice zapadno-evropske civilizacije p 
narode koji još nisu izgubili ili potpuno napustili 
‘svoju vlastitu autohtonu kulturu, tako su očite, d 
si danas mnogi sociolozi bave problemom, kako da 
se očuvaju razne autohtone kuiture od zarazenja 
ranadno-evropskom civilizacijom. Pokucaji, da s 
prenese samo tehnički nap r edak_zapadp« = ke 
civilizacije, ali bez duhovne sateme U OT.1zacije^ 
već su učinjeni po odobrenju holandeske vlade 
njenim kolonijama. U vezi s takovim P<*uSajun 
snriečavan je dolazak misionarima bno ko.e vjere, 
ie P r SU Misionari uvijek bili preteče širenja tuđih 
kulturnih shvaćanja; na toj su podlozi ujođema^i- 
vaU i ekonomski i moralno iskonscavanl od stra 
nača, i ako to nije bio cilj misionara. ) 

r=r.s ssspjss 

Univ. of Cbicago, 1935—^6, 


Razbijanje starih shvaćanja i starih navika, na¬ 
ročito ako se to izvodi naglo i bez promišljenog 
plana, u stanju je da izazove nepoželjne psihičke i 
društvene posljedice. Te posljedice dovode često do 
izumiranja autohtonog stanovništva, a dotle su uro¬ 
đenici samo plijen stranih trgovaca i zavojevača. 


m. 

Hrvati su usprkos toga što su prihvatili krš¬ 
ćanstvo i islam, usprkos toga što su prešli kroz za- 
padno-evropski i kroz islamski feudalni poredak i 
usprkos toga što ih je djelomično zahvatio kapita¬ 
listički 1 sistem, ipak održali sve do danas mnoge 
osobine svoje izvorne i samorodne kulture. Već smo 
napomenuli, da ta autohtona kultura nije jedno¬ 
obrazna, jer su se Hrvati našli na području na ko¬ 
jem su se križali mnogovrsni kulturni utjecaji i razni 
dijelovi Hrvata živjeli su u najrazličitijim okolno¬ 
stima. Međutim zadatak je sociologa i političara, da 
putem odgoja, putem političkih pokreta i putem dru¬ 
štvenog uređenja propagiraju baš onakove osobine 
naše vlastite kulture, koje će najbolje omogućiti 
sreću i lično zadovoljstvo najvećem broju Hrvata. 

Ako uporedimo dva naša izvorna društvena si¬ 
stema: zadružni i plemenski, 3 ) odmah će nam biti 
jasno, koji od ta dva različita društvena uređenja 
bolje odgovara postavljenom cilju. Zadružni je si¬ 
stem zasnovan na kooperaciji, na saradnji svih čla¬ 
nova u cilju ekonomske, političke i moralne zaštite 

s ) Uporedi Dinko Tomašić: Društveni razvitak Hrvata, 
Zagreb, 1936. 

podjednako svih članova zajednice. Zato kažemo da 
je to sistem ekonomske i političke demokracije. Taj 
sistem pruža maksimum sigurnosti svojim članovima 
i zato takovo društveno uređenje izgrađuje duševno 
uravnotežene ličnosti, odgaja smisao za društvenu 
pravdu, smisao rada i saradnje za zajedničko dobro, 
razvija humane osjećaje i težnju za miroljubivim 
odnosima sa drugim društvenim zajednicama. 

Plemensko društveno uređenje naprotiv osno¬ 
vano je na egocentričnoj i na kompetitivnoj pod¬ 
lozi. U takovom društvenom uređenju pojedinci se 
individualno natječu sa svrhom unapređivanja svojih 
ličnih ciljeva često bez obzira na zajedničko dobro 
zajednice. Uslijed toga u tom društvu nema ni eko¬ 
nomske ni političke ni moralne sigurnosti za veliki 
dio njegovih članova. U tom društvu su i imovina 
i vlast nejednako podijeljene, a i moral i društveni 
ugled su različiti kod raznih članova i skupina toga 
društva. 

Radi toga se plemensko društvo približuje 
složenom društvu u tome što i u plemenskom kao i 
u svakom složenom društvu postoji vrlo naglašena 
vertikalna diferencijacija. I plemensko društvo se 
dijeli na gornje i donje slojeve; to su ugledni rodovi 
i neugledni rodovi. Plemensko se društvo dijeli na 
vladajuće i vlađane; vladajući su one kuće kojima 
po nasljednom redu pripada vlast u rodu i plemenu, 
a svi ostali su vladani. Isto se tako plemensko diu- 
štvoi dijeli na ekonomski jače i ekonomski iskoriš- 
ćene. Vodeće kuće i jaki rodovi su ekonomski jači i 
oni ekonomski iskorišćavaju manje ugledne kuće i 
naročito slabije rodove. 


Međutim plemensko se društvo razlikuje od slo¬ 
ženih društava u tome što nema u njemu nikakovog 
razlikovanja u horizontalnom pravcu, to jest svi 
članovi plemena posjeduju istu kulturu, isto znanje, 
imaju jednake navike i običaje, jednaku vjeru, isto 
zanimanje i jednaku nošnju. Uslijed velike vertikalne 
diferencijacije, individualističkog sistema odgoja 
i pomanjkanja jače psihičke discipline, ovo društvo 
favorizira razvijanje duševno neuravnoteženih i 
agresivnih pojedinaca, koji svi teže za isticanjem 
i za vodećim ulogama u društvu, pa je oteščan ko¬ 
operativni rad u interesu čitave zajednice. 

To međutim ne znači, da svi članovi plemenskog 
društva posjeduju takove duševne osobine. Spome¬ 
nute duševne osobine u stvari su osobine vodećih 
slojeva u plemenskom društvu, a naročito su to 
osobine članova uglednih kuća, kojima po nasljed¬ 
stvu pripada ekonomsko i političko vodstvo. Baš 
radi tih okolnosti pripadnici donjih slojeva našeg 
plemenskog društva često su se fizički opirali poli¬ 
tičkom i ekonomskom iskorišćavanju sa strane vo¬ 
dećih kuća i uglednih rodova, a to objašnjava mnoge 
događaje iz najranije političke povijesti Hrvata. 

Osim ova dva glavna autohtona kulturna si¬ 
stema mogu se naći kod Hrvata još i ostaci i utje¬ 
caji kulture romaniziranih balkanskih stočara 
(Vlaha). Njihova društvena organizacija još nije 
dovoljno ispitana, ali se može uglavnom reći, da su 
ove skupine bile nomadske, da je kod njih indivi¬ 
dualizam bio vrlo razvijen i da su neki oblici nji¬ 
hove društvene organizacije bili više privremenog 
značaja, pa prema tome njihova društvena organi¬ 
zacija nije bila niti dovoljno razrađena niti dovoljno 

učvršćena ili stabilna. Ovi su nomadi bili djelomično 
asimilirani od Srba, a djelomično od Hrvata, ali je 
razumljivo, da su u toku asimilacije u nekim kraje¬ 
vima mogli ostati jači ili slabiji utjecaji ovog no- 
madsko-inđividualističkog društva. 

IV. 

Nacionalizam kao društveni pokret, koji teži za 
što jačom integracijom svih dijelova jednoga na¬ 
roda, bit će najuspješniji i najtrajniji onda, kada 
je u stanju da svojom sađržinorn odgovara shvaća¬ 
njima i zadovoljava potrebe što većeg broja članova 
toga naroda. Zato je i razumljivo, da je hrvatski 
seljački pokret kao nacionalni pokret imao daleko 
više uspjeha nego ijedan drugi politički i socijalni 
pokret kod Hrvata. Seljački je naime pokret za, 
osnovu svoje političke ideologije i društvene filozo¬ 
fije uzeo elemente naše autohtone zadružne kulture, 
a društvena organizacija i shvaćanja te kulture naj¬ 
bolje odgovaraju interesima i težnjama najvećeg 
broja Hrvata, a naročito interesima i težnjama hr¬ 
vatskog seljaštva, radništva i maloga građanstva. 

I građanski su slojevi kod Hrvata izgrađivali 
svoje nacionalističke ideologije. Međutim ti su slo¬ 
jevi bili potpuno zarobljeni shvaćanjima zapadno¬ 
evropske civilizacije i njenom društvenom organi¬ 
zacijom, a nisu poznavali i prezirali su kulturu sela; 
njihovi pokreti i ideologije nisu bili ništa drugo nego 
kopija zapadno-evropskih nacionalističkih pokreta i 
drugih političkih i političko-religioznih pokreta, pa 
su morali doživjeti potpuni slom, jer ti pokreti ne 


odgovaraju niti interesima a niti shvaćanjima naj¬ 
većeg broja Hrvata. 

Ne samo to, nego su ti pokreti ponekad bili 
upereni direktno protiv interesa hrvatstva, jer su 
težili ili da cijepaju Hrvate ili da ih iskoriste u in¬ 
teresu tuđih nacionalističkih pokreta. 

Tako je na primjer težnja izvjesnih građan¬ 
skih slojeva, da izjednače hrvatstvo i katolicizam, 
vrlo pogibeljna sa gledišta hrvatskih nacionalnih 
interesa. Nema sumnje da veliki dio Hrvata pripada 
katoličkoj vjeri, ali isto tako jedan dio Hrvata pri¬ 
pada islamu i drugim vjerama. Izjednačiti hrvat¬ 
stvo i katolicizam znači odreći se bosanskih Hrvata 
muslimana. Osim toga katolicizam je samo jedan od 
mnogih elemenata hrvatske narodne kulture, ali to 
nije niti njen osnovni niti njen najvažniji elemenat; 
vidjeli smo naprotiv, da su kod Hrvata baš elementi 
one kulture, koja je postojala još prije katolicizma, 
uzeti kao podloga najjačeg i najvećeg hrvatskog 
političkog i društvenog pokreta, a prema tome i kao 
podloga hrvatskog nacionalizma. Poznato je k tome, 
da je katolicizam univerzalni pokret, dok je nacio¬ 
nalizam lokalni pokret; izjednačiti katolicizam sa 
hrvatstvom značilo bi staviti hrvatstvo u službu 
univerzalnih težnja katoličke crkve. 

S druge pak strane neki su građanski slojevi 
kod Hrvata, u nedostatku poznavanja autohtone 
kulture hrvatskog seljaštva, uzeli kao podlogu svoje 
nacionalističke ideologije elemente germanske au¬ 
tohtone kulture ili elemente srpske autohtone kul¬ 
ture. S tim u vezi su jedni pokušah da hrvatskom 
nacionalizmu postave kao podlogu nordijski mit, to 
jest ideju o gotskom podrijetlu Hrvata i mit o su- 

periornosti germansko-nordijske rase, a drugi su opet 
htjeli da kao podlogu hrvatsko-jugoslavenskog na¬ 
cionalizma postave kosovski mit, junačku narodnu 
pjesmu i ideju o superiornosti dinarskog tipa. Tako 
je hrvatski građanski nacionalizam, u pomanjkanju 
vlastite podloge i čvrste osnove, na kojoj bi se mo¬ 
gao razvijati, doživio potpuni slom. 

V. 

Svaki se građanski nacionalizam služi kao sred¬ 
stvom nacionalističke propagande uljepšavanjem 
narodne prošlosti, stvaranjem mitosa o narodnom 
geniju i propagiranjem ideje o potrebi solidarnosti 
svih društvenih slojeva u nacionalnom interesu. 
Nema sumnje, da sve ovo pomaže razvijanju nacio¬ 
nalne svijesti, ali taj način gledanja na narodnu pro¬ 
šlost i na narodnu sadašnjost isto tako služi odr¬ 
žavanju dominacije građanskih slojeva nad ostalim 
slojevima; kod Hrvata to znači dominaciju neznatne 
manjine nad golemom većinom naroda. Zato je 
hrvatski seljački pokret u propagiranju nacionalne 
svijesti kod Hrvata išao drugim putem. Ovaj pokret 
kritički gleda na prošlost i kritički gleda na sada¬ 
šnjost, ali istovremeno razvija ideologiju, koja može 
zadovoljiti i osjećaje i interese najvećeg broja Hr¬ 
vata. Iz tih razloga je hrvatski seljački pokret 
stvarno prvi integrirao sve dijelove Hrvata i po¬ 
vezao ih u jednu cjelinu osjećaja i interesa u pravcu 
njihove političke, ekonomske i kulturne emanci¬ 
pacije. 


ZADRUŽNA KULTURA I HRVATSKI 
SELJAČKI POKRET 1 ) 


Antun Radić je protumačio i shvatio kulturu kao 
život, način života, t. j. kao skup svih društvenih 
odnosa, svih mišljenja, shvaćanja i ponašanja neke 
određene skupine. Prema ovome shvaćanju svaka 
ljudska zajednica i svaki narod izgrađuje svoju 
vlastitu kulturu koja najbolje odgovara njegovim, 
težnjama i potrebama. Međutim svaki je narod, pa 
i hrvatski, sastavljen od različitih skupina i svaka 
od tih skupina nastoji više ili manje da svoja shva¬ 
ćanja i svoje interese nametne ostalima. Te se 
protivnosti naročito zapažaju u kulturnim razlikama 
između sela i građa: »Gospoda imaju svoju, narod 
svoju kulturu«, kaže Antun Radić. Grad živi svojim 
posebnim životom, različitim od života sela, pa su 
i shvaćanja i težnje grada često takove da dolaze 
u protivnost sa potrebama, težnjama i shvaćanjima 
sela. 

Najveća neprilika je u tom, što se grad često 
povađa za mislima i shvaćanjima tuđih naroda, a ne 
pozna i ne mari za potrebe i težnje okolnog sela, 
dakle ne zna za potrebe i težnje svoga vlastitoga 
naroda; otuda potječe i sukob između grada i sela i 
otuda često potpuna zapuštenost našega sela isto¬ 
vremeno dok se gradovi po svom vanjskom izgledu, 
po svojim ustanovama i po udobnosti, kao i po svom 
načinu i standardu života, ne razlikuju od najrazvi¬ 
jenijih gradova u zapadnoj Evropi. 

1 ) Štampano u »Pregledu«, Sarajevo, juli-august, 1937. 

Ove je razlike između građa i sela, a na štetu 
sela, vrlo dobro zapazio već Ante Starčević: 2 ) »Gra¬ 
đani, uopće, imaju mnogo i lepa znanja i eto dosta 
imanja, i svu vlast u šaka ... a seljani su bez imanja 
i bez znanja, dakle bez prava, prem najviše rade i 
terpe za dobro općenito«. Ali braća Radići su bili 
prvi, koji su ove misli postavili kao temelj svoje 
politike i koji su započeli organizaciju čitavog hr¬ 
vatskog puka t. j. seljaka, radnika i malih građana, 
dakle svih onih, koji su do tada bili »bez imanja, 
bez znanja i bez vlasti«, a u cilju da se država or¬ 
ganizira i upravlja ne samo u interesu bogatih i 
školovanih građana, nego u prvom redu u interesu 
puka, a naročito u interesu seljaka: »Naša stranka 
zove se i pučka, zato što je glavna njezina misao 
to: da i puk... ima pravo u državi odlučivati po 
svojem mišljenju i po svojim potrebama... i to 
treba posebice istaknuti zato, što sve dosadašnje 
hrvatske stranke priznavaju, a i vode takvu poli¬ 
tiku, koja na pučko ili narodno mišljenje gleda malo, 
ili pače nimalo, ili drugim riječima: sve dosadašnje 
hrvatske stranke vode više manje tako zvanu »go¬ 
spodsku politiku« (program Hrvatske pučke se¬ 
ljačke stranke iz 1905). 

Međutim da bi se mogla država organizirati i 
upravljati tako, da to najbolje odgovara mišljenjima 
i potrebama puka, a naročito seljaštva, potrebno je 
znati kako živi narod, naročito kako žive najširi 
narodni slojevi, seljaštvo i radništvo, i koje su nji¬ 
hove potrebe i težnje. Radi toga se već u prvom 
programu seljačke stranke traži, da se u školama. 


2 ) Antun Starčević, Ustavi Francezke, Zagreb, 1888. 


osim dosadašnjih predmeta, mora učiti još i: a) po¬ 
znavanje naroda i njegova života; b) društveni raz¬ 
voj čovječanstva (historijska sociologija) osobito u 
Slavena u svezi s njihovom povješću ...« 

Antun Radić je bio prvi, koji je počeo sa sakup¬ 
ljanjem gradiva o životu i kulturi hrvatskog selja¬ 
štva i rad koji je on započeo i danas se nastavlja, te 
je u Zbornicima Akademije znanosti u Zagrebu sa¬ 
kupljeno vrlo mnogo podataka potrebnih za prou¬ 
čavanje života, potreba i težnja, dakle za proučava¬ 
nje kulture hrvatskog puka. Svoje poznavanje na¬ 
roda braća Radići su vrlo dobro primijenili kod iz¬ 
građivanja osnovnih misli i načela hrvatskog seljač¬ 
kog pokreta i zato se te misli i načela i ne mogu 
valjano ocijeniti u čitavom njihovom opsegu, dubini 
i dalekosežnosti bez poznavanja hrvatske pučke i 
seljačke kulture. 

I Antun Starčević i braća Radići bili su seljačka 
djeca, sinovi seljaka; ali je od osobite važnosti to, 
da su i Ante Starčević i braća Radići rođeni u se¬ 
ljačkim kućnim zadrugama i u krajevima gdje je 
zadružni život još bio razvijen, iako je već bio po¬ 
čeo opadati uslijed prodiranja ekonomskog i dru¬ 
štvenog sistema zapadnoevropskog kapitalizma. I 
Antun Starčević i braća Radići su dakle mogli da u 
svojoj najužoj sredini i od svojih najranijih dana 
promatraju i jedan i drugi način društvene orga¬ 
nizacije i da upoređuju njihove prednosti i njihove 
nedostatke. Antun Starčević je običavao naglašavati, 
da svoja shvaćanja, svoj moralni i politički razvi¬ 
tak duguje u prvom redu onome što je vidio i nau¬ 
čio u zadruzi gdje se je rodio, čitav svoj politički 
sustav izgradili su tako i braća Radići na osnovu 

svog neposrednog iskustva u zadružnom životu i u 
najužem doticaju sa seljaštvom, proučavajući nje¬ 
gove potrebe, njegove misli i njegove težnje. Na tom 
temelju oni su izgrađivali takav politički sustav, za¬ 
mišljali su takovu državnu organizaciju, koja bi 
najbolje zadovoljila potrebama najširih narodnih 
slojeva. 

Temeljno je načelo tog društvenog sustava, za¬ 
mišljenog od braće Radića: politička i ekonomska 
demokracija. Politička se demokracija po tom su¬ 
stavu sastoji u vladi puka, u vladi najširih slojeva, 
koju oni vrše preko zastupnika, izabranih neposred¬ 
nim, tajnim i općim glasanjem, ali što se tiče život¬ 
nih potreba naroda, tu ima narod dati svoju pri¬ 
volu ravno pojedinačnim glasom (refe¬ 
rendum), a to znači neposredna demokracija, dakle 
najširi sustav demokracije, koji se uopće dade za¬ 
misliti i izvesti; takva neposredna demokracija bila 
je najdosljednije provedena u našem narodu baš u 
kućnim zadrugama, gdje su svi domari birali 
gospodara i gospodaricu na određeno vrijeme ili 
dotle dok je upravljao prema njihovim željama 
i potrebama. S tim u vezi i Stjepan Radić traži u 
općinskim skupštinama za svakog predstavnika se¬ 
ljačke obitelji toliko glasova, koliko je u obitelji 
duša, a seljačku državu zamišlja kao slobodnu za¬ 
jednicu slobodnih domova. 

Drugo temeljno načelo seljačkog pokreta je eko¬ 
nomska demokracija, koja se sastoji u zahtjevu, da 
je jedino lični rad i lična zasluga osnova društvenih 
razlika i da svakome pripadaju potpuni plodovi 
njegova rada. Razumije se, da ekonomska demokra¬ 
cija ne bi bila potpuna bez zaštite nejakih i nemoć¬ 


nih i zato Stjepan Radić u programu seljačke 
stranke od 1921. traži sveopće osiguranje, tako da 
nitko bez svoje krivnje ne ostane bez sred¬ 
stava za život. 

Kao i političku, tako i ekonomsku demokraciju 
nalazimo najdosljednije provedenu u seljačkoj za¬ 
druzi, naročito u onom njenom obliku koji u Hrvat¬ 
skom Zagorju i drugim nekim krajevima nazivlju 
skupčina. U takvom tipu kućnih zadruga po¬ 
stojala je potpuna politička i ekonomska demokra¬ 
cija. U skupčini je vlast bila u rukama svih do¬ 
mara, a izabrani gospodar i gospodarica nisu uživali 
nikakvih posebnih prava — bili su jednaki ostalima. 
Tu je vrijedilo načelo: »tko nije pri djelu, nije ni pri 
jelu«. Ali je rad bio tako podijeljen, da se je vo¬ 
dilo računa o fizičkim mogućnostima i o iirrmim 
sposobnostima, a naročitu zaštitu su uživala djeca 
i starci bez razlike spola, zatim trudne žene i po- 
rodilje. 

Najveća zapreka ostvarenju seljačke države bila 
su uvijek ona gospoda, koja su tuđe misli i svoje 
interese pretpostavljala potrebama, željama i shva¬ 
ćanjima puka, a naročito seljaštva. Zato ideolozi se¬ 
ljačkog pokreta i naglašavaju, da je seljaštvo na¬ 
rod, a to ne znači drugo, nego da duhovna i mate¬ 
rijalna dobra najširih narodnih slojeva moraju biti 
mjerilo i putokaz opće narodne politike. 

hrvatsko seljaštvo i zapadno- 

EVROPSKA CIVILIZACIJA 1 ) 


I. 

Za posljednjih nekoliko desetljeća u čitavom je 
svijetu ekonomska, politička i kulturna premoć 
građanskih slojeva uzdrmana i pokolebana zbog^po¬ 
kreta širokih narodnih slojeva. Ti su slojevi sj 
strane postali svijesni, da ih građanska manjina i 
ekonomski i politički iskorišćava zato, da stati i ma 
uređuje svoje uže interese; s druge su opet strane 
Hojevi došli do svijesti, da bi organiziranjem i 
8 pomoću sredstava, koja im pruža moderna demo¬ 
kracija mogli preuzeti vlast od građanske manjine 
f urediti državu tako, da ona što bolje odgovara 
shvaćanjima i interesima puka. 

Građanska manjina, u opasnosti da izgubi vlast 
i ekonomske prednosti, reagirala je na dva načina 
da bi suzbila težnje širokih narodnih slojeva: jedan 
način je bio s pomoću snažno razvijene protupro- 
pagande, a drugi je bio dokidanjem P^tojmh de¬ 
mokratskih ustanova. Protupropaganda koju je 
povela građanska manjina da bi održala svoj p - 
vlašćeni položaj, sastojala se u prikazivanju .opa¬ 
snosti. koja tobože prijeti .kulturi«, t j. zapadno¬ 
evropskoj civilizaciji pod pritiskom težnja i za¬ 
htjeva seljaka i radnika. Najjače je isticana »ko¬ 
munistička opasnost«, ali ne toliko ra sa 

i) Štampano u »Savremeniku«, studeni, 1937. 

stvarne mogućnosti prodiranja marksističkih ideo¬ 
logija, koliko radi borbe protiv demokratskih usta¬ 
nova, jer je demokracija sistematski prikazivana 
kao takovo društveno uređenje, koje tobože u sebi 
krije »klicu boljševizma«. Logički rezultat te pro¬ 
pagande bio je zahtjev, da se vladajuća građanska 
manjina i dalje održi na vlasti bilo kakovim sred¬ 
stvima, jer je ta manjina sebe smatrala kao jedinog 
tvorca »kulture« i jedinu zaštitu od »komunističke 
opasnosti«. 

Ta protupropaganda nije mogla imati nikakva 
odjeka u širokim narodnim slojevima, jer su baš oni 
imali više štete negoli koristi od »kulture«, koju su 
propagirali povlašćeni građani. Ali ta je protu¬ 
propaganda, imala naročito utjecaja na neke 
građanske slojeve, to jest na one, koji su sebe 
htjeli izdići iznad širokih narodnih slojeva, da bi se 
đovinuli vlasti i povlastica, koje su uživali gornji 
građanski slojevi. Tako su neki građanski slo- 
jevi, a i jedan dio malog građanstva, postali naj¬ 
jača podrška raznih diktatorskih, autoritativnih, 
totalitarnih i fašističkih režima; ti su režimi pod iz¬ 
govorom, da je postojeći politički i kuturni poredak 
u opasnosti, oborili demokratske ustanove i tako 
znatno oteščavali širokim narodnim slojevima mo¬ 
gućnost da preuzmu vlast u svoje ruke. 

Što se tiče Hrvata i njihove tako često isticane 
pripadnosti Zapadu, potrebno je bilo iznijeti na vi¬ 
djelo, što' zapravo znači ta zapađno-evropska civi¬ 
lizacija za Hrvate; a naročito što ona znači za hr¬ 
vatsko seljaštvo, koje je kudikamo najjači sastavni 
dio najširih narodnih slojeva Hrvata. Potrebno 
je osim toga raspraviti, da li je sa gledišta interesa 

najširih narodnih slojeva vrijedno, da se ta »pri¬ 
padnost Zapadu« održi i da li je vrijedno, da se u 
interesu održanja zapadno-evropske civilizacije i Hr¬ 
vata do kin u demokratske ustanove i onemogući 
demokratsko društveno i državno uređenje. 

Prvi je bio Antun Radić koji je definitivno dao 
nepovoljan sud o utjecaju zapadno-evropske civiliza¬ 
cije na kulturni razvitak Hrvata, a naročito hrvat¬ 
skog seljaštva. To je dalo poticaja njegovim sljed¬ 
benicima, da se bore protiv negativnih kulturnih 
utjecaja zapadno-evropske civilizacije na taj način, 
što su propagirali održanje autohtonih kulturnih 
osobina hrvatskih seljaka. Organizacioni oblik tih 
nastojanja jest »Seljačka Sloga«, koja je u neko¬ 
liko godina svoga rada pokazala vrlo pozitivne re¬ 
zultate u smislu svojih nastojanja. 

Međutim nije utjecaj zapadno-evropske civiliza¬ 
cije bio nepovoljan po interese seljaštva samo s kul¬ 
turne strane; taj je utjecaj bio isto tako razoran i 
na ekonomskom području. To su davno zapazili 
ideolozi hrvatskog seljačkog pokreta i tražili 
najpodesniji način, da zaštite seljaštvo od negativ¬ 
nog ekonomskog utjecaja Zapada. Današnji organi¬ 
zacioni oblik tih nastojanja na ekonomskom po¬ 
dručju jest »Gospodarska Sloga«. U smislu rada 
»Gospodarske Sloge« izdao je nedavno Rudolf Bi- 
ćanić raspravu o »Agrarnoj krizi u Hrvatskoj 

1873 _1895«. Ta je rasprava zapravo znanstveni 

dokumenat o destruktivnom djelovanju zapadno¬ 
evropske civilizacije na gospodarski razvitak hrvat¬ 
skog seljaštva. 


n. 

Prije prodora zapadno-evropske civilizacije u 
hrvatske krajeve u njezinom kulturnom i ekonom¬ 
skom obliku hrvatsko je seljaštvo živjelo podije¬ 
ljeno u glavnom u dva kulturno-ekonomska podru¬ 
čja. Jedno je bilo područje na kojemu je postojala 
poljoprivredna i stočarska samodostatna (autarhi- 
čna) ekonomska organizacija i zadružno društveno 
uređenje; drugo je bilo područje na kojemu je pre¬ 
vladavalo ekstenzivno stočarenje, a poljoprivreda 
bila je od manjeg značenja. Na tom drugom po¬ 
dručju je prevladavalo u početku plemensko društvo, 
a kasnije patrijarhalno društveno uređenje. 

Na drugom je mjestu bilo govora o> utjecaju 
zapadno-evropske civilizacije na ta dva naša autoh¬ 
tona kulturna područja, a ovdje ćemo raspraviti 
utjecaj te civilizacije na ta dva naša osnovna eko¬ 
nomska područja. 

Feudalni poredak nije mijenjao temelje ekonom¬ 
ske organizacije krajeva kojima je on bio nametnut. 
To je bilo zato, jer je struktura feudalnog društva 
bila vojničkog i svećeničkog karaktera, a ni jedan 
ni drugi od ta dva društvena sloja nije bio intere- 
siran na uvećavanju proizvodnje zbog stvaranja 
kapitala, nego u prvom redu zbog iskorišćavanja se¬ 
ljaka za vojničke i svećeničke konsumne i fiskalne 
potrebe. Te konsumne i fiskalne potrebe plemstva i 
svećenstva mogle su biti više manje zadovoljene i 
na podlozi one ekonomske organizacije, koju su feu¬ 
dalni slojevi zatekli onda, kada su se nametnuli se¬ 
ljaštvu, pa prema tome nije ni bilo potrebno da se 
dira u tu postojeću ekonomsku organizaciju sela, 

nego samo da se ta organizacija onakova, kakova 
je bila zatečena, iskoristi za potrebe viadajućih slo¬ 
jeva. S tih razloga je naša autohtona ekonomska 
organizacija ostala netaknuta sve do propasti feu¬ 
dalizma, a djelomice je u nekim našim krajevima 
ostala neporemećena sve do danas. 

Prodiranje zapadno-evropske civilizacije kod nas 
znači zapravo obaranje feudalnog poretka, rušenje 
naše autohtone društvene organizacije i uvađan je tr¬ 
govačke civilizacije, kapitalističkog poretka i biro¬ 
kratske države. 

Zapadno-evropska civilizacija je svoju trgovačku 
stranu naslijedila od starog Rima. Rim je sa te 
svrhe Zapadnu Evropu snabđio svojim sistemom 
građanskog privatnog prava, kome je temeljna 
podloga nepovredivost i potpuna nevezanost indi¬ 
vidualnog vlasništva i puna zaštita posjednika. Već 
je stari Rim za svoje trgovačke svrhe podjarmiji- 
vao narode, da bi osvajao tržišta i izgladio pio- 
metne veze, kopnene i vodene putove, pa je, da 
održi taj imperijalni sistem, razvio i golemu admi¬ 
nistraciju vojničkog karaktera. Na sličnoj podlozi 
se je razvio i zapadno-evropski kapitalizam, koji ,k 
počeo- sa razvijanjem i osvajanjem tržišta i doveo 
do »moderne«, to jest do birokratske i centralisti¬ 
čke države. 

Pod pritiskom zahtjeva za razvijanjem trgovine 
i za osnivanjem centralističke i birokratske države 
Oboren je .i u gornjoj Hrvatskoj feudalni poredak. 
Feudalni je poredak u Hrvatskoj oboren odozgo, 
iz Beča, oboren je naglo i bez prethodne pripreme, 
a pod pritiskom revolucionarnih pokreta širokih na¬ 
rodnih slojeva unutar monarhije, tako da još i da¬ 


nas seljaštvo u tim krajevima strada, što je poslje¬ 
dica te nagle promjene iz feudalne u građansku 
državu. 

Prva i najrazornija posljedica te nagle promjene 
društvenog poretka bila je u tome, da je razorena 
autohtona seljačka gospodarska autarhija, razo¬ 
rena je velika kućna zajednica, skupčina, koja 
je bila organizirana na načelu kolektivne proizvod¬ 
nje u cilju podmirivanja kolektivnih potreba čla¬ 
nova kućne zajednice. »Moderna« država tražila je 
reorganizaciju čitave proizvodnje, ne sa svrhom 
podmirivanja kućnih potreba, nego u prvom redu 
sa svrhom podmirivanja potreba tržišta, trgovine, 
pa makar kraj toga stradala lična potrošnja samih 
proizvađača. 

Tu reorganizaciju proizvodnje postigla je »mo¬ 
derna« država na više načina, ali u prvom redu opo¬ 
rezivanjem seljačkih gospodarstava. U feudalnom 
poretku seljaci su davali feudalnoj gospodi jedan 
dio svojih proizvoda; prema tome količina davanoga 
bila je uvijek zavisna o količini godišnjeg dohotka, 
pa je tako seljak bio osiguran, da će podmiriti 
svoje potrebe. Međutim građansko-birokratska dr¬ 
žava trebala je ne seljačke proizvode, nego gotov 
novac. Taj je novac trebao, da se podmiri brojno 
činovništvo, da se razviju gradovi i da se izgrade 
moderna saobraćajna sredstva. Nije se više vodilo 
računa o godišnjem dohotku seljaka i o podmiri¬ 
vanju njegovih potreba. Seljak je bez obzira na 
svoj prirod i bez obzira na to, da li je njemu ostalo 
dovoljno da podmiri svoje najnužnije potrebe, mo¬ 
rao plaćati porez u gotovu novcu, jer ako ga nije 

platio, država mu je poslala egzekutore i prodala 
njegovu siromaštinu. 

Ne samo da je građansko-birokratska država 
utjerivala porez od seljaštva bez obzira na njegove 
potrebe, nego je taj porez bivao sve veći. Seljak je 
morao da prodaje svoje proizvode na tržištu, da bi 
došao do gotova novca. Međutim prema podacima, 
koje iznosi Bićanić, cijene su seljačkih proizvoda 
baš u to doba stalno padale, tako da je cijena pše¬ 
nice u toku od 22 godine pala za dvije trećine, od 
15 na 5 forinti. Seljak je morao sada za isti porez 
prodati tri puta više pšenice. Međutim uslijed po¬ 
rasta nominalnog poreza u tom razdoblju, a isto¬ 
vremenog pada cijena poljoprivrednih proizvoda, se¬ 
ljak je zapravo plaćao pet puta veći porez, a to je 
značilo da je morao prodati pet puta više svojih 
proizvoda. Razumije se, da je osim tog izravnog 
poreza seljak plaćao još i neizravni porez u mono¬ 
polima i u raznim davanjima feudalne prirode, kao 
što je na pr. lukno. 

Na taj način je građanska država oporezivanjem 
»razvijala trgovinu i promet«. Razvijao se tako ka¬ 
pitalizam, uvećavalo se činovništvo i gradovi, raz¬ 
bijala se autarhijska seljačka kolektivna zajednica; 
seljaštvo je moralo sve svoje energije da utroši 
u proizvodnju za tržište, napušten je kućni obrt, 
počeli se kupovati jeftini i neukusni industrijski 
proizvodi, napuštena je stara autohtona kultura, na¬ 
pušten stari moral, počelo je gramženje za nov¬ 
cem, nastale su ekonomske razlike na selu, siroma¬ 
šnije seljaštvo je bivalo sve slabije hranjeno i fi¬ 
zički je propadalo, pojavili se seoski lihvari, za¬ 


vladao novac, uvlačila se zapadno-evropska civili¬ 
zacija. 
t- 

ju 

f HL 

Osim spomenutih pojava, koje su bilo djelomično 
bilo potpuno prodrle u naša sela, ima još jedna 
pojava, koju dugujemo zapadno-evropskoj civiliza¬ 
ciji i kojoj treba obratiti posebnu pažnju. To je 
pojava ograničavanja poroda. 

Možemo ustvrditi, da seljaštvo uopće gleda na 
djecu kao na buduću radnu snagu, kao na neku 
vrstu osiguranja u starosti, bolesti i iznemoglosti ro¬ 
ditelja. U zadružnom životu se od roditelja, koji su 
imali odraslu djecu, sposobnu da ih zamijene u radu, 
tražilo manje napora i manje rada. Osim toga u 
kolektivnoj zadružnoj organizaciji djeca nijesu 
predstavljala nikakovu brigu za roditelje, ni ikako- 
vu odgovornost za njihov razvitak i odgoj. Svi od¬ 
rasli domari imali su disciplinsku vlast nad svom 
djecom u zajednici, a osim toga su se uvijek starija 
djeca brinula oko mlađe djece, i djeca su se među¬ 
sobno najbolje disciplinirala. Za odgoj i ishranu bila 
I je odgovorna čitava zajednica, i djeca su se poste¬ 

peno privikavala na sve običaje i pravila, na ko¬ 
jima je bila zasnovana ta kolektivna društvena or¬ 
ganizacija. Osim toga u radu s odraslijim domarima 
sticali su znanje u stočarskim i u poljodjelskim 
poslovima, kao i u kućnim obrtima, sve prema na¬ 
klonostima i sposobnostima pojedinaca, tako da se 
već u mlađim godinama moglo znati, kojemu će se 
poslu pojedinci kao odrasli domari posvetiti. 

Radi mnogovrsnosti posla u tim autarhičnim 
gospodarskim ustanovama, koje su proizvodile sve, 
čime su se mogle zadovoljiti potrebe domara, djeca 
su bila vrlo potrebna. Radi toga su ženidbe skla¬ 
pane vrlo rano, ako je trebalo radne snage, a 
trudnim ženama i porodiljama se obraćala uvijek 
naročita pažnja i njega, ženidba, kao i porod, bili 
su događaji od prvenstvene važnosti za čitavu za¬ 
jednicu, te su i u pripremama i u veselju za te do¬ 
gađaje svi domari jednako sudjelovali. Smrt je na¬ 
protiv bila događaj, koji se smatrao đa pripada 
samo najužoj rodbini u kućnoj zajednici, i u nekim 
krajevima samo su oni išli na pogreb. 

Prilike su se sasvim promijenile, kada je uslijed 
prodiranja zapadno-evropskog kapitalizma razbijena 
autarhična ekonomija, kada je razbijena kolektivna 
kućna zajednica. U individualnim porodicama na 
malim parceliranim gazdinstvima, koja nisu više 
proizvodila sve što im treba za život, nego su se 
specijalizirala u proizvodnji samo nekih proizvoda 
za koje je postojala potražnja na tržištu, u takovim 
okolnostima djeca su brzo postala veliki teret. 

Prije svega sada se više nije proizvodilo samo 
zato, da se potroši sve što se proizvede, kao negda. 
Sada se proizvodilo samo zato, da se što više proda, 
pa da se od dobivenog novca plate porezi i kupe 
potrebni monopolni i industrijski proizvodi. Uslijed 
toga je bila potrebna štednja u domaćoj potrošnji, 
da bi što više ostalo za prodaju. U takovoj ekono¬ 
miji razumije se da su djeca veliki teret za kućni 
budget (osim kada su mogla biti zaposlena u indu¬ 
striji ili kao kućna posluga u gradovima). Osim 
toga sada je bilo potrebno manje radne snage nego 


negda, kada su poslovi bili mnogovrsni i kada se 
nije ništa ili malo kupovalo, nego je sve potrebe 
za život morala proizvesti sama zajednica. 

I briga oko discipline, razvitka i odgoja djece 
bila je sada mnogo veća nego negda, kada se za to 
brinula čitava zajednica. Nije dakle nikakovo čudo, 
što se veliki fertilitet prestao smatrati kao blago¬ 
dat, što je briga i pažnja oko trudnih žena i poro- 
dilja bila mnogo manja i što je mortalitet male 
djece znatno porastao. U takovim prilikama mor¬ 
talitet male djece najprije se počeo smatrati kao 
»božje smilovanje«, jer »kad bi svi ostali živi, tko 
bi ih mogao hraniti«. 

Međutim i to prirodno ograničavanje poroda 
postalo je postepeno nedovoljno. Zapadno-evrop- 
ska civilizacija prodirala je sve više sa svojim in¬ 
dustrijskim proizvodima, kojima je cijena bila ne¬ 
razmjerno visoka prema cijeni poljoprivrednih pro¬ 
izvoda. Trebalo je sve više proizvoditi za tržište, a 
relativno sve manji dio ostavljati za kućnu potro¬ 
šnju. U krajevima gdje nije bilo mnogo smisla ili 
mogućnosti za emigraciju, jedini izlaz iz takove 
situacije bio je: umjetno ograničavanje poroda. 

Industrijska sredstva za umjetno ograničavanje 
poroda bila su seljacima većinom nepoznata, a u 
koliko su postala poznata, bila su relativno skupa. 
Trebalo je prema tome upotrijebiti pristupačnija 
sredstva. Seljaci su u nekim krajevima počeli sami 
praviti sredstva za sprječavanje začeća po uzoru na 
takva industrijska sredstva; u drugim je opet kra¬ 
jevima najprije prevladalo nasilno prekidanje trud¬ 
noće (pobačaj), izazvano domaćim sredstvima; me¬ 
đutim danas je već u svim našim krajevima, gdje 

se prakticira namjerno ograničavanje poroda, pre¬ 
vladalo prekidanje snošaja (coitus interruptus). 
Kad taj način kontrole poroda prevlada u nekom 
kraju, može da mnogo radikalnije negoli i jedan 
drugi način ograniči porod i da u relativno kratko 
vrijeme dovede do izumiranja autohtonog stanov¬ 
ništva. 

To se na primjer dogodilo u nekim krajevima 
Slavonije, Srijema, Podravine i Posavine. Tamo su 
uslijed radikalnog ograničavanja poroda nastali po¬ 
sebni društveni odnosi na selu. Autohtono stanov¬ 
ništvo izumire, a dotle ostale maloljetne ili bez- 
djetne porodice nagomilavaju imovinu u svojim 
rukama. Međutim uslijed pomanjkanja djece ne 
mogu da same obrađuju svoje velike posjede. Ta¬ 
kove prilike izazivaju upotrebu najamne radne 
snage, sezonskih radnika iz fertilnijih i siromašni¬ 
jih krajeva i konačno definitivno* naseljavanje tih 
najamnih radnika sa porodicama u krajevima, gdje 
je njihova radna snaga stalno potrebna. 

Najamni radnici su jeftiniji od djece, i ta či¬ 
njenica samo pojačava pojavu ograničavanja po¬ 
roda. Tako nastaju na selu u tim krajevima oštre 
ekonomske i društvene razlike. Doseljene poljopri¬ 
vredne radnike smatra autohtono stanovništvo za 
»niži« društveni sloj, i tako postoji izvjesni društveni 
antagonizam između autohtonog sloja posjednika i 
doseljeničkog sloja poljoprivrednih radnika. Te je 
razlike donekle ublažilo prodiranje ideologije hr¬ 
vatskog seljačkog pokreta u ove krajeve, ali dotle, 
dok budu postojale tako jake ekonomske razlike, 
bit će velikih poteškoća oko uklanjanja tih dru¬ 
štvenih razlika i društvenog antagonizma. »Gospo¬ 


darska Sloga« ide za tim, da ukine te ekonomske 
zapreke društvenog izjednačavanja na selu, a njena 
akcija za podizanje nadnica poljoprivrednim radni¬ 
cima mogla bi povoljno utjecati na jačanje poroda 
u tim krajevima. Kad bi naime malodjetni posjed¬ 
nici uvidjeli, da su djeca jeftinija od najamnih 
radnika, potrebnih u toku godine za obrađivanje 
njihova posjeda, mogao bi postepeno broj djece u 
posjedničkim porodicama porasti. Već danas se 
opažaju izvjesni pozitivni simptomi u tom pravcu. 

Međutim nije u sve hrvatske krajeve prodrla 
praksa ograničavanja poroda. Oni krajevi u ko¬ 
jima je do novijeg vremena prevladavalo stočare- 
nje ne prakticiraju ograničavanje poroda osim u 
rijetkim prilikama. U tim krajevima su se dulje 
održale patrijarhalne porodice nego što su se u 
krajevima zadružne društvene organizacije održale 
kolektivne kućne zajednice. To je zato, što eksten¬ 
zivno stočarenje zahtijeva više radne snage i što je 
potrebna dioba rada. Međutim ovdje je mortalitet 
male djece vrlo velik uslijed niskog društvenog po¬ 
ložaja žene, uslijed prenapornog rada žena i slabije 
pažnje i njege trudnih žena i porođilja, kao i uslijed 
lošijih higijenskih prilika. 


IV. 

U krajeve plemensko-patrijarhalne i stočarsko- 
nomadske kulture zapadno-evropska civilizacija nije 
tako naglo prodrla kao što je u krajeve poljopri- 
vredno-zadružne kulture, i to s ovih razloga: Ti su 



krajevi (a to naročito važi za Hercegovinu, za¬ 
padnu Bosnu i Dalmaciju) djelomično izbjegli feu¬ 
dalnom poretku, a u koliko su mu bili podvrgnuti, 
on je ovdje duže trajao nego u gornjim hrvatskim 
krajevima. Osim toga ti pretežno stočarski krajevi 
nisu bili ekonomski organizirani na načelu potpune 
autarkije, kao što je to bilo na većem dijelu po¬ 
dručja gornje Hrvatske. U donjim hrvatskim kra¬ 
jevima, gdje je prevladavala stočarsko-patrijarhalna 
kultura, oduvijek je postojala izvjesna izmjena do¬ 
bara, oduvijek je postojala trgovina uslijed nesta¬ 
šice žitka i pomanjkanja poljoprivrednog znanja. 

Stočari su bili prisiljeni da izmjenjuju svoje 
proizvode sa poljoprivrednicima, i tako su se u sto¬ 
čara od najranijih vremena razvijali trgovci, a po¬ 
stojalo je od najranijih vremena i veliko iseljavanje, 
prodiranje u poljodjelske krajeve i napučivanje 
gradova i tržišta. U tim je krajevima od davnine 
postojalo i ekonomsko iskorišćavanje, kao i veće 
ekonomske i društvene razlike na selu. Na te je kra¬ 
jeve zapadno-evropska civilizacija djelovala druk¬ 
čije nego na krajeve gornje Hrvatske. Evo zašto i 
kako. 

U tim je krajevima unapređivanje prometa, raz¬ 
vitak trgovine i razvitak gradova omogućio emigra¬ 
ciju viška stanovništva. Razvitak industrijskog ka¬ 
pitalizma prouzročio je emigraciju u prekomorske 
zemlje. Ti emigranti, priviknuti na niski standard 
života, mogli su da u nekoliko godina prištede re¬ 
lativno visoke sume, koje su u velikom broju slu¬ 
čajeva bile upotrebljene ili u pridizanju domaćeg 
gospodarstva u »starom kraju« ili su bile investi¬ 
rane u trgovinu. 


Za agrarne krize između 1873. i 1895. cijene 
stoke nisu osjetljivo padale, ni izdaleka toliko ko¬ 
liko cijene pšenice, 2 ) a ta je pojava bila znatno u 
prilog stočarskih krajeva, koji prodaju stoku, a 
kupuju pšenicu. Isto su tako i poreska opterećenja 
u stočarskim krajevima relativno manja nego što 
su u poljodjelskim krajevima. Na taj način vidimo, 
da sve one pojave, koje su destruktivno djelovale 
na sektor autarhične ekonomije u gornjim hrvat¬ 
skim krajevima, konstruktivno su djelovale u sek¬ 
toru gdje je prevladavala stočarska ekonomija. 

Međutim razvitak u tom pravcu bio je samo 
privremen. Čim je industrijski kapitalizam imao 
na tržištu rada suvišak radne snage i čim se poja¬ 
vila organizacija radnika, obustavljena je emigra¬ 
cija u gradove i u prekomorske zemlje. Tako je na¬ 
stala relativna prenapučenost naših stočarskih 
krajeva. To je dovelo do parceliranja zemljišta, do 
razbijanja patrijarhalnih porodica, do ograničava¬ 
nja stočarenja u interesu produkcije žitarica, do 
zaoštravanja ekonomskih razlika na selu, i do po¬ 
jačanog iskorišćavanja od seoskih trgovaca i li¬ 
hvara. 

Sada su se i u tim krajevima stočarske ekono¬ 
mije jače osjećali porezi i monopoli, a naročito da¬ 
vanja u prirodnim proizvodima, na kojima je sve¬ 
ćenstvo insistiralo prema »starom običaju«, iako je 
tih proizvoda, naročito stočarskih, bilo sada mnogo 
manje, iako su se negdašnje velike patrijarhalne po¬ 
rodice podijelile, pa prirod pojedinih individualnih 
porodica nije bio ni izdaleka tolik, kolik je bio 


2 ) Uporedi Bićanić, op. cit. 

prirod, dok ni jesu bile podijeljene; međutim dava¬ 
nja svećenicima ostala su za individualne porodice 
ista kao što su ranije bila za velike patrijarhalne 
porodice. Uz to su novčane nagrade svećenicima još 
povećane. Uslijed toga su oni postali veći ekonom¬ 
ski teret nego što su bila sama poreska opterećenja. 

K tome je došlo iskorišćavanje od advokata 
i liječnika. Diobom patrijarhalnih porodica i uslijed 
veće naseljenosti učestali su sporovi oko smetanja 
posjeda. 

Korist od toga imali su jedino advokati. Oni su 
sa svoje strane uvelike pridonijeli prodiranju ideja 
zapadno-evropskog individualizma i liberalizma u 
naše selo. Oni su naime u interesu svoje profesije 
propagirali među seljake načela građanskog prava, 
koje se u mnogim pitanjima razlikovalo od shva¬ 
ćanja seljaka. Time se je osim toga pojačavalo 
pamičenje među seljacima, a uz to je i povjerenje 
u pravosuđe slabilo, jer su tako seljaci reagirali na 
presude sudova, koje su se protivile njihovim 
shvaćanjima pravičnosti. Odatle tolika mržnja na 
advokatski stalež u mnogim našim krajevima: »Uči 
pravo, da sudi krivo«, kažu seljaci. Ideja »suda 
dobrih ljudi«, koju propagira »Seljačka Sloga«, ima 
za svrhu da ukida ili ublažuje te nezgodne poslje¬ 
dice utjecaja zapadno-evropske civilizacije. 

I bolesti su bile sve češće i sve jače uslijed sve 
slabije ishrane i uslijed nehigijenskog načina života, 
koji je redovna pojava kod stočara, ali su, razumije 
se, posljedice nehigijenskog načina života jače, što 
je veća naseljenost i gustoća stanovništva. Od toga 
su opet imali najviše koristi gradski i seoski liječ¬ 


nici, a kraj svega toga mortalitet nije opadao, niti 
su se higijenske i zdravstvene prilike na selu po¬ 
boljšavale. 


V. 

Bićanić je statistički pokazao, kako su kod nas 
pod utjecajem zapadno-evropskog kapitalizma rasli 
gradovi i kako se vlašću pomagalo stvaranje kapi¬ 
tala u gradovima, a sve je to išlo na štetu eko¬ 
nomskog razvitka sela i seljaka. 3 ) Međutim nije 
samo u tome bila nezgodna posljedica jačanja gra¬ 
dova i uvađan ja kapitalističkog sistema. Osim eko¬ 
nomskih bilo je i negativnih političkih posljedica 
za selo. Novo formirani građanski slojevi zajedno 
sa feudalnim ostacima, svećenstvom i plemstvom, 
imali su čitavu vlast u svojim rukama. Ti su slojevi 
u težnji za ekonomskom i političkom emancipacijom 
razvijali hrvatski građanski nacionalizam, koji je, 
kao i građanski nacionalizam u zapadnoj Evropi, 
imao pred očima u prvom redu interese gornjih gra¬ 
đanskih slojeva, pa je seljaštvo od tog građanskog 
nacionalizma imalo vrlo malo ili nikakove koristi. 

Međutim građanstvo, koje je usredotočilo vlast 
u svojim rukama, isto je tako raspolagalo i svim 
snažnim sredstvima propagande. Ono je imalo škole, 
štampu i gradsku ulicu pod svojom kontrolom. Ono 
je raspolagalo himnama, glazbom, spomenicima, 
i t. d. U tim gradovima, pod utjecajem škole, štam¬ 
pe i ulice, odgajala se i inteligencija, koja je đo- 

3 ) Ibid. 

lazila u doticaj sa selom i koja je onda prenosila 
građanske ideologije i građanske simbole među se¬ 
ljake i tim još jače zarobljavala selo u interesu 
građanskih slojeva. 

Što je ekonomsko i društveno razlikovanje na 
selu postajalo jače, to su građanske ideologije imale 
više utjecaja. Naročito je to važilo za one krajeve, 
gdje je bila razvijena trgovina i gdje su domaći 
trgovci i krčmari dobili u svoje ruke političko vod¬ 
stvo na selu. Isto je bilo i s onim krajevima, gdje 
su svećenici i advokati imali veliki ugled i utjecaj; 
oni su onda redovno vršili političku kontrolu nad 
selom s pomoću lokalnih trgovaca i nekolicine boga¬ 
tih seljaka. 

Prva i najjača reakcija na hrvatski građanski 
nacionalizam, i hrvatske građanske ideologije uopće, 
nastala je baš tamo, gdje je selo bilo najmanje i 
ekonomski i društveno diferencirano, i tamo, gdje 
nije bilo domaćih gostioničara, i krčmara, nego su 
lokalnu trgovinu u svojim rukama imali stranci i 
doseljenici. To je bilo u gornjim hrvatskim kraje¬ 
vima, u zoni seljačke ekonomske autarhije. Ovdje 
je i antagonizam prema »fiškalima« bio najjači, a 
pojedini svećenici izgubili su bili ugled i utjecaj me¬ 
đu seljaštvom radi načina života, koji su seljaci 
smatrali za nemoralan. U tim se krajevima naj¬ 
prije razvio Hrvatski Seljački Pokret; tu su seljaci 
najjače ideološki izgrađeni i ostali su do danas 
središte, iz kojega se širi seljačka politička svijest 
na okolne krajeve i narode. 


VI. 

Znači li sve to, što je dosad rečeno, da se hr¬ 
vatsko seljaštvo potpuno odriče zapadno-evropske 
civilizacije? Nema sumnje, da je zapadno-evropska 
civilizacija, što se tiče tehnike, nadmašila svaku 
drugu civilizaciju, koja nam je dosada poznata. 
Međutim je izvan sumnje i to, da je taj tehnički na¬ 
predak postignut samo eksploatacijom milijuna 
radnog naroda i da se je tim tehničkim napredcima 
koristio samo relativno vrlo mali broj ljudstva; 
s druge su opet strane neke ideologije, koje je razvi¬ 
jalo zapadno-evropsko građanstvo, išle za tim, da u 
ime te civilizacije drže u podčinjenosti sve one, koji 
su najmanje koristi imali od zapadno-evropske civili¬ 
zacije, da drže u podčinjenosti seljaštvo i radništvo. 

Hrvatsko seljaštvo nije protiv tehničkog na¬ 
pretka zapadno-evropske civilizacije, jer se želi ko¬ 
ristiti tehničkim izumima te civilizacije, da bi una¬ 
prijedilo svoje gospodarstvo. To seljaštvo teži za 
istim stepenom higijene, udobnosti i znanja, koji je 
postignut u gradovima zapadne Evrope (zato Ru- 
dolf Herceg i definira kulturu kao težnju za »olak¬ 
šanjem, poljepšanjem i poboljšanjem života«). Me¬ 
đutim ono je protiv nekih društvenih shvaćanja, koja 
zapadno-evropska civilizacija sobom donosi. Hrvatsko 
seljaštvo želi da spoji tehnički napredak zapadno¬ 
evropske civilizacije sa svojom autohtonom duhov¬ 
nom kulturom, a ta je odlučno protiv oštrih dru¬ 
štvenih razlika i protiv ekonomskog i političkog 
iskorišćivanja; protiv vlasti, privilegija i terora ne¬ 
znatne manjine nad ogromnom većinom radnog i 
stvaralačkog ljudstva. 

Hrvatsko seljaštvo nije protiv toga, da se teh¬ 
nički napredak zapadno-evropske civilizacije iskori¬ 
sti za to, da se uveća proizvodnja, ali ono ide za 
tim, da cilj te uvećane proizvodnje bude ravno¬ 
mjerna podjela dobara među čitavo stanovništvo, 
među sve slojeve, a ne nagomilavanje dobara u 
rukama kapitalista, što dovodi do krize tržišta i do 
još jače eksploatacije proizvođača. 

Sve je te misli rekao već Antun Radić, kada je 
pisao: Mnogi su danas za novu znanost, ali i za 
novu vjeru i novo poštenje, a ja sam za novu zna¬ 
nost, ali za staru vjeru i staro poštenje; a isto je 
gledište u tom pitanju zauzeo i Dr. Maček, kad je 
kazao, da je »za stare pjesme, ali za nove plu¬ 
gove«. 



PSIHIČKA I POLITIČKA POZADINA 
RASNIH TEORIJA 1 ) 




Čini se da je emancipaciji ljudske psihe pretho¬ 
dila faza umnog razvitka, u kojoj pojedinac nije još 
dovoljno razlikovao sebe od svoje sredine. Na tom 
stepenu svog razvitka čovjek je identificirao! sebe 
sa organskim i anorganskim svijetom, u kome je 
živio, i izjednačavao se sa svemirom. Još danas 
mogu se naći tragovi ovog nedifirenciranog menta¬ 
liteta u nerazvijenim jezicima jednostavnih i izoli¬ 
ranih etničkih skupina, a izgleda, da u slučaju nekih 
duševnih poremećenja identifikacija bolesnika sa 
svemirom ili sa Bogom kao pretstavnikom svemira 
i nije drugo nego vraćanje čovjekove psihe u njen 
početni stadij. 

U daljnjem toku svoga razvitka čovjek je počeo 
da se emancipira od ove svemirske identifikacije i 
izjednačavao se je samo sa svojom užom sredinom, 
to jest sa etničkom skupinom, kojoj je pripadao. 
Samo sebe i svoju etničku skupinu smatrao je za 
»ljude«, dok ostalima nije priznavao to svojstvo. 
Otuda neke etničke skupine još i danas u svom je¬ 
ziku nazivlju sebe »ljudi«, dok su svi ostali koji 
njima nisu slični »ne-ljudi«. 

Ovo se je izjednačavanje pojedinca sa skupinom, 
u kojoj je vidio samog sebe, razvilo vjerojatno pod 
utjecajem umnog mehanizma, kad je ovaj počeo da 
razlikuje pojedine predmete oko sebe, ali su ta raz- 

J ) Štampano u »Novoj Riječi«, 1. I. 1937. 

likovanja još uvijek bila sumarna, to jest razliko¬ 
vale su se pojedine skupine objekata od drugih, 
skupina, dok razlikovanje unutar pojedinih skupina 
nije još bilo dovoljno^ naglašeno. Izdvajanje pojedi¬ 
nih skupina ljudi i njihovo razlikovanje od ostalih 
skupina ljudi utjecalo je u toku borbe za opstanak 
na unutrašnju povezanost i solidarnost jednih i na 
njihov strah i osjećaje neprijateljstva i nesigurnosti 
od drugih. 

S tim u vezi razvijale su se i predrasude o veli¬ 
koj »vrijednosti« vlastite skupine i o potpunoj »ne- 
vrijednosti« drugih skupina, što je pojačavalo osje¬ 
ćaje neprijateljstva i mržnje i dovodilo do otvore¬ 
nih sukoba. Kada su se razvile neke religije, te su 
pojačale ove činioce mržnje i neprijateljstva među 
ljudskim skupinama, jer su unijele među njih ele¬ 
mente, koji su pojačavali razlikovanja i osjećaje 
nadmoćnosti, superiornosti. Pojavili su se naime 
»izabrani narodi«, koji su smatrali da je Bog 
isključivo na njihovoj strani. 

Kad je došlo do diferencijacije unutar pojedinih 
etničkih skupina i političkih zajednica i kad su se 
pojedini slojevi nametnuli drugima, težnja za odr¬ 
žanjem na vlasti dovela je do toga, da su ideje o 
»superiornosti« i o »izabranima« prisvojene od vla- 
dajućih slojeva, za njihovu isključivu upotrebu, jer 
su se te osobine nijekale onima, koji su bili u pod¬ 
ređenom položaju. Sa gledišta filozofije vladajućih 
kasta u Indiji, na primjer, pojedine su kaste stvo¬ 
rene od različitih dijelova tijela boga Brahme; tje¬ 
lesne su i društvene razlike među kastama prema 
tome za uvijek utvrđene i svako se miješanje, bilo 
fizičko' bilo društveno, između viših i nižih kasta 


smatra za najveći zločin, koji se ničim ne da oprati. 
Poznato je da Indija i danas boluje od ostataka 
ovih shvaćanja i da je engleski imperijalizam znao 
i da iskoristi i da podržava ove društvene razlike 
zasnovane na predrasudama. 

Ali nije potrebno ići u Indiju za potragom ideja 
o inferiornosti i superiornosti među rasnim dijelo¬ 
vima istoga naroda. Imamo o tome i mnogo bliži 
primjer. Poznata je stvar, da su crnogorska ple¬ 
mena bila u svojem unutrašnjem sastavu diferenci¬ 
rana na »bolja« i na »gora« bratstva, a opet unu¬ 
tar samih bratstva točno se je znalo, koje su »bo¬ 
lje«, a koje su »gore« kuće. Samo su »bolje« kuće 
imale nasljedno pravo na glavarstva i na istaknute 
funkcije u bratstvu i u plemenu. »Bolja« su se 
bratstva i kuće putem ženidbe i udaje orođavala 
samo sa isto tako »boljim« bratstvima i kućama; 
to je bio »junački soj«, to su bili »odžakovići« i 
»koljenovići«, koji su se nametnuli slabijim brat¬ 
stvima i iskorišćavali ih za svoje ciljeve i interese. 
Vasojevići su ona bratstva, za koja su smatrali, da 
su po podrijetlu i »krvi« niža, nazivali »Srbljacima«, 
a Marko Miljanov, vojvoda u plemenu Kuči, imao je 
potpuno izgrađenu rasnu teoriju o »dekadenciji« 
ovoga plemena zato što su se njegovi suplemenici 
»ženili od slabe krvi«. 2 ) 

Ideja o »plavoj krvi«, čime se je isticala aristo¬ 
kracija po podrijetlu, znatno je doprinijela, da se 
jedna neznatna manjina kroz stoljeća održavala na 
vlasti. Taj je stalež međutim morao konačno da 
odstupi pred pritiskom jedne brojnije elite, čija su 


2 ) Marko Miljanov, Pleme Kuči, Beograd, 1904. 

materijalna sredstva dobila prevagu nad fikcijom o 
naslijeđenim pravima i o čistoj krvi. U cilju da se 
dočepa vlasti, građanski je sloj propagirao ideje o 
demokraciji i kad je došao do vlasti u ime tih ideja, 
u ime »demokratske civilizacije«, počela su velika 
kolonijalna osvajanja, a s tim u vezi i dioba na 
»napredne« i »nazadne« narode. »Naprednim« je na¬ 
rodima bila uloga, da u ime napretka i civilizacije 
iskorišćavaju i drže u potčinjenosti »nazadne« na¬ 
rode. 

Veliki se je industrijski i financijski kapital tako 
formirao u glavnom iskorišćavanjem seljačkih i 
radničkih slojeva, unoseći među njih kulturnu dez- 
organizaciju, demoralizaciju i bolest, više nego li 
kulturno priđizanje i prosvjećivanje. Međutim usli¬ 
jed ograničenosti tržišta i nagomilavanja kolonijal¬ 
nih carstva u rukama nekolicine, nastala je i među 
samim »izabranima« borba o prvenstvo i premoć. 
S tim u vezi je i ideja o isključivom pravu na vod¬ 
stvo svijeta. Ta se je ideja praktički i uspješno 
provodila sa strane Engleza, dok je međutim kod 
Nijemaca, uslijed pretrpljenih neuspjeha kod prak¬ 
tičnog izvađanja iste ideje, naročita pažnja posve¬ 
ćena njenoj teoretskoj obradi. Teoretska formula¬ 
cija ove težnje za vodstvom svijeta je pretstavljena 
kod Nijemaca u ideji o »superiornosti nordijske 
rase«, koja treba da dade znanstveno opravdanje 
pangermanskom imperijalizmu. Ranije je katolička 
crkva pokazivala slične težnje u obliku ideje o pr¬ 
venstvu papinske vlasti nad drugim vlastima. Danas 
se te težnje katoličke crkve javljaju u obliku ideje o 
moralnom i duhovnom vodstvu svijeta. 


I u našoj su užoj sredini ideje o rasnim razli¬ 
kama imale naročiti odjek. Do naročitog su izražaja 
došla ta shvaćanja u teoriji o rasnoj superiornosti 
»Dinaraca« i u teoriji o gotskom podrijetlu Hrvata. 
Kao i sve druge teorije o rasnoj superiornosti, tako 
je i teorija o dinarskoj rasi poslužila samo kao 
»znanstveno« opravdanje ekspanzivnim i imperija¬ 
lističkim težnjama. 

Teorija o gotskom podrijetlu Hrvata nije drugo 
nego jedan ogranak teorije o nordijskoj superior¬ 
nosti, jer su Goti bili norđijci, pa bi s tim u vezi i 
Hrvati imali pravo da se smatraju superiornima. 
Nema sumnje, da je ova teorija, čija se teoretska 
osnova nalazi u djelima Gumplowicza i Oppenhei- 
mera, prihvaćena sa strane nekih domaćih javnih 
radnika u prvom redu kao reakcija na dinarsku 
teoriju i na njene praktične posljedice. 

Međutim u novije vrijeme dolazi do sve jačeg 
izražaja teorija o »Nordijsko-Dinarskoj« rasi, koja 
treba da pruži teoretsko opravdanje Rosenbergo- 
vom planu o »nordijskom carstvu«, čije bi granice 
obuhvatale ogroman prostor, koji se proteže od 
skandinavskih, pa sve do balkanskih zemalja. 

RASA I KULTURA 1 ) 


L 

Kulturu u širem smislu možemo shvatiti kao 
skup iskustava i načina ponašanja, koje određena 
skupina ljudi društveno nasljeđuje od ranijih po¬ 
koljenja i predaje ih umnožene i eventualno izmije¬ 
njene nastupajućim generacijama. Kultura je prema 
tome skup mišljenja, vjerovanja, osjećanja, navika 
i običaja, i skup dobara i ustanova, koje služe za 
primjenu društveno naslijeđenih i stečenih iskustava. 
Postoje dva osnovna gledišta o pitanju, koji činioci 
stvaraju izvjesnu kulturu. Jedno je gledište, da 
kulturu stvaraju pojedinci snagom naročitih svoj¬ 
stava koja su prirođena i koja se nasljeđuju biolo¬ 
škim putem, a drugo je gledište, da kulturu stva¬ 
raju prilike sredine bez obzira na prirođene biolo¬ 
ške osobine pojedinaca i da ovi primaju kulturu 
svoje sredine odgojem. 

Teorije o prirođenim osobinama vrlo su stare. 
Tako su na pr. pojedine indijske kaste s pomoću 
teorije o svojoj prirođenoj superiornosti održavale 
vlast nad drugim kastama, koje su smatrane za 
inferiorne. Poznato je iz starog zavjeta, da su Izrae- 
lićani sebe smatrali za izabrani narod, a vodeći grčki 
filozofi isto su tako s pomoću teorija o prirođenoj 
superiornosti i inferiornosti htjeli održati vlast 
vladajućih slojeva, koja je bila ugrožena od uselje¬ 
nika iz okolnih zemalja. 

f) štampano u »Savremeniku«, travanj, 1937. 


i 

Današnje rasne teorije došle su do naročitog 1 
izražaja u Njemačkoj, i to kao posljedica borbe 
nacionalnog socijalizma protiv marksizma i protiv 
opasnosti od radničkih pokreta, t. j. kao sredstvo u 
borbi protiv ekonomskog tumačenja povijesti. Me¬ 
đutim sve te njemačke teorije, koje se danas pri¬ 
mjenjuju, nisu drugo nego ideje o rasnoj superior¬ 
nosti i inferiornosti, koje su u toku 19. vijeka bile 
obrađene od Gobineau-a, Chamberlaina, Amrnona, 
Lapouge-a i drugih sociologa i antropologa. Ti su 
pisci bili od osobitog utjecaja na onu stranu rasnih 
teorija, koja govori o nasljeđivanju duševnih oso¬ 
bina. 

I danas je osnovna ideja rasnih teorija, da je 
dekadenciji društva uzrok miješanje »zdravih« sa 
»degeneriranim« rasama, a baš tu ideju je naročito 
razvio Gobineau u početku 19. vijeka. 2 ) I danas se 
kaže, da su psihičke osobine t. zv. Arijaca ili Nor- 
dijaca: smionost, energija, sposobnost za izum, pri¬ 
vrženost domovini i ljubav za slobodu, a i to, da su 
istaknuti predstavnici zapadnoevropske civilizacije 
— Luter, Kant, Newton, Shakespeare, Dante, Mon- 
tesquieu, Nelson, Wagner i t. d. — bili nordijskog 
podrijetla. Međutim to su ideje, koje je već Cham- 
berlain razvijao pri kraju 19. vijeka. 3 ) Isto tako je 
Chamberlain isticao borbu između Nordijaca i Ži¬ 
dova, a poznato je, da je to jedno od osnovnih na¬ 
čela današnje državne politike u Njemačkoj. 


2 ) Gobineau, Essai sur l’inćgalite đes races humaines. 
Pariš, 1853. Upoređi Sorokin, Contemporarv Sociological 
Theories, New-York, 1928. 

3 ) Chamberlain, Grunđlagen des Neunzehnten Jahr- 
hunderts, 1899. Sorokin, op. cit. 

Najvažnija je posljedica primjene rasnih teorija 
ideja o društvenoj nejednakosti i borba protiv svih 
demokratskih shvaćanja i pokreta. Ta je ideja po¬ 
trebna povlašćenim slojevima, koji se na taj način 
mogu održati na vlasti i boriti protiv pritiska širo¬ 
kih narodnih slojeva, jer ovima demokracija daje 
mogućnost i sredstva, da preuzmu vlast. Tu ideju 
društvene nejednakosti i misao o potrebi društvene 
nejednakosti u interesu razvitka civilizacije, nala¬ 
zimo kod svih rasnih teoretičara, a naročito ju je 
-obradio Ammon pri kraju 19. vijeka. 4 ) 

Predstavnici rasnih teorija u neprilici su pred 
činjenicom, da je danas nemoguće naći bilo koji 
narod, koji bi bio sastavljen samo od jednoga fizi¬ 
čkog tipa ljudi, nego su naprotiv svi narodi i za- 
pađno-evropske civilizacije i drugih civilizacija sa¬ 
stavljeni od različitih fizičkih skupina. Rasni teo¬ 
retičari kažu na to, da svako društvo i svaki narod 
napreduje samo toliko, koliko prevladavaju u njemu 
predstavnici neke superiorne rase. Tu je ideju iznio 
već Lapouge na kraju 19. vijeka, kad je utvrdio, 
da društvo napreduje samo toliko, koliko prevlada¬ 
vaju u njemu nordijski elementi. 5 ) Njegovu su ideju 
primijenili i oni rasni teoretičari, koji smatraju neke 
druge fizičke skupine ljudi za superiorne. Tako je 
na pr. Jovan Cvijić smatrao, da su južnoslavenski 
narodi toliko napredovali, koliko je više bilo među 
njima t. zv. Dinaraea. 


4 ) otto Ammon, Die Gesellschaftsorđnung unđ ilire 
naturlichen Grundlagen, Jena, 1900. Sorokin, op. cit. 

r.) g. V. de Lapouge, Les sčlections sociales, Pariš, 1896. 
Sorokin, op. cit. 


Na početku 20. vijeka rasne su teorije došle do 
naročite važnosti u sjevernoj Americi, gdje su one 
bile upotrebljene kao sredstvo u propagandi, da se 
zabrani seljacima iz južne i istočne Evrope uselja¬ 
vanje u Ameriku. Pod pritiskom te propagande i 
Hrvatima i ostalim južnim Slavenima stvarno je 
zabranjeno useljavanje u U. S. A. 


n. 

Kad govorimo o rasnim teorijama, morali bismo 
definirati pojam rase. Međutim još nitko nije dao 
zadovoljavajuću definiciju rase i pod tim se izrazom 
razumijevaju vrlo različite stvari. Rasu možemo 
shvatiti kao skupinu ljudi, koja se razlikuje od dru¬ 
gih skupina po izgledu, jeziku i kulturi, ili je mo¬ 
žemo shvatiti kao biološku grupaciju ljudskih ti¬ 
pova. Međutim ta dva pojma rase ne slažu se me¬ 
đusobno, jer skupina ljudi, koja se razlikuje od dru¬ 
gih po izgledu, jeziku i kulturi, nije nikad biološki 
homogena, a isto tako biološke grupacije fizič kih 
tipova ljudi kulturno su vrlo heterogene, jer se mogu 
naći u potpuno različitim kulturama. 

Danas možemo govoriti samoi o raznim fizič kim 
tipovima ljudi od kojih su sastavljene razne kul¬ 
turne skupine. Međutim što se tiče same klasifika¬ 
cije fizičkih skupina ljudi, ona nema nekoga općenito 
prihvaćenog sistema i kriterija, po kojemu bi se 
ljudi sa pouzdanošću mogli fizički grupirati. Poradi 
toga postoje različite klasifikacije fizičkih tipova 
ljudi. Neki dijele ljude samo na tri osnovne sku¬ 
pine, drugi ih dijele na sedam, a neki čak na tride- 

set i četiri. Nemogućnost da se dođe do jedne je¬ 
dine klasifikacije, koja bi bila općenito prihvaćena, 
nastaje poradi toga što manjkaju oštre đemarka- 
cione linije među ljudskim skupinama. Zbog stalnog 
križanja među ljudima najrazličitijih fizičkih tipova 
postoji veliki varijabilitet i velika gradacija kod 
bilo koje od tih klasifikacija. 

Ako želimo utvrditi neki fizički tip, moramo 
imati nekoliko fizičkih osobina, koje se zajednički 
pojavljuju. Neki naučni radnici smatraju, da bi tre¬ 
balo barem 10 tipičnih osobina, da se nađu zajedno 
kod utvrđivanja nekog fizičkog tipa. Antropolog 
Boas međutim našao je u 1024 ispitana slučaja samo 
jedan, u kome se je sastalo svih 10 tipičnih oso¬ 
bina, a tako zvani nordijski tip u svom »čistom« 
obliku nađen je tek u 18% slučajeva u skandinav¬ 
skim zemljama, koje se inače smatraju kao naj- 
čišće nordijske zemlje. 

Ali pogledajmo, koji su to kriteriji za klasifika¬ 
ciju fizičkih tipova ljudi. To su: oblik i boja kose, 
hoja kože i očiju, oblik očiju, oblik nosa, oblik lu¬ 
banje, visina stasa, konstitucija čovjeka itd. Među¬ 
tim sve te osobine nemaju uvijek utvrđenu genet¬ 
sku vrijednost, jer su pod velikim utjecajem pri¬ 
lika sredine, te se mijenjanju često i u samom toku 
razvitka pojedinog čovjeka. Tako je na pr. utvrđeno, 
da je indeks glave Židova useljenika u U. S. A., 
koji su se uselili između 1870. i 1909. bio 83, dok 
je indeks glave njihove djece 20 godina poslije bio 
samo 80.°) 

o) Franz Boas, Race, Encyclopaeđia of the Social 
Sciences, New-York, 1934. 


ni. 

Kad govorimo o rasi i o nasljeđivanju rasnih 
osobina, moramo imati na umu rezultate suvremene 
biologije. Osnovna je zasada moderne genetike, da 
se hereditarna konstitucija čovjeka u biološkom 
smislu sastoji od nekoliko hiljada čestica, koje se 
zovu geni. Svaki je gen različit od drugih i obično 
svaki utječe na određenu osobinu. Tako će neki 
gen utjecati u prvom redu na boju očiju, drugi na 
fertilitet, treći na stas itd. Međutim pojedini gen u 
svom utjecaju nije izoliran. Njegov utjecaj zavisi i 
o ostalim genima, koji su prisutni. 7 ) Ali prema 
drugom osnovnom načelu moderne genetike svaki 
je gen nezavisan o drugim genima u nasljeđiva¬ 
nju. t. j. gen nije vezan ni za jednu određenu kombi¬ 
naciju kod nasljeđivanja, nego se može nezavisno o 
drugim genima nasljeđivati. Posljedica je te nezavi¬ 
snosti gena stalna mogućnost stvaranja novih kom¬ 
binacija gena i prema tome nastajanje novih oso¬ 
bina. 8 ) Osim toga geni su podvrgnuti i konstitueio- 
nalnim promjenama. To je t. zv. mutacija gena, i oni 
se u tom promijenjenom obliku i dalje razmnoža¬ 
vaju. 9 ) Teoretska i praktična posljedica tih načela 
moderne genetike jest u tome, što kod križanja 
uvijek postoji mogućnost nastajanja novih tipova 
sa nasljednim osobinama, potpuno različitih od iz¬ 
vornih tipova. 


*) Julian S. Huxley, A, C. Hađđon, We Europeans, 
London, 1835, str. 72. 

s ) Op. cit. str. 78—80. 

B ) Op. cit. str. 82—83. 

Prema tome sa gledišta današnje biologije t. zv. 
osobine ne predstavljaju nikakovu cjelinu, koja bi 
bila utvrđena i nepromjenljiva i koja je u strogom 
značenju te riječi nasljediva. Fizička osobina (na 
pr. plave oči, visok stas, fertilitet itd.) nije drugo 
nego izraz određene kombinacije jedne skupine 
gena u određenoj sredini, jer se nasljeđuje samo 
gen, a ne osobine. Prema tome svaka je osobina 
podvrgnuta promjenama bilo pod utjecajem kon- 
stitucionalne promjene gena, bilo pod utjecajem 
stvaranja novih kombinacija gena, a jedno i drugo 
je opet pod utjecajem prilika sredine. Zbog tih raz¬ 
loga dakle ne može se govoriti o rasnim osobinama 
kao o nečemu, što ne bi bilo podvrgnuto promje¬ 
nama. 10 ) 

Rasni teoretičari rado upoređuju ljude sa živo¬ 
tinjama i nastoje primijeniti rezultate uspješnog 
križanja i stvaranja boljih tipova kod životinja i na 
ljude. Međutim, što se toga tiče, između životinja x 
ljudi postoji jedna naročito važna razlika. Kod ži¬ 
votinja svaka nova grana poslije izvjesnog stepena 
diferencijacije postaje izolirana i nesposobna za 
križanje sa drugim diferenciranim granama. Čovjek 
je međutim uvijek sposoban da se križa uspješno 
sa drugom granom ljudi, makar kako ta grana bila 
diferencirana. Poradi toga je mogućnost novih 
kombinacija i novih tipova mnogo veća kod ljudi 
nego kod životinja, i to poradi kulturnog kontakta 
među ljudima, koji omogućava njihovu veliku po- 
miješanost. Prema tome nikad ne će biti moguća 


10 ) Op. cit. str. 84—86 


kod čovjeka definitivna i općenito prihvatljiva kla¬ 
sifikacija fizičkih tipova. 11 ) 

Ovo stalno miješanje među ljudima bilo je poja¬ 
čano još jednom osobinom čovjekovom, a to je 
težnja njegova za seljenjem. Čovjek je neobično po¬ 
kretan; u prethistoriji bile su migracije ljudi još 
veće nego danas. Geografska karta, koja prikazuje 
smjerove raznih ljudskih migracija, vrlo je ispre- 
križana i isprepletena. Poradi te težnje za stalnim 
seljenjem, neprestano križanje i sposobnost oplođa- 
vanja među najrazličitijim fizičkim tipovima ljudi, 
nastajali su uvijek novi fizički tipovi, tako da je 
danas nemoguće znati, kako su izgledali njihovi po¬ 
četni oblici. Ono što se danas govori o Nordijcima., 
Međiterancima i Eurazijcima kod Bijelaca, a o dru¬ 
gim opet fizičkim tipovima kod Crnaca i Mongola, 
samo su noviji proizvodi različitih kombinacija ra¬ 
nijih fizičkih skupina ljudi. Isto tako za tri dana¬ 
šnje fizičke skupine ljudi, za Mongole, Crnce i Bi¬ 
jelce, nitko nije utvrdio, da su one od početka ljud¬ 
skog života bile takove, nego je naprotiv očigledno, 
da su i to samo novije kombinacije ranijih križanja. 

Sve su to poteškoće koje nastaju, kad želimo 
utvrditi fizičke tipove ljudi i kad govorimo o na¬ 
sljeđivanju. Psihičke su osobine mnogo više pod 
utjecajem prilika sredine, nego što su to fizičke 
osobine. Utvrđena je činjenica u modernoj psiholo¬ 
giji, da se mentalitet i karakter svakog čovjeka 
oblikuju u najranijem djetinjstvu i da su duševne 
osobine u velikoj zavisnosti o sredini u kojoj se di¬ 
jete kreće od prilike do svoje sedme godine. Ali 


u ) Op. cit. str. 266—267. 

razumije se, da i kasniji utjecaji sredine imađu 
veliko značenje za razvijanje duševnih svojstava čo¬ 
vjekovih. 

Nitko ne niječe mogućnost nasljeđivanja izvje¬ 
snih duševnih svojstava, ali je potrebno kraj toga 
uvijek istaći, da samo nasljedstvo nekog duševnog 
svojstva još ništa ne znači. Potrebna je još moguć¬ 
nost realizacije toga svojstva i mogućnost njego v'e 
kultivacije, a to sve opet zavisi o priliirama sredine 
i o shvaćanju same sredine. Što vrijedi matematički 
talenat u nekoj sredini, koja nije tehnički razvijena, 
ili što vrijedi muzički talenat, koji je netko naslije¬ 
dio, a ne može da se odgaja i školuje? 

Postoji osim toga u ljudskom društvu i problem 
vrijednosti. Vrijednosti su relativne, jer zavise o 
shvaćanju sredine. U nekoj ratničkoj sredini ubija¬ 
nje protivnika, otimanje i pljačka »neprijateljskih« 
dobara smatraju se za junaštvo, dok se te iste oso¬ 
bine u nekoj miroljubivoj sredini smatraju kao dru¬ 
štveno škodljive i opasne. 

Ali od svega navedenog, što se tiče nasljeđivanja 
duševnih osobina, najvažnije je, da jcš nitko mje 
našao sredstvo, ni metodu, ni neki kriterij, po ko¬ 
jem bi se moglo utvrditi, što je kod duševnih oso¬ 
bina nasljedivo, a što je nastalo pod utjecajem pri¬ 
lika sredine. Čak u najekstremnijim slučajevima, kod 
duševnih oboljenja i slaboumnosti, razilaze se još 
uvijek mišljenja, koliko su ti slučajevi, koji se op 
ćenito smatraju kao škodljivi društvu, nastali pod 
utjecajem naslijeđenih gena, a koliko pod utjecajem 
prilika sredine. 


IV. 

Kod nas je došla do osobite važnosti teorija o 
superiornosti Dinaraca, koju je naročito obradio 
Jovan Cvijic. Dinarski tip ili kako ga neki zovu 
Ilirski tip, pripada, prema klasifikaciji Sergi-a, Eura- 
zijskoj skupini Bijelaca, kojoj još pripadaju i Al- 
pinci, Iranci i Armenoiđi. Taj tip je opisan kao: 
mršav, visok, duga lica, široke brahicefalne glave, 
ravna zatiljka, tamne kose, zagasite boje kože, i 
naročito duga, uska i konveksna nosa sa visokim 
mostom, a može se naći na obje obale Sjevernog 
Jadrana, u Dinarsko-Hirskim gorama, u južnoj 
Poljskoj, u nelđm dijelovima Njemačke i u Šieskoj. 

Cvijić je naročito isticao društvenu i ekonomsku 
organizaciju ovog tipa, koji da je organiziran u pa¬ 
trijarhalnim porodicama i plemenima. Zatim je 
Cvijić isticao uzajamnu naklonost i međusobno eko¬ 
nomsko pomaganje Dinaraca; osobito štovanje pre¬ 
daka, a naročito^ običaj krsne slave. Cvijić je isticao 
njihovu nacionalnu svijest i nacionalnu zadaću i 
konačno njihove intelektualne sposobnosti, koje su 
naročito razvijene samo kod istaknutih pojedinaca. 
Sve što je i kod Hrvata i kod Srba i kod Slove¬ 
naca »najbolje«, po mišljenju Cvijićevu je dinarski 
tip. Tako Cvijić u dinarski tip ubraja Karađorđa, 
Miloša Obrenovića, Vuka Karađžića, Njegoša, Rač- 
koga, Kopitara, Mažuranića, Miklošića i Prešerna. 12 ) 

Neki sljedbenici Cvijićevi idu još i dalje pa 
tvrde, da su »neki od najviših genija čovječanstva 
imali jake i znatne dinarske primjese ili su bih čisti 

la ) Jovan Cvijić, Balkansko Poluostrvo, Beograd, 1931. 

Dinarci« pa kažu da se »primjeri Goethea, Beetho- 
vena, Petoffija, Hegela, i mnogih drugih mogu na¬ 
vesti u potvrdu toga«. 13 ) Ali od naročita je inte¬ 
resa, da su mnogi pokušali iskoristiti Cvijićevu teo¬ 
riju u političke svrhe. Htjeli su naime upotrijebiti 
Cvijićevu teoriju kao opravdanje centralističkog ure¬ 
đenja države i hegemonije jednog dijela južnih Sla¬ 
vena nad ostalima; jer ako je Dinarski tip zaista 
superioran, onda tom tipu pripada i kulturno i po¬ 
litičko vodstvo na Balkanu. 

Tako na pr. Sv. Stefanović tvrdi ovo: »posle 
razbijanja turske i austrijske imperije, Jugoslaven¬ 
ski narodi nalaze se pred jednom velikom historij¬ 
skom misijom sa čijim ispunjenjem imaju da se 
afirmiraju u kulturnoj historiji čovečanstva. Ta 
misija u nacionalnom pogledu znači slaviziranje 
ovih krajeva Evrope, u rasnom pogledu znači afir¬ 
miranje u kulturi Evrope jednog ooljeg, višeg, he¬ 
rojskog i humanog u isti mah, dinarskog tipa co- 
veka... Mora doista izgledati značajno, da baš oni 
krajevi Jugoslavije pokazuju najviši^ krvni indeks, 
gde su državotvorne sile, kao u prošlosti, tako i u 
novim dobima sve do sadašnjih dana, najvidnije 

đejstvovale i dejstvuju .. .« 14 > 

Kao svi drugi rasni teoretičari, tako su i Cvijić 
i njegovi nasljednici napravili osnovnu pogrješku 
u tome, što su pokušali da psihičke osobine povezu 
sa fizičkim tipom ljudi i da ih tako utvrde kao na- 
sljedive i nepromjenljive. Međutim sve ono, što se 


13) Sv. Stefanović, O rasnom pitanju kao kulturnom i 
nacionalnom problemu u Jugoslaviji, Letopis Matice Srpske, 
Jan.—Febr. 1936. 

14 ) op. cit. 

govori o psihičkim osobinama t. zv. Dinaraca, nije 
drugo nego kultura stočara i ratnika u Dinarskim 
krajevima. Uz tu kulturu stočara i ratnika usko je 
povezana njihova porodična, njihova društvena i 
njihova ekonomska organizacija, a isto tako i nji¬ 
hovi osjećaji, njihove sklonosti, njihova shvaćanja, 
mišljenja i vjerovanja i načini ponašanja. Čim se 
mijenjaju prilike sredine, t. j. čim ti krajevi prelaze 
iz stočarskog i ratničkog života na poljodjelski rad 
i u sklop čvrste državne organizacije, mijenja se 
njihova kultura i mijenjaju se njihove psihičke oso¬ 
bine, a rasne teorije, zasnovane na idealiziranim 
tipovima, ostaju samo onima, kojima su potrebne, 
da opravdaju svoju vlast i svoj povlašćeni položaj, 

V. 

Ako govorimo o kulturi, ili o civilizaciji kao o 
jednom od oblika razvijene kulture, treba da prije 
svega utvrdimo, koji su tc najveći koraci u napretku 
suvremene civilizacije i da li su ti napreci pove¬ 
zani uz određeni fizički tip ljudi. Općenito se sma¬ 
tra, da su najveći koraci u razvitku suvremene ci¬ 
vilizacije ovi: oranje, koje je omogućeno uđomaći- 
vanjem životinja i bilja, i izum pluga. Oranje je od 
osobite važnosti zato, što je omogućilo ishranu ljudi 
i gustoću stanovništva, a i relativnu ustaljenost biv¬ 
ših nomadskih skupina. Drugi važni korak u raz¬ 
vitku kulture i civilizacije jest izum pisma. To je bilo 
sredstvo, da se čuvaju umnožena iskustva, koja se 
lako gube, kada se zasnivaju samo na usmenoj pre¬ 
daji. Kamene građevine omogućile su također traj¬ 
nost i kontinuitet kultura i postanak gradova, gdje 

je na vrlo uskom području bio omogućen stalni i 
uži doticaj velikog broja ljudi, a to je naročito po¬ 
ticalo napredak nauke, ali i omogućilo političku do¬ 
minaciju manjih skupina nad širim slojevima. Uz te 
velike korake čovječanstva dolazi i izum kola: na 
njemu se zasniva čitava tehnika, kojom se diči su¬ 
vremena industrijska civilizacija. Međutim se čini, 
da su svi ti koraci u napretku čovječanstva na¬ 
pravljeni najprije na bliskom Istoku, u koliko se to 
odnosi na evropski i azijski kontinenat, i da su 
kod toga sudjelovali najrazličitiji fizički skupovi 
ljudi. 

Ako se govori o zapadno-evropskoj civilizaciji 
kao o nekom naročitom proizvodu Norđijaca (a to 
je omiljena teza nordijskih rasnih teorija), onda 
treba ipak imati na umu, da je zapadno-evropska 
civilizacija zasnovana na grčkoj kulturi, a ova je 
nastavak malo-azijske, egipatske, indijske i kineske 
civilizacije. Dalje je zapadno-evropska civilizacija 
zasnovana na kršćanstvu, a ono je puno semitskih 
i grčkih utjecaja. Zapadno-evropska kultura je i 
trgovačka, pa tako ona ima korijen u trgovačkoj 
kulturi staroga Rima. Čak su i američki Indijanci 
dali svoj prinos zapadno-evropskoj civilizaciji — 
omogućili su joj, da hrani svoje gladne mase krum¬ 
pirom i kukuruzom i dali su toj neurotički nastro¬ 
jenoj civilizaciji blago narkotično sredstvo — du¬ 
han. Treba imati na umu i to, da zapadno-evropska 
civilizacija, pored svojih pozitivnih osobina (sa gle¬ 
dišta naših današnjih shvaćanja) ima i mnoge ne¬ 
gativne osobine. Prije svega zapadno-evropska civi¬ 
lizacija dala je kapitalistički sistem sa velikom ne- 
jeđnakošću u podjeli dobara, sistem zasnovan na 


načelu iskorišćavanja ekonomski slabijih. U vezi 
s tim kapitalističkim sistemom pojavio se i nacio¬ 
nalni imperijalizam, koji je agresivan, nečovječan 
i silovit i koji prema tome daje prednost ne onima, 
koji su jači s moralne i duhovne strane, nego 
onima, koji su jači u tehnici ubijanja. 

Zapadno-evropska civilizacija razvila je objek¬ 
tivnu naučnu analizu i eksperimentalne nauke. U 
vezi s time nastali su mnogi tehnički izumi i teh¬ 
nički napredak te civilizacije, ali treba imati na 
umu, da su kod tih izuma i kod napretka eksperi¬ 
mentalnih nauka sudjelovali najrazličitiji fizički ti¬ 
povi i da i u tom pogledu zapadna Evropa duguje 
mnogo svojim prethodnicima u Kini, Indiji i u 
Africi. 

Treba osim toga istaći, da je za napredak nauke 
potrebna mogućnost kulturnog doticaja, zatim broj¬ 
no stanovništvo sa svrhom selekcije najsposobnijih; 
onda ekonomski razvitak radi materijalnih sred¬ 
stava, koja su potrebna pojedincima da se školuju 
i koja daju mogućnost eksperimentalnog rada. 

U vezi s time od naročite važnosti bila bi baš 
ekonomska demokracija, jer bi ona omogućila svim 
talentiranim pojedincima, bez obzira kojem sloju ili 
tipu pripadaju, da razviju svoje sposobnosti. Isto je 
tako od naročite važnosti, s obzirom na razvitak 
kulture, sloboda nauke i naučavanja, što je usko ve¬ 
zano sa političkom demokracijom. Međutim baš 
predstavnici rasnih teorija odlučni su protivnici i 
političke i ekonomske demokracije, pa njihov smi¬ 
šljeni sistem daje samo povlašćenim slojevima mo¬ 
gućnost da razvijaju svoje sposobnosti, ali i to 
opet samo u jednostranom pravcu. 

RASA I NAROD 1 ) 


Ne zna se točno za podrijetlo riječi rasa, niti se 
svi slažu u tome, što taj izraz baš znači. Najvjero¬ 
jatnije izgleda, da taj izraz potiče od arapske riječi 
r a s, a to znači u tom jeziku isto što i glava, izvor, 
podrijetlo; otuda valjda i abesinski naziv ras za 
njihove plemenske glavare. 

Izraz rasa kod mnogih pisaca znači isto što i 
narod i time se samo pravi zabuna, jer su to 
dva različita pojma. Kod modernih rasista međutim 
sve više prevladava pojam rase, koji označuje skup 
ljudi sa posebnim, točno utvrđenim, tjelesnim izgle¬ 
dom i sa nekim naročitim vrlinama ili manama, 
koje da su urođene i da se nasljeđuju zajedno sa 
tjelesnim izgledom. U tom smislu se danas go¬ 
vori o »nordijskoj« rasi, o »dinarskoj« rasi, o »ži¬ 
dovskoj« rasi itd. 

Ni jedan današnji narod nije sastavljen od 
ljudi, koji svi imaju isti ili sličan tjelesni izgled. Ni 
oni koji u Njemačkoj primjenjuju u praksi rasne 
teorije i koji su uvjereni u osobite vrline i u du¬ 
ševnu nadmoć »nordijske« rase, ne posjeduju go¬ 
tovo ni jednu od onih tjelesnih osobina, koje se pri¬ 
pisuju toj rasi, a to su: valovita žućkasto-bijela 
kosa, crvenkasto-bijela prozirna koža, visoki stas 
(iznad 1,70 m), plave ili sive oči, dugoljasta glava, 
dugo i usko lice, pravilan, uzak i istaknut nos i ko¬ 
načno jaka i razvijena brada. 


*) Štampano u »Hrvatskom Dnevniku«, 4, VI. 1936. 


Uslijed toga što je očito, da se svaki narod 
sastoji iz različitih fizičkih tipova, rasisti se nalaze 
u neprilici, kako da dovedu u sklad pojam rase sa 
pojmom naroda. Većina njih misli, da veličinu 
nekoga naroda treba prosuđivati i cijeniti po tome, 
koliko u tom narodu ima onih pojedinaca koji su 
podrijetlom od neke »više« ili »bolje« rase. Oni 
kažu, da su ove više ili superiorne rase stvarale 
kulturu i civilizaciju, da su samo ove rase osni¬ 
vale države i da samo ovim rasama, odnosno nji¬ 
hovim predstavnicima u pojedinim narodima, i da¬ 
nas pripada vodstvo naroda i vodstvo svijeta. Sve 
ostale rase, koje se smatraju za niže, za inferiorne, 
treba da su u svemu podložne višim, superiornim 
rasama. Državna politika sa gledišta tih teorija 
treba da ide za tim, da u svojoj sredini daje u 
svemu prednost onima, koji pokazuju najviše tjele¬ 
snih i duševnih odlika neke superiorne rase, a da 
zapostavlja ili po mogućnosti potpuno isključi iz 
svoje sredine sve one, koji pripadaju nižim, dakle 
inferiornim rasama. 

Poteškoća je ovih teorija među ostalim i u tome, 
što svaki rasista smatra za skupinu, kojoj on lično 
ne pripada, da je inferiorna, pa kad čitamo opise 
raznih »rasa« možemo sa velikom sigurnošću pogo¬ 
diti, kako izgleda onaj, koji je te »rase« opisao. 
Nema te »rase« čiji rasisti ne bi smatrali, da je 
baš njihova rasa »superiorna«. 

Cvijić i njegovi sljedbenici izradili su teoriju o 
t. zv. »dinarskoj rasi«. Oni su stali na stanovište, 
da sve ono što je najbolje kod Srba i kcd Hrvata 
u prošlosti i sadašnjosti, da su to bili »dinare!«. 
Cvijić je uz to tvrdio, da su tri četvrtine »đina- 

raca« Srbi, a samo jedna četvrtina tih naročitih 
ljudi da se nalazi među Hrvatima. Dalje je on tvr¬ 
dio, da su najbolji među najboljima, to jest da 
su najbolji od svih »dinaraca« Šumadinci i da 
njima prema tome pripada kulturno i političko vod¬ 
stvo. Šuflaj je naprotiv tvrdio, da je taj »dinarski 
tip« neka »tamna, pastirska krv«, a da je Hrvate 
međutim satkala »čudesna i svijetla slavenska krv«. 
S druge strane opet pristaše gotske teorije tvrde, da 
je sve ono, što je bilo državotvorno kod Hrvata, 
bilo gotskog podrijetla; iz toga bi slijedilo da bi 
samo ovom »gospodskom sloju« pripadalo političko 
i kulturno vodstvo među Hrvatima. 

Prirodna je posljedica svih rasnih teorija, da 
stvaraju izvjesnu podvojenost unutar jednog istog 
naroda, da dijele jedan isti narod na one, koji su u 
tom narodu »viši«, »bolji«, »superiorni«, i na one, 
koji su u tom narodu »niži«, »tuđi« i »inferiorni«. 
Tako bi sa gledišta Cvijića t. j. sa gledišta rasnih 
teorija među Hrvatima bilo jednih, koji su već po 
svojoj krvi, po rođenju i nasljedstvu bolji od dru¬ 
gih, koji nikad ne mogu biti slični prvima, jer 
imaju »inferiornu krv«. 

Pojam naroda međutim nema nikakove veze sa 
pojmom rase; narod je kulturna skupina, to jest 
skupina ljudi, koji ne moraju biti istoga podrijetla, 
ali su međusobno povezani osjećajima o zajedničkoj 
pripadnosti i sviješću o zajedničkim težnjama. Nije 
točno, da se ti osjećaji i ta svijest nalaze u krvi, 
nego se, bez obzira na krvni sastav, i osjećaji o za¬ 
jedničkoj pripadnosti i svijest o zajedničkim tež¬ 
njama razvijaju kroz zajedničko iskustvo i putem 
odgoja. 

Zajednička se iskustva prošlih generacija putem 
odgoja predaju nastupajućim generacijama, koje ih 
prihvaćaju i svijesno i osjećajno i koje surađuju na 
njihovom daljnjem izgrađivanju i usavršavanju. Svi 
su narodi već u svom začetku bili sastavljeni od 
raznorodnih sastojina sa gledišta duševnih i tjele¬ 
snih osobina. Međutim putem zajedničkog života i 
međusobnih utjecaja, ove su se razne skupine izjed¬ 
načavale u navikama, običajima, društvenoj organi¬ 
zaciji, umjetničkim stvaranjima, pravnim shvaća¬ 
njima, moralnim odlikama, jeziku i vjerovanjima, u 
gospodarstvu i tehničkom napretku, itd. U toku 
razvitka, kulturnoj skupini, koja se je tako formi¬ 
rala, stalno su pridolazili novi sastavni dijelovi 
također različitog podrijetla, različitog izgleda i 
različite kulture, ali što je sve njih spajalo u jednu 
zajednicu i dovodilo đo međusobnog izjednačavanja, 
to je baš to zajedničko iskustvo, zajednički inte¬ 
resi, zajedničke težnje i zajednički osjećaji. 

Kod stvaranja svih naroda od osobitog je zna¬ 
čenja, da se pod pritiskom raznih okolnosti raz¬ 
vija i jača unutrašnja povezanost i izvjesna privr¬ 
ženost među članovima zajednice. Tim putem se 
članovi narodne zajednice osjećaju jedinstveni 
prema vani i sve ono što ne spada u njihovu sku¬ 
pinu smatraju za strano i za tuđe. 

Ovo jedinstvo prema vani je simbolički izraženo 
u zajedničkom imenu, koje kao simbol zajedničkih 
osjećaja, težnja i interesa, veže sve pripadnike ne¬ 
kog naroda, bez obzira na njihova lokalna unutra¬ 
šnja razlikovanja. Otuda je borba protiv naroda če¬ 
sto uperena baš protiv njegovog imena, jer bi na¬ 
puštanje zajedničkog imena moglo da dovede i do 

napuštanja zajedničkih težnja, do slabljenja unu¬ 
trašnje povezanosti, do razbijanja osjećaja o zajed¬ 
ničkoj pripadnosti, kao i do slabljenja svijesti o 
zajedničkim interesima. 

Održanje je svakog naroda uslovljeno prema 
tome snaženjem osjećaja zajedničke pripadnosti 
među članovima narodne zajednice, kao i izgrađiva¬ 
njem zajedničkih težnja; i jedno i drugo se danas 
može postići jedino tako, ako se zadovolje potrebe 
i zaštite interesi najširih slojeva. U interesu je da¬ 
kle svakog naroda, da se bori protiv svega onoga 
što ruši njegovu unutrašnju koheziju i što sprje¬ 
čava postizavanje kolektivnih težnja širokih narod¬ 
nih slojeva. Tome će najviše doprinijeti vlada puka 
n interesu puka. 


IDEJA O SUPERIORNOSTI NORDIJACA 
I HRVATSKO RADNIŠTVO U AMERICI 1 ) 


I. 

Slom feudalnog sistema, individualizacija vla¬ 
sništva, vladavina novčane ekonomije, kontakt s in¬ 
dustrijskom civilizacijom i privlačivost nadnica, pla¬ 
ćenih u gotovom novcu, znatno su stimulirali emi¬ 
graciju iz južne i istočne Evrope. Ovaj je pokret 
masa započeo sa sezonskom emigracijom u obližnje 
krajeve i bliža gradska središta, a uz ekonomski i 
kulturni razvitak doveo je do migracija u velike in¬ 
dustrijske centre zapadne Evrope i Amerike. 

Svrha je ovog seljenja bila, da se dođe što prije 
do gotovog novca, pa da se iseljenik vrati kući 
s ciljem da poboljša svoje ekonomsko stanje, a 
s tim da poboljša svoj lični prestiž, kao i ugled 
svoje porodice u seoskoj zajednici. U skladu s tim 
ova se emigracija ističe činjenicom da se nije seo¬ 
ski proletarijat, već da su se radije manji posjed¬ 
nici selili u daleke krajeve preko Oceana, dok su si¬ 
romašniji seljaci i pauperi išli na sezonski rad u kra¬ 
jeve, kamo su mogli da stignu pješke, ili su dola¬ 
zili u obližnje gradove, gdje je mlada trgovina i in¬ 
dustrija trebala jeftinu i nekvalificiranu radnu 
snagu. 

Priljubljenost uz mali komad zemlje kod kuće, 
težnja za poboljšanjem i za podizanjem vlastitog 


i) štampano u »Arhivu za pravne i društvene nauke«, 
Beograd, 1935. 

ekonomskog i društvenog položaja u selu djelomi¬ 
čno objašnjava, zašto su južni Slaveni najradije išli 
u velika središta američkih osnovnih industrija, 
gdje su nudili svoju radnu snagu za jeftine nad¬ 
nice; oko 70% ovih useljenika naselilo se u grad¬ 
skim industrijskim središtima, drugi su se naselili 
u industrijskim središtima izvan gradova, a samo ih 
se 7% naselilo u poljoprivrednim predjelima (U. S. 
Census, 1930). 

Ali osim navedenih razloga, koji su utjecali na 
seljenje ovih iseljenika u industrijske krajeve, 
možda su oni izbjegavali poljoprivredu i zato, što je 
jedan znatan dio ovih iseljenika dolazio iz stočar¬ 
skih krajeva i iz krajeva ekstenzivne poljoprivrede, 
a tek neznatan dio iz krajeva intenzivne poljopri¬ 
vrede. Neznatan procenat onih, koji su se ipak i u 
Americi htjeli baviti poljoprivredom, bili su vino¬ 
gradari i voćari iz Dalmacije i jedan dio seljaka iz 
Slovenije, gdje su poljoprivreda i stočarstvo na 
istom stupnju kao i kod seljaka zapadne Evrope. 

II. 

Emigracija u Ameriku iz istočne i južne Evrope 
dostigla je svoju najvišu točku baš u vrijeme, kad 
su Sjedinjene države već bile postigle visoki stupanj 
industrijalizacije i izvjesnu stabilnost u ekonom¬ 
skom poretku. S druge strane ovi novi useljenici 
došli su iz krajeva i predjela, koji su uglavnom još 
uvijek bili u početnom stanju svoga poljoprivrednog 
razvitka, ali koji su isto tako prolazili kroz brze 
društvene promjene, koje smo u početku naveli. 


Ove su promjene uvjetovale, da se formira emigra¬ 
cija iz ovih zemalja, koju smo gore označili kao 
emigraciju seljaka pretežno stočarske kulture i kao 
emigraciju ekonomskog i privremenog karaktera. 

Ta je emigracija, uz ovakav sastav i prirodu, 
predstavljala uglavnom dvije opasnosti utvrđenom 
poretku u novoj sredini: prvo opasnost za ekonom¬ 
ski standard života domaćeg radništva, koje je bilo 
ugroženo uslijed pritjecanja jeftine i nestručne 
radne snage, uvezene u velikim masama, i drugo, 
opasnost sa postojeći društveni moral i običaje u 
američkim industrijskim sredinama. Ta se je opa¬ 
snost ogledala u izvjesnim navikama, načinima po¬ 
našanja, ceremonijama i običajima, koji su se, pre¬ 
neseni iz stočarskih, a često i polunomadskih sre¬ 
dina, znatno razlikovali od onih, koji su odgovarali 
industrijskom stupnju razvitka. Ako bi ova nova 
imigracija, snažna brojem i vrlo različita u navi¬ 
kama i idejama, trebala da postane trajna, ona bi 
mogla isto tako i da predstavlja opasnost za dru¬ 
štveni poredak i raspodjelu vlasti, formiranu u ka- 
pitalističko-industrijskoj sredini Novog Svijeta. 

Najprije je napravljena sa strane američkog 
javnog mišljenja oštra razlika između »stare« i 
»nove« imigracije, tako da je antagonizam, koji je 
ranije bio upravljen protiv »stare«, sada prenesen 
samo na »novu« imigraciju. Taj se je antagonizam 
najprije ispoljavao u izvjesnima stigmatizirajućim i 
zastrašujućim oznakama. Ova je situacija bila ta¬ 
kođer osnažena i predrasudama, koje su bile posu¬ 
đene iz sukoba međunarodnog karaktera, kao što 
ćemo kasnije vidjeti. Slaveni uopće, a Balkanski Sla¬ 
veni posebno, jer su sačinjavali jedan dio, i to zna- 

tan dio ove »nove« imigracije, dijelili su s ostalima 
neprijateljske osjećaje nove sredine. 

Osjećajna i mentalna reakcija protiv došljaka 
sa strane američkog življa bila je vrlo ekstenzivna 
i obuhvaćala je ne samo široke mase, nego i neke 
»liberalne duhove«, pa čak i pojedine predstavnike 
»objektivne nauke«; studije su ovih »naučnih rad¬ 
nika« služile, da stimuliraju društveni ostracizam i 
da opravdaju razne protektivne mjere protiv ovih 
neželjenih useljenika. Lako je predvidjeti da je ova¬ 
kva reakcija morala dovesti do fizičke, društvene i 
moralne izolacije useljenika iz istočne i južne Evrope 
i da je konačno morala dovesti i do njihovog legal¬ 
nog isključenja iz Amerike. 

Važno je napomenuti prije svega, da je strah od 
slavenskih useljenika i mržnja na njih bila u prvom 
redu prikazivana kao neraspoloženje prema njiho¬ 
vim društvenim navikama, a ne kao strah od nji¬ 
hove ekonomske, a eventualno i političke kompe- 
tici je: 

»... u neznanju i u nepismenosti, u praznovjerju 
i obožavanju svećenstva, u strogosti crkve i države, 
u služničkim odnosima običnog naroda prema gor¬ 
njim slojevima, u niskom položaju žene, u potpunoj 
zavisnosti djece od roditelja, u surovosti načina 
općenja i govora, kao i u niskom standardu čistoće 
i udobnosti, veliki dio slavenskog svijeta ostao je 
na onom stupnju, na kojem su naši engleski pradje¬ 
dovi bili u danima Henrika VIII.« (E. A. Ross, The 
old World in the New, str. 123). 


Ali ipak ovo naglašavanje kulturnih osobina 
slovenskih, kao različitih od američkih, ne znači da 
je opozicija protiv njih nastala u prvom redu usli¬ 
jed kulturnih razlika; naprotiv, čini se, da je anta¬ 
gonizam nastao tek onda, kad su se osjetile moguć¬ 
nosti ekonomske kompetencije useljenika iz istočne 
i južne Evrope. Ovaj je osjećaj opasnosti bio onda 
prikazan i preveden izrazima, koji su ukazivali na 
opasnost za postojeće običaje i moralna shvaćanja, 
valjda zato, što se animozitet ovakove prirode može 
lakše opravdati i što je efektivniji. 

HL 

Da vidimo, kakovi su to bili načini ponašanja, a 
posebno oni južnoslavenskih useljenika, koji su bili 
tako violentno, tako često i tako općenito napadani 
sa strane američkog življa. Društvene navike, psi¬ 
hičke osobine, i razlike u načinima ponašanja, u ko- 
likC' postoje, mogu se svesti na razlike u različitim 
kulturama. Ali postoje također i varijacije unutar 
pojedinih kultura, a ove odgovaraju raznim eko¬ 
nomskim, političkim, prosvjetnim i drugim prilikama 
sredine. U dodiru između dviju kultura, od kojih 
jedna ugrožava postojeću ravnotežu u drugoj, me¬ 
hanizam putem kojega antagonizam ugrožene kul¬ 
ture operira, sastoji se u izbiranju »nižih« ili »infe¬ 
riornih« vrijednosti protivne kulture i upoređivanju 
ovih s »višim« ili »superiornim« vrijednostima ugro¬ 
žene kulture. Ovim putem se ukazuje na mogućnost 
kulturne »degeneracije« i istovremeno se organizira 
izvjesno superiorno držanje, kao obrambena mjera 

protiv svega onoga, što je »tuđe«. Kad ne bi bilo 
osjećaja ekonomske i političke opasnosti, vrlo je 
vjerojatno da razlike u kulturi i »standardima« ne 
bi svratile na sebe nikakovu naročitu pažnju, a 
ukoliko bi bile uočene, na njih bi se gledalo blago¬ 
naklono. 

Ali čim je jednom utvrđena »inferiornost« kul¬ 
turnih osobina ugrožavajuće skupine, istovremeno 
slijedi i racionalizacija neprijateljskog držanja 
ugrožene skupine. »Inferiorne vrijednosti« useljenika 
pripisivane su njihovim urođenim psihološkim i bio¬ 
loškim svojstvima. Pošto su ove osobine, dakle, 
»urođene« i prema teme »nasljedne« i »nepoprav¬ 
ljive«, one su prikazivane kao »trajna opasnost«. Iz 
tih razloga svi su novi useljenici pronađeni, kao da 
su »neinteligentni, neznalice, nemoralni, brutalni, 
asocijalni i kriminalni«, a što se tiče Slavena, za 
njih je osim toga pronađeno još i to, da su »impre¬ 
gnirani azijskom, mongolskom i turskom krvi«: 

» ... Mnoge od ovih mješavina vrlo različitih rasa 
nastale su u relativno skoro doba, i prema tome su 
još i nestabilne .. . Slavenski narodi koji su zapo¬ 
sjeli veći dio istočne Evrope impregnirani su azij¬ 
skom, mongolskom i turskom krvi i to se odnosi ne 
samo na Ruse nego i na ostale Slavene od Poljske 
do Balkana. Istočna Evropa prema tome predstav¬ 
lja divlju složenost rasa, vjerovanja i kultura, a ta 
podivljalost nalazi svoj vrhunac na Balkanu, tom 
nesretnom gnijezdu nemirnih i donekle polubarbar- 
skih naroda ... i dok god Balkan ostaje nemiran i 
nazadan, on će nužno biti rojište useljenika najne- 
poželjenijeg karaktera.« (M. Grant and Ch. St. Da- 


vison, The Alien in our Midst, New-York, 1930, str. 

221 .) 


IV. 

Ovaj antagonizam prema useljenicima iz istočne 
i južne Evrope, koji je bio prihvaćen sa strane op¬ 
ćega američkog javnog mišljenja, bio je prihvaćen 
također i sa strane nekih sociologa, psihologa, no¬ 
vinara i drugih javnih radnika i odrazio se u nji¬ 
hovim raspravama, od kojih su nam neke dale i 
razna »objektivna mjerenja«, koja su trebala da 
pruže znanstvenu osnovu postojećem javnom mišlje¬ 
nju. U tu je svrhu izvrsno upotrebljen takozvani 
test inteligencije (intelligence test). Baš u doba, 
kad je problem imigracije u Americi bio u središtu 
opće pažnje, razni su mentalni testovi bivali uvo¬ 
đeni u američke posvjetne ustanove i prirodno je da 
je primjena ovih testova na ovo vitalno pitanje bila 
potrebna, da dokaže i samu praktičnu korist te¬ 
stova i njihovu vrijednost. Dokaz »inferiornosti« no¬ 
ve imigracije, postignut putem mentalnih testova i 
drugih mjerenja, bio je izvrstan materijal za sve one, 
koji su advocirali »nepoželjnost« imigracije bilo iz 
kojih razloga. Ovakvi su »dokumenti« na pr. kada 
su bili primijenjeni na useljenike iz istočne i južne 
Evrope, za koju se smatra da je naseljena uglav¬ 
nom alpinskom i mediteranskom rasom, trebali da 
»dokažu« inferiornost ovih naroda u odnosu prema 
narodima sjeverne i sjeverozapadne Evrope, za koju 
se smatra da je naseljena u glavnom narodima nor¬ 
dijske rase: 

Uporedni stupanj inteligencije nacionalnih sku¬ 
pina u Americi prema cenzusu od 1920. i prema 


Who is Who od 1922.—23. god. 

ime nacionalne skupine: rang: 

Engleska. 

Njemačka.^ 

Holandija . . • • ® 

Švedska . 

Danska ..^ 


Austrougarska 
Rusija . . . 

Italija . . ■ 

Poljska . • 

Grčka . . . 


15 

16 

17 

18 
19 


(S. Kirkpatrick, Intelligence and Immigration, 

1925, str, 43). 


Potrebno je da se naglasi ovdje, da su ovi men¬ 
talni i drugi testovi izrađeni u pojmovima određene 
kulture jedne određene sredine, pa se prema tome 
ne mogu logički primijeniti u svrhu mjerenja men¬ 
taliteta i inteligencije osoba, koje pripadaju nekoj 
drugoj kulturi i nekoj drugoj sredini. Ako hoćemo 
da mjerimo inteligenciju određene skupine, potre ono 
je da izradimo posebne testove, koji će odgovarati 
shvaćanjima kulture i sredine, kojoj ova skupina 
pripada. Vrlo je dvojbeno, da bi se i u tom slučaju 
rezultati ovih testova mogli upotrijebiti u svrhu 
upoređivanja zato, što prevođenje testova jedne kul¬ 
ture u pojmove i shvaćanja druge kulture predstav¬ 
lja velike teškoće. Ali s druge strane nema dvojbe, 
da treba odlučno otkloniti primjenjivanje testova 
jedne kulture s ciljem, da se dokaže »inferiornost« 

ili »superiornost« neke druge, sasvim različite kul¬ 
ture zato, što su ovakova mjerenja i upoređivanja 
nužno pod utjecajem predrasuda. 

V. 

Kada su južni Slaveni s Balkana upali na ame¬ 
ričko tržište rada, bilo je ne samo onih domaćih 
elemenata, koji su se osjetili ugroženi ekonomski, 
nego je bilo i onih, koji su pozdravili novostvorenu 
situaciju i pokazivali prijateljske sklonosti prema 
useljenicima iz južne i istočne Evrope, ali kao što 
ćemo odmah vidjeti, to je bilo potpuno’ u skladu 
s njihovim osobnim računima i osobnim aspiraci¬ 
jama. Ova skupina, koja je pokazivala blagona¬ 
klono držanje prema slavenskoj imigraciji, sasto¬ 
jala se uglavnom od onih, koji su propovijedali po¬ 
trebu američke ekonomske ekspanzije i koji su uka¬ 
zivali na prilike ekonomske kompeticije na među¬ 
narodnom tržištu: 

» ... Ne postoje nikakove pouzdane informacije, 
da predstoji takva jedna neposredna poplava use¬ 
ljenika, koja bi ugrozila ekonomski položaj naše 
zemlje... Mi smo naprotiv izišli iz rata s tri i po 
miliona manje nekvalificiranih radnika i njihovo 
se pomanjkanje snažno osjeća i usporava naš eko¬ 
nomski razvitak. S time se slažu najpouzdaniji iz¬ 
vori i autoriteti...« (Digest of statement of Mr Ja¬ 
mes A. Emery, general counsel, National associa- 
tion of manufacturers, U. S. Congress, Commitee 
on Immigration and Naturalisation (lth Congress, 
first session). 

Među onima, koji su pokazivali izvjesno na- 
klono držanje prema useljenicima iz južne i istočne 
Evrope, bili su osim predstavnika velike industrije 
i oni, koji su se direktno bavili useljenicima i upo¬ 
trebljavali ih u svrhu sitnog iskorišćavanja ili u 
svrhu humanih akcija i političke propagande. Neki. 
su od ovih ipak bili pod utjecajem vladajućih ideja 
o intelektualnim i moralnim osobinama Slavena, 
koje su se širile u vezi s njihovim useljavanjem 
tako, da su i ove pojedine osobe, koje su inače bile 
naklone Slavenima, priznavale »nezgode« slavenske 
imigracije, ali su opravdavale svoje tolerantno drža¬ 
nje na taj način, što su tvrdile, da će osobine ame¬ 
ričke kulture uskoro izbrisati slavenske kulturne 
osobine i da je američka sredina toliko jaka, da se 
može lako obraniti od infiltracije inferiornih vri¬ 
jednosti : 

» ... Nema sumnje da među njima (Slavenima) 
nema smisla za zakonitost, da su nepismeni i da su 
divlji, ali naša je građanska dužnost, da te njihove 
poroke shvatimo i da nastojimo, da ih oni pre¬ 
brode . . .« (Slav in America, Charities, 1904, Vol. 
XIII. str. 190). 

Važno je, da se ovdje naglasi, da je bojazan ođ 
eventualne ekonomske kompeticije na domaćem tr¬ 
žištu bila rjeđe i ne tako snažno naglašavana, iako 
je to, čini se, bio glavni motiv, na osnovi kojega je 
i izgrađen antagonizam prema useljenicima iz isto¬ 
čne i južne Evrope. Ova bi se pojava mogla pripi¬ 
sati činjenici, da razlozi ekonomske kompeticije 
nisu bili lako prihvatljivi kao »dobri argumenti«, 
nisu bili očigledni, nisu mogli da se mjere i nisu 


izazivali onako općenitu, intenzivnu i neposrednu 
reakciju, kao što su bili argumenti, da slavenske kul¬ 
turne osobine ugrožavaju postojeći moral i navike. 
Opasnost za postojeća pravila ponašanja mogla je 
da se osjeti sa strane čitave zajednice, dok je eko¬ 
nomska kompeticija sa strane ove »nove« imigra¬ 
cije, koja se sastojala uglavnom od nekvalificira¬ 
noga i polukvalificiranog američkoga domaćeg rad¬ 
ništva, ugrožavala samo jedan dio zajednice t. j. 
dio američkog domaćeg radništva. Osim toga napa¬ 
dati nekoga radi ekonomske kompeticije nije bilo u 
skladu s gospodarskim »liberalizmom«, koji je vla¬ 
dao u to vrijeme. 

Ali postoji osim toga i težnja naše egoistične 
ličnosti da prihvati koprenu »viših vrijednosti« kad 
treba da štiti svoje osobne interese, i tako su osje¬ 
ćaji opasnosti, temeljeni na ekonomskim motivima, 
često kamuflirani osjećajima opasnosti, koji, to¬ 
bože, proizlaze iz priznatih viših motiva, kao što su 
moralne ideje. Uza sve to strah od ekonomske kom¬ 
peticije ipak se je dovoljno često i jasno izražavao 
tako, da ga je bilo lako naći neprikrivenog u izvo¬ 
rima, koji su upotrebljeni za ovu raspravu: 

» ... Morrison je kazao, da je Federacija Rada 
sklona zabrani useljavanja za dvije godine i bez 
ikakvih rezervacija. Ovaj je problem bio rasprav¬ 
ljan u prošlosti, kazao je g. Morrison, sa strane onih, 
koji žele da održe postojeći ekonomski standard ži¬ 
vota, a bio je raspravljan s druge strane i cd onih, 
kojima je u interesu uvoz jeftine radne snage.« 
(Digest of statement of Mr. F. Morrison. secretary 
of the American Federation of Labor, U S. Con- 
gress, op. cit.). 

Bilo je i političkih motiva, koji su bili usko pove¬ 
zani s ovim ekonomskim motivima i na kojima su 
se također zasnivala gledišta onih, koji su u novoj 
imigraciji vidjeli ugroženje postojeće vlasti u lo¬ 
kalnoj i nacionalnoj politici: 

» .., Lokalna je samouprava razbijena ... Ne¬ 
pismene, nečiste, moralno i fizički inferiorne, ne¬ 
američke, kriminalno sklone, niske klase stranaca 
sačinjavaju vrlo opasni dio stanovnika naših op¬ 
ćina i postaju opasnost našim institucijama ... na¬ 
rodnosti, koje doprinose veći procenat pauperskom 
elementu u ovim i drugim gradovima, to su baš oni, 
koji dolaze od ovih skupina najmanje poželjnih ise¬ 
ljenika, a najmanje dvije trećine od tog elementa 
dolazi baš iz istočne i južne Evrope ...« (Statement 
cf Rev. MO. Lichliter, Harrisburgh, Pa., op. cit.) 

Prikazivanje imigracije iz istočne i južne Evrope 
u ovakovom političkom svijetlu bilo je uvedeno zato, 
da se uzdrma gledište onih, koji su se uvelike koristili 
iskorišćavanjem uvezene jeftine i nestručne radne 
snage, ali istovremeno tu su bili baš oni, u rukama 
kojih je bila i politička vlast, a ta je mogla da 
bude ugrožena izbornim glasovima useljeničkih 
masa. Ipak su i takvi motivi relativno rjeđe izra¬ 
žavani i to valjda iz onih istih razloga, koji su dr¬ 
žali u pozadini i manifestaciju ekonomskih interesa 
kao glavnog uvjeta za postojeći antagonizam. 

Borbe o ravnotežu sila u međunarodnoj politici 
dolaze također u obzir kao važan činilac, koji je 


doprinio snaženju američkoga antagonizma protiv 
Slavena. Ideje, koje su uvedene u američku litera¬ 
turu iz međunarodnog područja, bile su samo odrazi 
rusko-britanske kompetencije i slavensko-german- 
skih sukoba u sferama ekonomske i kulturne eks¬ 
panzije. Iz tih okolnosti proizašla su neka speci¬ 
jalna shvaćanja o hisiorijsko-političkom razvitku 
Slavena, koja su se onda prenijela na balkanske Sla¬ 
vene i od ovih na ostale balkanske narode. Mnoge 
od tih predrasuda bile su namjerno širene kao 
sredstva u borbi međunarodnih i narodnih politič¬ 
kih interesa. Ove su ideje lako bile rasprostranjene 
među širokim masama putem raznih načina publi¬ 
citeta i propagande i održale su se sve do u naj¬ 
novije doba: 

»,.. članovi su ove skupine »idealisti«, a za 
Balkan to u našem jeziku znači »teroristi« ... Po¬ 
litika na Balkanu nije zasnovana na principima 
bratske ljubavi nego je naprotiv ona proračunata 
serija međusobnih mržnja...« (J. Gunther, The 

Balkans Svving to Faseism, The Nation, July, 1934.) 

vn. 

Neprijateljsko držanje prema Slavenima, koje 
je postojalo kod Amerikanaca, ogledalo se i ma¬ 
nifestiralo također i usmeno putem diskriminiraju- 
ćih i stigmatizirajućih imena, koja su išla za tim, da 
izdvoje Slavene i društveno i fizički. Ove razne 
oznake, uperene protiv useljenika iz istočne i južne 
Evrope, neki put su pravile razliku između raznih 

grupa i narodnosti, a neki su put bile primijenjene 
bez ikakve diskriminacije. Podrugljiva imena su 
bila upotrebljavana uopće protiv svih useljenika iz 
istočne i južne Evrope, koji su se naselili u odre¬ 
đenom geografskom i industrijskom rejonu, i izraz, 
koji je u početku bio primijenjen na jednu skupinu, 
proširio se i na druge skupine, koje su se kasnije 
Uselile. 

Najobičniji i opći diskriminirajući izraz bio je 
»foreigner« (tuđin) kao kontrast izrazu »white« 
(bijelac); »white« je imao da označi useljenika iz sje¬ 
verne i sjeverozapadne Evrope kao i domaći ame¬ 
rički živalj isključivši crnce i žute rase. Riječi 
»Hunkies« i »Bohunks« bile su vrlo proširene i upo¬ 
trebljavane kao insultirajuća imena, čak i izvan 
Useljeničkih skupina. One su nastale iz izraza »Hun- 
garians« i »Bohemians« i bile su u glavnom upo¬ 
trebljavane u istočnim dijelovima Sjedinjenih Dr¬ 
žava, naročito u Pensilvaniji u cilju da se stigma¬ 
tiziraju useljenici iz Austrougarske, koji su bili 
velikim dijelom Slaveni. U Pensilvaniji su, uslijed 
zajedničkih naseobina s Talijanima, Slaveni često 
bili nazivani i »Wops« i »Guinies«, a to su imena, 
koja su se inače u prvom redu upotrebljavala, da 
označe Talijane. U državi Ohio, a naročito u Cle- 
velandu izraz »Griners« bio je općenito upotrebljen 
u cilju diskriminacije protiv Slovenaca. Clevelandski 
Slovenci su bili većinom doseljenici iz Kranjske i 
nazivali su sebe »kranjci« ili »krainers« i iz ovoga 
izraza nastao je izraz »Griners«. U naseobinama, 
koje su bile naseljene Poljacima, izraz »Polack«, 
uperen uglavnom protiv poljskih useljenika, služio 
je u svrhu diskriminacije isto tako i protiv drugih 


Slavena. Tako isto i izraz »Slabs« i »Slovaceo« čiji 
je izvor talijanskog podrijetla i Talijani su ga upo¬ 
trebljavali u svrhe njihove lokalne diskriminacije 
protiv Slavena. Ovaj je posljednji izraz upotreblja¬ 
van u Kaliforniji gdje Hrvati iz Dalmacije konku¬ 
riraju Talijanima u restoraterskim poduzećima. 
Osim navedenih porugljivih imena može se naći i 
drugih u pojedinim predjelima, tako na pr. »Mod- 
gies« što znači narod s »velikom i glupom glavom.« 
i »Strams«, što znači narod s »uskim čakširama«. 
Ovi se izrazi mogu naći u hrvatskim i srpskim na¬ 
seobinama u Chicagu. Prvi izraz sugerira fizičke 
razlike u formi i u obujmu glave između starijih 
i novijih useljenika, a drugi sugerira narodne no¬ 
šnje iz nekih krajeva Balkana. 

Nema sumnje da u drugim područjima ima i 
drugih stigmatizirajućih imena, koja se upotreblja¬ 
vaju sa svrhom diskriminacije i društvenog ostra¬ 
cizma useljenika iz istočne i južne Evrope, ukoliko 
oni predstavljaju ekonomsku opasnost domaćem 
življu u ovim posebnim područjima. Ali može se i to 
desiti, da neka imigrantska grupa u određenom 
kraju pojača svoj ekonomski položaj, a time i svoj 
opći standard i prestiž i istakne se u odnosu prema 
drugim, useljeničkim skupinama. U tom slučaju 
ovakva useljenička skupina može biti prihvaćena 
od amerikanske sredine kao »superiorna« drugim 
useljeničkim skupinama, ali ipak nikad kao ravno¬ 
pravna domaćem življu; to je na primjer vrlo čest 
slučaj s Česima. 

Već smo ranije naglasili, da je posljedica upo¬ 
trebe ovih stigmatizirajućih imena bila sekluzija 
Useljenika. U ranijim vremenima ovaj je društveni 

ostracizam, postizavan u glavnom putem verbalnih 
napadaja i podrugljivih imena, često doveo i do fi¬ 
zičkih napadaja, koji su time davali suroviji izraz 
antagonizmu sa strane domaćeg življa: 

» ... Naši useljenici nisu mogli izlaziti na ulicu 
zato, što bi rulja starijih i mlađih ljudi bacala na 
njih kamenje i tjerala ih natrag u njihove trošne 
i prezrene kolibe...« (D. Krmpotić, Povjesne crtiee, 
Kansas City, Kansas, 1925 str. 1). 

Na taj način ovakav razvitak doveo je do fizičke 
sekluzije, što se ispoljilo u formiranju izoliranih, 
stigmatiziranih i difamiranih naseobina, u formira¬ 
nju slavenskog ghetta, gdje su slavenski useljenici, 
zajedno s ostalim useljenicima iz istočne i južne 
Evrope, bili primoravani da žive: 

»... Tu leži otprilike oko 200 ovakovih kuća u 
neposrednoj blizini tvornice i ova je skupina kuća 
dobila porugljivo ime »Hunkytown« (Hrvatski list, 
New York, Siječanj 22, 1922, Uvodnik). 


vni. 

Najzad su ove obrambene mjere, uperene protiv 
useljenika iz istočne i južne Evrope, bile odražene 
i u zakonodavstvu Sjedinjenih država; i tako su za¬ 
koni bili posljednje i najjače sredstvo represije u toj 
borbi dviju kultura. Takozvana restriktivna imigra- 
ciona politika, koja je za Slavene i ostale »nove« 
useljenike značila isto što i prohibicija useljavanja. 


bio je posljednji stupanj u razvitku obrambene reak¬ 
cije američke sredine s ciljem zaštite postojećega 
društvenog poretka. U ovom novom zakonodavstvu, 
koje se odnosi na imigraciju, jasno se može zapaziti 
kristalizacija svih onih bojazni, da bi mogle nastati 
izvjesne promjene u postojećoj raspodjeli ekonom¬ 
skih, političkih i moralnih vrijednosti, bojazan, 
koja se najprije manifestirala u osjećajima supe¬ 
riornosti domaćega življa nad useljenicima iz južne 
i istočne Evrope i koja je konačno legalizirana u 
formi zakona o imigraciji, koji su zaustavili use¬ 
ljavanje iz tih krajeva. 

Uz to, što je gore navedeno, treba navesti još i 
to: dok su se ti procesi agresivne reakcije protiv 
»stranaca« razvijali u Americi, došlo je u istočnoj 
Evropi do socijalnih revolucija, čije je središte bila 
jedna slavenska zemlja kao centralna točka raspro¬ 
stiranja revolucionarnih simbola. Ova je nova situa¬ 
cija dodala još novi poriv argumentima onih, koji 
su gledali u imigraciji iz slavenskih zemalja stalnu 
opasnost ne samo za svoje prihode, nego također i 
za svoje socijalne i političke privilegije. Konačni 
rezultat te psihološke, sociološke i historijske poza¬ 
dine je zakon o imigraciji iz godine 1921. i njegove 
kasnije revizije s pojačanim restrikcijama. Ovdje 
su, u tom zakonu, više negoli i u jednom drugom, 
legalizirana mišljenja i predrasude, koje su pro¬ 
istekle iz općeg antagonizma, a istovremeno su u taj 
zakon uneseni i neki novi izrazi i pojmovi, koji su¬ 
geriraju i ukazuju na novostvorenu međunarodnu 
situaciju, koja je nastala poslije ruske revolucije. 

Ovo su dakle bili motivi za legalno isključenje 
takozvane »nove« imigracije od pristupa u Sjeđi- 

njene države; ovo su dakle bili motivi, koji su dali 
opravdanje i smisao određivanju takozvane »kvote« 
za useljenike iz istočne i južne Evrope, koja je od¬ 
ređivana u sve značajnijem nerazmjeru prema broju 
useljenika »nordijske rase«. Rezultat novog zako- 
davstva o imigraciji je bio, da se je procenat use¬ 
ljenika iz južne i istočne Evrope snizio na 10.8% 
u 1925. god. od 74.4% u 1901., dok se je obratno 
procenat useljenika iz »nordijskih« zemalja povisio 
od 21.9% u 1907. god. na 75.7% u 1925. 

Procenat useljenika od ukupnog broja useljenika 
Fiskalna godina iz sjeverne i zapadne iz južne i istočne 


Evrope Evrope 

1907 21.9 74.4 

1921 25.7 66.7 

1923 52.5 31.1 

1925 75.7 10.8 


KRITIKA RASNOG TUMAČENJA POLITIČKE 
POVIJESTI HRVATA I SRBA 1 ) 


Teorija o gotskom podrijetlu Hrvata. 

I. 

Svaka rasna teorija može sadržavati u sebi iz¬ 
vjesnu historijsko-teoretsku vrijednost, ali može 
prikrivati i određenu političku svrhu. Historijsko- 
teoretsko značenje rasnih teorija je u tome, što one 
ispituju, koliko su pojedine fizičke skupine ljudi sa 
određenom kulturom doprinijele u stvaranju mo¬ 
dernih država i u formiranju zapadno-evropske ci¬ 
vilizacije. Ove su teorije historijski povezane sa 
seobom naroda, kada su pojedine skupine ljudi bile 
i etnički i fizički mnogo više diferencirane među¬ 
sobno, nego što su to danas. Te iste teorije među¬ 
tim poprimaju političku boju čim ističu rasu kao 
primarnu društvenu vrijednost i onda kada hoće da 
povijest pojedinih naroda i sav kulturni i politički 
razvitak protumače isključivo na osnovu rasnih, 
dakle urođenih osobina. 

Teorija o rasnoj čistoći kao sredstvo u političkoj 
borbi nije nova. Već se je sistem kasta u Indiji 
opravdavao sa strane indijske filozofije kao neop¬ 
hodno potreban, da bi se održala tobože krvna či¬ 
stoća vladajućih kasta i njihovo superiorno podri¬ 
jetlo. Te su ideje preuzete kasnije od službene grčke 

*) Štampano u »Spomenici« Dolencu, Kreku, Kušeiu i 
Skerlju, Ljubljana, 1937. J 

filozofije i to kao obrana gornjih slojeva protiv 
str anih elemenata, koji su prodirali iz Male Azije, 
Afrike i sa Balkanskih gora i ugrožavali postojeći 
poredak u tim malim i teritorijalno ograničenim 
državama staroga svijeta. 

Krajem devetnaestoga i početkom dvadesetoga 
stoljeća ove su teorije pobudile naročiti interes, kada 
su Sjedinjene države upotrijebile teoriju o superior¬ 
nosti nordijskih naroda kao »znanstveno« opravda¬ 
nje pokreta, koji se je borio protiv rasne mješavine, 
jer da je ta pojava ugrožavala američki moral, 
njihove intelektualne sposobnosti i njihove političke 
ustanove. U stvari prava je svrha toga pokreta bila 
da zaštiti domaće radništvo cd konkurencije, koja 
mu je prijetila sa strane seljaka iz južne i istočne 
Evrope, koji su upravo onda počeli da se u većim 
masama sele u Ameriku i nuđali američkom trži¬ 
štu rada svoju jeftinu radnu snagu. Tada su do¬ 
neseni poznati zakoni o imigraciji, koji su, među 
ostalima, potpuno onemogućili i hrvatskom seljaštvu, 
da šalje suvišak svoje radne snage na američko 
tržište. 

Dolaskom nacionalnog socijalizma na vlast u 
Njemačkoj, ponovno su rasne teorije postale ak- 
tuelne. Nacionalni socijalizam je naime potpuno 
usvojio načelo rasne interpretacije historije, usvojio 
ideju o rasnoj superiornosti nordijskih nareda i 
poslužio se ovim teorijama kao sredstvom u borbi 
protiv radničke klase. Radnička je klasa naime 
u svojoj težnji za ekonomskom i političkom 
emancipacijom bila više sklona načelima klasne 
borbe i ideji o ekonomskoj interpretaciji kulturnog 
i političkog razvitka, nego ideji o rasnim razlikama. 


* 

Jedna od varijanata nordijske teorije, to je teo- 
rij a o gotskom podrijetlu Hrvata. Ako su naime 
Hrvati podrijetlom Goti, onda i oni pripadaju nor¬ 
dijskoj rasi. I ova teorija, kao i sve druge rasne 
teorije, ima izvjesno historijsko-teoretsko značenje, 
ali može da ima i određenu političku pozadinu. 

Historijsko-teoretsko značenje teorije o gotskom 
podrijetlu Hrvata je u vezi sa problemom dolaska 
Slavena i drugih etničkih skupina u Podunavlje i 
na Balkan, i povezano je i sa teorijama o postanku 
hrvatske sredovječne države. 

Čini se da je i historijski i sociološki utvrđeno, 
da su postojala dva različita tipa seoba onih etnie- 
j kih skupina, koje su formirale hrvatsku sredovječnu 

> državu: jedno su bili poljodjelci zadružno organizi¬ 

rani, koji su etnički i ekonomski osvajali ove kra¬ 
jeve, a drugo su bili pretežno stočari sitne stoke, 
organizirani u malim plemenima i manjim ratnič¬ 
kim skupinama. Jedni s drugima su formirali poli¬ 
tičke zajednice, koje su bile etnički pretežno slaven¬ 
ske i to ne samo u narodnim masama, nego i u 
vladajućim slojevima, što se najbolje vidi po ime¬ 
nima hrvatskih vladara. 

Ne bi se moglo tvrditi, da su to bili »čisti« 
Slaveni. Slaveni naime nisu nikakova posebna »rasa«, 
a nisu niti u svojoj pradomovini bili sasvim homo¬ 
gena etnička skupina. Međutim bez obzira na nji¬ 
hov etnički i biološki sastav uslijed sličnosti jezika 
nastalo je kulturno izjednačavanje, održavala se 
predaja o zajedničkom podrijetlu i razvijali su se 
osjećaji zajedničke pripadnosti. 

Teško je utvrditi, koji se je sve etnički elemenat 
u ovim krajevima pomiješao sa slavenskim i u ko¬ 
jemu omjeru. Tu je bilo i starosjedilaca, a i razno¬ 
likih došljaka. Jedno je sigurno, a to je, da je sla¬ 
venski elemenat morao biti brojčano jači, a kulturno 
dorastao ostalim skupinama, jer su mnoge slaven¬ 
ske etničke osobine u toj mješavini konačno pre¬ 
vladale i održale se sve do danas. 

Od raznih etničkih skupina, koje su se na ovom 
teritoriju pomiješale sa slavenskim (romanizirani 
Kelti i Iliri, Huni, Goti, Avari, Gepidi itd.), čini se, 
da su baš Goti ostavili relativno slabe tragove, što je 
i razumljivo, kad se zna, da je njihova vladavina u 
ovim krajevima trajala svega oko šezdeset godina. 

Tvrdi se, da su gotske »državotvorne« sposobno¬ 
sti bile usađene u krvi onih Hrvata, koji su posjedo¬ 
vali najveći postotak »gotske krvi«, jer da su baš 
Goti bih oni, koji su osnovali i prvu hrvatsku dr¬ 
žavu. Međutim ako usporedimo unutrašnji sastav 
hrvatske sredovječne države sa gotskom državom, 
doći ćemo do obratnog zaključka. Hrvatska je 
sredovječna država bila sastavljena od više manjih 
plemena, a ova opet od više rodova. I plemena me¬ 
đusobno, kao i rodovi unutar pojedinih plemena, 
stalno su se borili o prevlast. To je priječilo unu¬ 
trašnju konsolidaciju hrvatske države, onemogućilo 
ostvarenje njenih ekspanzivnih težnja i dovelo ko¬ 
načno do njene propasti. 

Gotska nam država međutim pruža sasvim drugu 
sliku. Tu naime nalazimo snažnu i centraliziranu 
vlast malobrojne vojničke skupine, koja se je na¬ 
metnula postojećoj rimskoj administraciji. Ta je 
skupina bila sposobna za uspješnu i brzu ekspanziju. 


jer nisu tu postojale one unutrašnje borbe između 
pojedinih rodova i plemena, koje su rastakale hr¬ 
vatsku državnu snagu. I ta je gotska država me¬ 
đutim bila ipak nestabilna i kratkotrajna, ah ne 
uslijed unutrašnjih borba, nego uslijed odviše brze 
ekspanzije. Ova nagla, ah kratkotrajna ekspanzija 
Gota u vezi je sa njihovom kulturom. To je kul¬ 
tura konjičkih nomada, koji su u stanju da naglo 
osvajaju velike prostore. Ah ako su te skupine ma¬ 
lobrojne, one se brzo izgube na prostranom terito¬ 
riju koji su zauzele. 


m. 

Gotska teorija dobiva svoje naročito političko 
značenje onda, ako je dovedemo u vezu sa teorijom 
o superiornosti nordijske rase. Za nas je od 
osobitog interesa u nordijskoj teoriji ideja o su¬ 
periornosti grada u odnosu prema selu. Sa gledišta 
nekih rasnih ideologa, nordijski elementi u selu, 
kao superiorniji, sele u grad. Prema tome, uslijed 
takovog seljenja, na selu ostaje uvijek slabiji, in¬ 
feriorniji elemenat. 2 ) 

Isti se proces, sa gledišta tih ideologa, dešava i 
n gradu: slabiji, inferiorniji elementi, ostaju među 
donjim slojevima, u radničkoj klasi, a sposobniji, 


2 ) Lapouge, Les sćlections sociales, Pariš, 1896. 
Ammon, Die natiirliche Auslese beim Menschen, Jena 
1893. 

Sorokin, Contemporary sociological theories, New York, 
1928. 

superiorniji, t. j. nordijski elementi, prodiru među 
više slojeve, među vladajueu skupinu. Radi toga su, 
sa gledišta tih teorija, ne samo razumljive, nego 
čak i potrebne i opravdane postojeće razlike iz¬ 
među sela i grada, između viših i nižih slojeva, iz¬ 
među onih koji vladaju i onih koji su viadani. 3 ) 

Ovakove rasne teorije ne mogu da izdrže znan¬ 
stvenu kritiku i mogu se samo umjetno održavati u 
obliku mitosa o rasnoj superiornosti i rasnoj infe¬ 
riornosti. Međutim za održavanje mitosa, koji su u 
protivnosti sa objektivnom istinom, potrebna je 
potpuna kontrola javnog mišljenja i potpuna kon¬ 
trola znanstvenog rađa sa strane vladajućeg sloja. 
To znači, da svaka rasna teorija, bila ta nordijska, 
dinarska ili gotska, u svojim krajnjim konsekvea- 
cijama neminovno vodi do autokratskih režima. 

Hrvatsko seljaštvo prema svojim osnovnim kul¬ 
turnim shvaćanjima zasniva društvene vrijednosti 
prvenstveno na radu. Ono naime cijeni pojedince 
prema njihovom djelanju i prema njihovim ličnim 
sposobnostima. Rasne teorije, koje zasnivaju dru¬ 
štvene vrijednosti u prvom redu na imaginarnoj 
rasnoj čistoći i na ideji o inferiornim i o superiornim 
rasama, u potpunoj su oprečnosti i sa kulturnim 
shvaćanjima i sa ekonomskim interesima i sa poli¬ 
tičkim težnjama hrvatskog seljaštva. Uslijed toga 
uvađanje rasnih teorija u hrvatski politički život 
samo će doprinijeti zaoštravanju opreka između 
pretstavnika građanskih i pretstavnika seljačkih po¬ 
litičkih ideologija. 


3) Ammon, Die Gesellschaftsordnung unđ ilire nattir- 

iichen Grundlagen, Jena, 1900. Sorokin, op. cit. 


Teorija o rasnoj ekspanziji Srba. 

I. 

U »Jugoslavenskom istoriskom časopisu« 1 ) iz¬ 
nio je prof. St. Stanojević svoje poglede o po¬ 
djeli historijskih perioda i to naročitim obzi¬ 
rom na podjelu »jugoslovenske historije«. Prof. 
Stanojević smatra, da je zastarjelo ono mišljenje, 
koje polazi sa pretpostavke, da se povijest ne može 
dijeliti na osnovu točno određenih datuma; prof. 
Stanojević naprotiv tvrdi, da se pojedina razdoblja 
povijesti nekoga naroda mogu točno fiksirati čak i 
danima.. Tako on misli, da se historija Srba može 
podijeliti na dva osnovna razdoblja; prvo teče do 1. 
prosinca 1918. god., a drugo od tog dana dalje. 
Njemu je naime Jugoslavija neposredni rezultat 
srpskog ustanka od 1804. god. i prvi prosinac od 
1918. nije drugo nego konačna točka onoga vjekov¬ 
nog napora i puta, kojim se je središnje srpsko 
pleme iz svoje početne jezgre u Raškoj postepeno 
širilo i osvajalo Balkan. Po mišljenju prof. Stano- 
jevića naime momenti, koji odlučuju u određivanju 
povijesnih razdoblja, to su oni događaji, »koji su 
bili presudni i odlučni bar za onaj deo naroda, koji 
je tokom vremena u svom razvitku došao u polo¬ 
žaj, da bude nosilac i pretstavnik celoga naroda ili 
narodnog ili državnog života« 2 ). 

Teško bi bilo u pravom svijetlu ocijeniti ova 
shvaćanja, kad ih ne bismo povezali sa onim što je 


*) Jugoslavenski istoriski časopis, sv. S.— i., Beograd, 
1936., str. 328—335. 

'■“) lb., str. 328. 

prof. Stanojević do sada pisao i kad ne bismo bili 
upućeni u metodu i u polazna gledišta, kojima se 
prof. Stanojević služi, kad nam tumači i objašnjava 
povijesni i kulturni razvitak Srba. Ta je svoja gle¬ 
dišta prof. Stanojević najbolje precizirao u svojoj 
radnji o »Postanku srpskog naroda 3 ), koju je napi¬ 
sao pred nekoliko godina. Bit će od interesa, da se 
ovom prilikom osvrnemo na tu radnju u vezi sa 
spomenutom najnovijom raspravom. 

Po mišljenju prof. Stanojevića, kad su se južni 
Slaveni doselili na Balkan, ta je slavenska masa bila 
sastavljena od mnogo plemena; ova su se plemena 
međusobno razlikovala ne samo po brojčanoj snazi, 
nego su te razlike bile naročito naglašene u njiho¬ 
vim fizičkim, moralnim i intelektualnim osobinama. 

Srpsko pleme se je nastanilo’ u slivu rijeka Tare, 
Pive, Lima, gornjega toka Drine i gornjeg Ibra. Ti 
su krajevi bili sa svih strana okruženi visokim, ne¬ 
pristupačnim brdima i bili su kao neka prirodna 
tvrđava za one stočare-gorštake, koji su silazili u 
pljačku u svim pravcima i brzo se vraćali u svoju 
prirodnu tvrđavu, kamo je neprijatelj vrlo teško 
prodirao. 

To je bila materijalna podloga, fizička i ekonom¬ 
ska sredina u kojoj se je zateklo srpsko središnje 
pleme u VII. vijeku. Međutim prof. Stanojević ne 
pridaje toliku važnost samoj sredini. Glavna pod¬ 
loga njegovog tumačenja daljnjeg razvitka Srba, 
to su rasne osobine ove početne jezgre, to su mo¬ 
ralne i intelektualne osobine ovoga plemena, koje 

3 ) St. Stanojević, Postanak srpskog naroda, Beograd, 
1934. 

Be J e > P° mišljenju prof, Stanojevića, već onda 
izdvajalo svojim naročitim sposobnostima od ostalih 
etničkih skupina južnih Slavena; to se je pleme 
»svojim fizičkim i moralnim sposobnostima, svojom 
fizičkom i moralnom snagom istaklo u prve redove. 
To središno srpsko pleme postalo je još u to doba 
pretstavnik srpske rase i nosilac i propagator svih 
srpskih rasnih osobina« 4 ). 

Za nas je od osobitog interesa da znamo, koje 
su te »rasne« osobine, i prof. Stanojević ih podrobno 
nabraja. To su: odlučnost u čuvanju i obrani slo¬ 
bode, mnogo smisla za organizaciju i opće interese, 
velika snaga asimilacije, jaki patrijarhalni moral i 
konačno, a to je najvažnije, neobična sposobnost 
za stvaranje države. Iz toga je naime kraja, po mi¬ 
šljenju prof. Stanojevića, »stalno strujala državo¬ 
tvorna snaga u sve srpske oblasti, tu je bio veliki 
rezervoar državne i nacionalne snage srpskog na¬ 
roda« 5 ). 

Ako prelistamo bilo koji udžbenik rasne ideolo¬ 
gije od Gobineau-a, pa preko Gumplowicza do Cvi- 
jića i konačno do naše domaće teorije o gotskom 
podrijetlu Hrvata, naći ćemo, da svi rasni ideolozi 
prisvajaju za svoju rasu baš one osobine, koje je 
naveo prof. Stanojević, a još prije njega Cvijić, za 
Srbe. To su dakle: sloboda, kulturno i političko 
vodstvo, borbenost, intelektualna i moralna supe¬ 
riornost. Drugim riječima, to su ekspanzivne i im¬ 
perijalističke težnje, koje nalaze svoje opravdanje u 
ideji, da su neki naredi »superiorni«, a drugi »in- 

4 ) Op. cit. str. 2. 

s) lb. 

feriorni« i da ovi superiorni narodi imađu pravo i 
dužnost, da svoje superiorne odlike nametnu poko* 
renim narodima i da njima vladaju, jer je sa gle¬ 
dišta tih teorija sloboda privilegij samo superiornih 
rasa, samo gospodujućih skupina. 

Daljnja je misao vodilja prof. Stanojevića, da je 
etničko osvajanje sa strane Srba prethodilo politič¬ 
kom osvajanju i da je način etničkog i državnog ši¬ 
renja srpskog plemena bio u svim slučajevima sli¬ 
čan: »Prvo su stočari silazili sa svojih planina i 
potiskivali su staro stanovništvo iz njihovih stani¬ 
šta, sa planina i iz župnih predela, pa su ih onda 
oni zauzimali. Sa njima, ili odmah za njima, dolazilo 
je ratarsko stanovništvo, ali su se, uz to, sami 
stočari vremenom, bar delirniee pretvarali u ratare, 
te krčili šumu i počeli obrađivati zemlju. Kad je na 
taj način etnički, naravno nesvesno, spremljen teren, 
dolazila je državna ofenziva da utvrdi i tako reći da 
ozakoni ono što je dotle već bilo učinjeno: poseđa- 
nje nove teritorije srpskim življem« 0 ). 

Prof. Stanojević priznaje, da je za vrijeme tih 
osvajanja bilo i kulturnog miješanja, ali ako je srp¬ 
sko pleme posjedovalo superiorne osobine, onda je 
sasvim logički opravdano, kad prof. Stanojević 
tvrdi, da je kod tog miješanja »srpsko pleme u 
krajevima koje je zauzelo, starincima, koje je tamo 
zateklo-, mnogo više dalo i naturilo svojih osobina, 
nego što ih je od njih primilo« 7 ). Prof. Stanojević 
tu misao naročito naglašava kad govori o srpskom 
prodiranju sredinom XII. vijeka u Vardarsku do- 


e ) lb. str. 5. 
7 ) lb. str. 3. 


linu: »Ta ofanziva izvođena je sa takvom silinom, i 
etničkom i vojnom, da je... proces etničke nivela* 
nije na jugu brže i snažnije izvođen nego ma gde 
drugdje« 8 ). 

Isto je tako, po mišljenju prof. Stanojevića, 
etničko osvajanje prethodilo vojničkom u pravcu 
Podunavlja i Mačve i konačno je taj isti proces na¬ 
stavljen »u srednjem Podunavlju i u Posavini. Doc- 
nije, u tursko doba, migracijama iz Srbije i iz Bosne 
i Hercegovine prodro je srpski živalj u severo-za- 
padni kraj Balkanskog poluostrva, u Bosansku Kra¬ 
jinu, Liku i Krbavu, u severnu Dalmaciju i dalje« 9 ). 

Ne mogu da se složim sa mišljenjem prof. Sta¬ 
nojevića, da je uvijek etničko osvajanje kod Srba 
prethodilo političkom osvajanju, niti da je političko 
osvajanje značilo etničko izjednačavanje, u kojem 
da su konačno prevladale osobine srpskog sredi¬ 
šnjeg plemena. Sam prof. Stanojević nam kaže, da 
se je to središnje srpsko pleme sastojalo od sto¬ 
čara, koji su osim od stočarstva živjeli još i na ra¬ 
čun okolnog stanovništva, koga su najprije pljačkali, 
zahvaljujući svojem strateškom položaju, a onda su 
tek uspijevali i da mu se definitivno nametnu. Nije 
međutim ni najmanje vjerojatno, da su ta osvaja¬ 
nja nastajala uslijed »rasnih« osobina; ova je eks¬ 
panzija naprotiv nastala uslijed mnogostrukih i 
vanjskih i unutrašnjih okolnosti o kojima ćemo od¬ 
mah govoriti. 


*) lb. str. 7 . 
») lb. str. 5. 

n. 

Ako hoćemo da proučavamo stvaranje država, 
onda moramo posvetiti naročitu pažnju prije svega 
unutrašnjem sastavu stanovništva, iz kojega se je 
formirala država, i onda vanjskim okolnostima, koje 
su omogućile određenu političku formaciju. Treba 
naime imati u vidu, da država nastaje onda kada 
se, uslijed izvjesnog procesa diferencijacije, izdvoji 
jedna skupina u zajednici i kada je ta izdvojena 
skupina u stanju i u mogućnosti, da ostaloj zajed¬ 
nici trajno nameće svoju vlast. Taj proces diferen¬ 
cijacije i zahvatanja vlasti može da nastane na 
razne načine i uzrokovan različitim okolnostima, 
bez obzira na »rasne« odlike stanovništva, među 
kojim se je taj proces izvršio. U koliko to unutra¬ 
šnje razlikovanje nije izvršeno i u koliko vlast 
nije usredotočena u rukama jedne izdvojene sku¬ 
pine, ne možemo uopće govoriti o »državi«. 

Radi toga se ne bih mogao složiti sa prof. Sta- 
nojevićem, kad on o središnjem srpskom plemenu u 
slivu rijeka Tare, Pive i Lima govori kao o gotovoj 
državnoj formaciji. Izgleda vjerojatnije, da je to bila 
obična plemenska zajednica, gdje su se pojedini ro¬ 
dovi otimali o prvenstvo, ali još nije došlo do de¬ 
finitivnog prisvajanja vlasti sa strane jednog roda, 
koji bi bio u stanju da tu vlast trajno nameće 
ostalima. 

Što se tiče države Nemanjića, ova je politička 
formacija imala sasvim drukčiji unutrašnji sastav 
i njen je postanak potpuno drukčiji, nego što je bio 
unutrašnji sastav i postanak plemenske zajednice u 
slivu rijeka Tare, Pive i Lima. Dvije su skupine 


činilaca uzrokovale postanak Nemanjićke države. Tu 
su bile s jedne strane pljačkaške družine, koje su 
upadale u krajeve, kojima je išao glavni put od 
Zapada prema Istoku, a s druge strane opet su se 
za ove krajeve otimali i Rim i Bizant. Djelomično 
uz pomoć Rima, a djelomično uz pomoć Bizanta od 
pljačkaških družina stočara formirao se je vlada¬ 
jući sloj, koji se je u obliku svećeničke i vlastelin¬ 
ske hierarhije trajno nametnuo starosjedilačkom 
poljodjelskom stanovništvu. 

Sam postanak nemanjićke države sličan je, do¬ 
nekle samo, postanku hrvatske sredovječne države, 
koja je nastala dva stoljeća ranije, i čiju su pod¬ 
logu pripremile gusarske čete, koje su došle do po¬ 
litičkog ugleda, jer su ugrožavanjem trgovačkih bro¬ 
dova, dalmatinskih gradova i otoka, ometale promet 
na Jadranu. Vladajuće skupine, koje su se ovdje 
formirale, oslanjale su se također što na Bizant, što 
na Rim. Međutim unutrašnji sastav ovih dviju dr¬ 
žava bio je, čini se, različit. Hrvatska sredovječna 
država se je formirala na istom području, gdje je 
postojalo istovremeno i rođovsko-plemensko dru¬ 
štveno uređenje; tako da kadgod je slabila centralna 
vlast vladara, jačala je vlast pojedinih rodovskih i 
plemenskih glavara, a s tim i njihovi međusobni 
sukobi i gloženja. Uslijed ovih unutrašnjih trvenja 
bilo je nemoguće trajno učvrstiti centralnu vlast i 
to je vodilo do slabljenja unutrašnje kohezije i ko¬ 
načno do propasti. 

Nemanjićka država je međutim imala sasvim 
drukčiji sastav. Donji slojevi su se sastojali iz po¬ 
ljodjelskog slavenskog stanovništva, čija je kulturna 
i ekonomska organizacija bila zadružnog tipa. Ovaj 

je oblik društvene organizacije bio iskorišćavan od 
% a ^ a J ucih staleža, koji su se formirali iz ratničko- 
stočarskog elementa. Taj je elemenat predstavljao 
cmi se drukčije kulturne osobine od onih, kojima su 
se odlikovali zadrugari i tu nije dolazilo do naroči¬ 
tog etničkog izjednačavanja baš zato, što su osva¬ 
jači u obliku staleške organizacije iskorišćavali po¬ 
ljoprivrednike, a da nisu trebali da diraju u njihovu 
kulturu i u njihovo unutrašnje društveno uređenje, 
U koliko je dolazilo do nekog etničkog izjednača¬ 
vanja, to je bilo u slučaju, kada su manastiri i svje- 
tovna vlastela silom naseljavali stočare nomade i 
privikivali ih na zemljoradnju. Ali ti stočari nomadi 
nisu namećali svoje osobine zadrugarima starosje¬ 
diocima, nego je proces bio obratan. To je sasvim 
razumljivo. Došljaci su naime morali od starosje¬ 
dilaca da uče ratarstvo i sjedilački način života; tih 
stocara-nomađa, koji su prisilno naseljavani, bilo 
je relativno manje od poljodjelaca, i bili su raštr¬ 
kani unutar nepomične i otporne starosjedilačke 
mase. 

Isti se je proces odigrao, kad je na mjesto ne- 
manjićke staleške države došao turski vojnički feu¬ 
dalizam. I taj je iskoristio zadružnu ekonomsku or¬ 
ganizaciju starosjedilaca, ali nije dirao niti u nji¬ 
hovu društvenu organizaciju niti u njihovu kulturu, 
jei mu to nije bilo ni potrebno. I turski feudalni 
sistem je nestao, a poljodjelci su u ovim krajevima 
još do danas održali mnoge osobine svoje praknlture. 


m. 

Prof. Stanojević naročito podvlači »državo¬ 
tvorne« osobine središnjeg srpskog plemena, koje 
đa su se zadržale u potomcima ovoga, plemena, 
gdjegod su se oni našli, bilo uslijed osvajanja ili 
uslijed seljenja. Iz samog prikaza prof. Stanojevića 
dobiva se međutim sasvim drukčiji utisak. Od deve¬ 
tog pa do petnaestog vijeka stalno se mijenja sre¬ 
dište srpskog političkog života. Političke formacije 
sa jačom ili slabijom zavisnošću nastaju na jednom 
kraju, da onda odjednom nestanu, a pojave se na 
sasvim drugom području: u devetom vijeku to je 
porječje Tare, Pive i Lima; u desetom vijeku to je 
Primorje; u jedanaestom vijeku Zeta; u dvanae¬ 
stom vijeku Kopaonik; u četrnaestom vijeku težište 
je u Metohiji, a u petnaestom vijeku to je Podu¬ 
navlje. S time su se ujedno mijenjali i politički od¬ 
nosi u svim mogućim oblicima od relativno neza¬ 
visne zajednice do običnih vazalnih odnosa. 

Sama Dušanova država, koja se često ističe kao 
primjer neobično snažne, velike i ekspanzivne države, 
bila je u stvari sazidana na vrlo slabim temeljima. 
Proširenje teritorija ne mora naime još biti nikakav 
dokaz političke snage i državotvornih osobina; i to 
zavisi od raznih unutrašnjih i vanjskih okolnosti. 
Dušan je proširio svoju državu bez ikakovih napora 
jednostavno zato, što je Bizantinsko carstvo bilo u 
raspadanju i što je među rivalima unutar tog car¬ 
stva bijesnio građanski rat. Usprkos te teritorijalne 
ekspanzije, Dušanova država nije pokazala nikakovu 
jaču stabilnost. To se vidi najbolje po tome, što 
se je ova Dušanova tvorevina raspala neposredno 

poslije njegove smrti, tako da ovi razbijeni koma¬ 
dići nekadašnjeg »Dušanovog carstva« nisu mogli 
da dadu baš nikakav otpor, kada je turska vojska 
provalila na Balkan. 

Nisu to dakle bile »rasne osobine« središnjeg 
srpskog plemena, koje su određivale njegovu eks¬ 
panziju, stvaranje država i fomiranje srpskoga na¬ 
roda; to su bili naprotiv mnogobrojni činioci mate¬ 
rijalne i psihičke prirode u samoj sredini, gdje su 
se formirale kulturne i političke zajednice, i izvan 
te sredine. Ti su činioci utjecali ne samo na posta¬ 
nak političkih zajednica, nego i na stepen njihove 
stabilnosti i njihove zavisnosti, i konačno na nji¬ 
hov pad. 

